
DE ACELAȘI AUTOR 


Design Your Best Year Ever: A Proven Formula 
for Achieving BIG GOALS 


(Proiectează-ţi cel mai bun an pe care 
l-ai avut vreodată: o formulă dovedită pentru 
atingerea OBIECTIVELOR MAJORE) 


Living Your Best Year Ever: 
A Proven System for Achieving BIG GOALS 


(Cum să ai parte de cel mai bun an din viaţă: un sistem 
dovedit pentru realizarea OBIECTIVELOR IMPORTANTE) 


Aprecieri la adresa cărţii Efectul compus 


„Această carte profundă, practică, bazată pe ani de experiență 
dovedită și profitabilă, îţi arată cum să-ţi foloseşti abilitățile 
pentru a profita la maxim de oportunităţile care îţi ies în 
cale. Efectul compus este un cufăr cu idei pentru obţinerea 
unui succes care îţi va depăși toate așteptările!” 


- Brian Tracy, speaker și autor al cărții 
The Way to Wealth (Cum să ajungi bogat) 


„O formulă strălucită pentru o viață extraordinară. Citește-o 
și, mai presus de toate, pune-i în practică învățăturile!” 


- Jack Canfield, coautor al cărţii Principiile succesului. 
Cum să ajungi de unde ești acolo unde vrei să fii” 


„Darren Hardy a scris o nouă Biblie în domeniul dezvoltării 
personale. Dacă ești în căutarea unei soluţii ideale - a 
unui program realist, care să folosească instrumentele 
potrivite pentru a-ți schimba viaţa și a-ți transforma visele 
în realitate — atunci Efectul compus este alegerea perfectă! 
Am de gând să folosesc această carte pentru a-mi analiza 
retrospectiv viața și a înțelege cum s-o îmbunătățesc! 


* În original, The Success Principles: How to Get from Where You Are to 
Where You Want to Be; carte şi audiobook apărute la Editura ACT și 
Politon, București, 2015. (n.tr.) 


Cumpără zece exemplare, una pentru tine și celelalte nouă 
pentru persoanele dragi ţie; cei care vor primi cartea îţi 
vor fi recunoscători!” 


- David Bach, fondator FinishRich.com și autor a opt 
bestselleruri New York Times, printre care 
The Automatic Millionaire (Cum să devii milionar) 


„Această carte îți va permite să urci scara succesului câte 
două trepte odată. Cumpăr-o, citește-o și bazează-te pe 


» 


ea. 


- Jeffrey Gitomer, autor al cărților The Sales Bible” și 
The Little Red Book of Selling” 


„Darren Hardy se află într-o poziţie unică, care îi permite 
să acumuleze forța intelectuală a celor mai de succes oa- 
meni din lume și să extragă din ea ceea ce contează cu ade- 
vărat. Simplu, direct şi la obiect, acestea sunt principiile 
după care m-am ghidat în viață, atât eu cât și ceilalți lideri 
ai afacerilor de top pe care îi cunosc. Această carte îţi va 
deschide calea spre creșterea succesului, spre fericire și 
împlinire.” 
- Donny Deutsch, realizator TV 
și președinte al Deutsch, Inc. 


* Biblia vânzărilor, trad. Lavinia Zamfirescu, Editura Brandbuilders, 
București, 2006. (n.tr.) 
** Cartea roșie a vânzărilor, trad. Beatrice Săndulescu, Editura Niculescu, 
București, 2006. (n.tr.) 


„Efectul compus este o formulă genială care te va ajuta să 

trăieşti viața pe care o visezi. Ghidează-te după ea, pas cu pas. 
Citește cartea, studiaz-o dar mai ales pune-o în practică!” 

- Chris Widener, lector şi autor al cărţilor 

The Art of Influence: Persuading Others 

Begins with You şi The Twelve Pillars' 


„Darren Hardy demonstrează în Efectul compus că judecata 
sănătoasă - atunci când este pusă în practică - dă rezultate 
uimitoare. Urmează acești pași simpli și devino persoana 
care îţi este scris să devii!” 


- Denis Waitley, lector și autor al cărții 
The Psychology of Winning 
(Psihologia învingătorului) 


„Efectul compus te va ajuta să învingi concurenţa, să te 
ridici deasupra provocărilor și să-ți creezi viața pe care o 

meriţi!” 
- T. Harv Eker, autor al bestsellerului New York Times: 
Secrets of the Millionaire Mind” 


„Einstein spunea că «efectul compus este cea de-a opta 
minune a lumii». Pentru a atinge succesul citește, reţine, 
încearcă să înţelegi și folosește-te la maxim de genialitatea 


* Chris Widener și Jim Rohn, Cele douăsprezece coloane ale succesului, trad. 
Iris-Manuela Anghel-Gitlan, Editura Amaltea, Bucureşti, 2006. (n.tr.) 

** Secretele minţii de milionar. Stăpânirea jocului interior al bogăției, 
trad. Cristina Guţă, Editura Curtea Veche Publishing, București, 2007. 
(n.tr.) 


prietenului meu, Darren Hardy, pentru a-ți îndeplini toate 
visele, speranțele și dorințele.” 


- Mark Victor Hansen, coautor al seriei de bestselleruri 
New York Times Chicken Soup for the Soul (Supă de pui 
pentru suflet)” și al cărţii The One Minute Millionaire” 


„Oamenii care vorbesc despre «succes», dar nu găsesc mo- 
dalităţi pentru a-l transpune în viața personală: în relațiile, 
căsnicia și familia lor, nu ne câștigă respectul sau admirația. 
De fapt, cuvintele lor sună a gol. De când l-am cunoscut pe 
Darren Hardy, nu am purtat nicio conversaţie în care să nu 
vorbim despre copiii, soțiile și familiile noastre. Credem că 
Darren are o mulțime de cunoștințe despre obţinerea suc- 
cesului și, ce este cel mai important, își dorește ca oamenii 
să îl obțină din motive rezonabile!” 


- Richard și Linda Eyre, autorii bestsellerului New York 
Times: Teaching Your Children Values 
(Învaţă-ți copiii care sunt adevăratele valori) 


„Efectul compus al lui Darren Hardy reprezintă o culme a 
principiilor succesului, relevante pentru oricine are nevoie 
de ele! Ca lider de opinie, el aduce o contribuţie semnifica- 
tivă în domeniul nostru. O carte minunată!” 


- Stedman Graham, autor, speaker, antreprenor 


* Carte apărută cu acest titlul la Editura Adevăr Divin, 2012. (n.red.) 


** Mark Victor Hansen și Robert Allen, Milionar la minut. Drumul 
iluminat către acumularea averii, trad. Raluca-Elena Daniliuc, Editura 
Amaltea, București, 2003. (n.tr.) 


„Din când în când, ți se ivește ocazia să faci saltul de la per- 
soana care ești în momentul de față la persoana care ţi-ai 
dorit dintotdeauna să fii. Cartea asta îţi oferă această opor- 
tunitate. Clipa de față este șansa ta. O lucrare superbă a 
unui adevărat călăuzitor în domeniu.” 


- Robin Sharma, autor al bestsellerurilor New York Times: 
The Monk Who Sold His Ferrari şi 
The Leader Who Had No Title” 


„Mi-am petrecut toată viața ajutând oamenii să își depă- 
șească limitele pentru a avea succes și rezultate imediate, 
motiv pentru care iubesc la nebunie această carte și o re- 
comand tuturor clienților mei. Darren are un talent uimi- 
tor de a-și comunica tehnicile și de a spune lucrurilor pe 
nume, pentru ca tu să poţi economisi timp preţios și să te 
poți apuca imediat de treabă, punând în practică formula 
lui de succes.” 


- Connie Podesta, speaker, autoare și executive coach 


„Dacă există cineva care cunoaște principiile fundamenta- 
le ale succesului, acesta este Darren Hardy, producătorul și 
directorul editorial al revistei SUCCESS! Această carte ne 
întoarce către esenţa lucrurilor și se concentrează pe ele- 
mentele de bază, pe lucrurile de care ai nevoie pentru a 


* Scrisorile secrete ale călugărului care și-a vândut Ferrari-ul, trad. 
Romică Lixandru, Editura ACT și Politon , București, 2018. (n.tr.) 
** Lider fără funcţie. O fabulă modernă despre succesul autentic în afaceri 


și în viața personală, trad. Maria Băncilă, Editura Finmedia, București, 
2010. (n.tr.) 


cunoaște succesul. Fă din Efectul compus manualul tău ope- 

rațional de ghidare în viață: simplu, pas cu pas!” 
- Dr. Tony Alessandra, autoare a cărților The Platinum 
Rule şi Charisma (Regula de platină și carismă) 


„Prin Efectul compus, Darren Hardy s-a alăturat galeriei au- 
torilor importanţi din domeniul autoperfecționării! Dacă vrei 
cu adevărat să ai succes și să îţi valorifici întregul potenţial, 
atunci lectura acestei cărți este obligatorie. Îţi va servi ca 
manual operaţional pentru atingerea succesului.” 


- Vic Conant, președinte Nightingale-Conant 


„Viaţa se derulează rapid și este plină de distracţii. Dacă vrei 

să avansezi realmente, nu te mulțumi să citești această carte 
- studiaz-o cu pixul în mână.” 

- Tony Jeary, coach pentru experții 

și directorii generali de top 


„Revista SUCCESS a fost un izvor de idei valoroase încă 
din prima zi de apariţie, în urmă cu mai bine de un secol. 
Darren Hardy, editorul ei din prezent, a promovat elemen- 
tele fundamentale de care ai nevoie pentru a-ţi crea viața 
la care ai visat dintotdeauna. Nu ar trebui să te mulțumești 
să citeşti această carte, ar trebui s-o devorezi din scoarță-n 
scoarță.” 


- Steve Farber, autorul bestsellerurilor 
The Radical Leap şi Greater Than Yourself 
(Saltul radical şi Mai bun decât ești) 


„Aceasta este o lectură obligatorie pentru persoanele care 
caută succesul. Vrei să afli lucrurile de care ai nevoie? Vrei 
să știi ce să faci? Găsești totul aici. Acesta este manualul de 
care ai nevoie pentru reușita ta.” 


- Keith Ferrazzi, autorul bestsellerurilor New York Times: 
Who's Got Your Back (Cine îţi păzeşte spatele) şi Never Eat 
Alone* 


„Efectul compus este un ghid important și amplu pentru a 
avea succes. Îți oferă o strategie completă, care te va ajuta 
să ajungi din locul în care te afli acolo unde ai vrea să fii. 
Numele Darren Hardy este sinonim cu succesul! Sfatul meu 
este să citeşti cartea, să pui în aplicare tehnicile prezentate 

și să obţii succesul.” 
- Jeffrey Hayzlett, director de marketing al firmei Kodak 
și autorul cărții The Mirror Test (Testul oglinzii) 


„Îţi poţi trăi în continuare viața încercând să descoperi 
cum să ai succes sau poţi să urmezi principiile și metodele 
dovedite și testate din această carte. Tu alegi: varianta difi- 
cilă... sau varianta inteligentă!” 


- John Assaraf, autorul cărților The Answer” și 
Having It All (Cum să ai totul) 


* Keith Ferrazzi şi Tahl Raz, Nu mâncaţi niciodată singuri. Cum să construim 
prin networking o comunitate durabilă de colegi, parteneri, prieteni și 
mentori, trad. Raluca Chifu, Editura Publica, București, 2015. (n.tr.) 

** Răspunsul. Cum îţi poţi dezvolta afacerea, cum te poți bucura de 
libertatea financiară, cum poți trăi o viaţă extraordinară, trad. Cristian 
Hanu, Editura Adevăr Divin, Brașov, 2010. (n.tr.) 


„În sfârșit! Darren Hardy a dat lovitura cu această carte. 
Este un rezumat excelent al lucrurilor fundamentale de care 
ai nevoie pentru a avea viaţa pe care ţi-ai dorit-o dintot- 
deauna. Stăpânește aceste elemente de bază și vei fi stăpân 
pe viitorul tău!” 


- Don Hutson, speaker, președinte al companiei U.S. 
Learning, coautor al bestsellerului New York Times: 
The One Minute Entrepreneur“ 


„Viaţa ta este rezultatul concret al fiecărui pas pe care îl faci. 
Folosește-te de acest ghid pentru a lua decizii mai bune, 
pentru a dobândi obiceiuri mai potrivite și pentru a gândi 
mai eficient. Succesul este cu adevărat în mâinile tale... 
datorită acestei cărți.” 


- Jim Cathcart, speaker și autor al cărţii The Acorn 
Principle (Principiul ghindei) 


„La Zappos, una dintre valorile noastre fundamentale este 
căutarea progresului și învățării. În holul de la sediu, avem 
o bibliotecă de unde angajaţii și vizitatorii pot împrumuta 
cărți care să-i ajute să se dezvolte atât pe plan personal, cât 
și profesional. Abia aştept să adaug Efectul compus în bi- 
blioteca noastră.” 


- Tony Hsieh, președinte al companiei Zappos și autorul 
cărții Delivering Happiness” 


* Ken Blanchard, Don Hutson și Ethan Willis, Antreprenor la minut. 
Secretul creării şi dezvoltării unei afaceri de succes, trad. Oana-Cătălina 
Duşșmănescu, Editura Curtea Veche Publishing, București, 2013. (n.tr.) 


** Cum să livrezi fericire. Calea către profituri, pasiune și scop, trad. Mihai 
Fulger, Editura Publica, București, 2011. (n.tr.) 


„Dacă a existat vreodată cineva care să știe să ia pulsul suc- 
cesului, acesta este Darren Hardy, fondatorul și editorul 
revistei SUCCESS. Aştept întotdeauna cu nerăbdare să ci- 
tesc ce are de spus. Este un excelent sintetizator al ideilor 
importante.” 


- Larry Benet, președinte al Speakers and Authors 
Networking Group 


DEDIC ACEASTĂ CARTE 


Tatălui meu, Jerry Hardy, cel mai bun prieten al meu, 
persoana care m-a învăţat efectul compus prin exemplul 
personal. 


Și lui Jim Rohn, mentorul meu, cel care m-a învăţat, prin- 


tre multe altele, să vorbesc despre lucrurile care contează 
pentru oamenii cărora le pasă. 


AVERTISMENT! 


Titlurile acestor capitole par banale. Strategiile de succes 
nu mai sunt un secret, dar majoritatea oamenilor le ignoră. 
Crezi că știi secretul succesului? Toată lumea îl știe. Dar 
cele șase strategii din această carte, aplicate succesiv, îţi vor 
impulsiona venitul, viața - succesul - ca nimic altceva. 


Ca director al revistei SUCCESS, le-am văzut pe toate. 
Nimic nu funcționează mai bine ca efectul compus al 
acțiunilor simple efectuate corespunzător, la momentul 
oportun. 


Asta-i tot ce ai nevoie pentru a avea un succes enorm 
în viaţă. Orice vis, dorinţă sau ţel ai avea, planul pentru 
atingerea lor se găsește în cartea pe care o ţii în mână. 
Citește-o și permite-i să-ţi revoluționeze existenţa. 


CUPRINS 

MULȚUMIRI 


Îmi îndrept mulţumirile şi recunoştinţa către echipa de la 
SUCCESS Media și către revista SUCCESS, care m-au susţi- 
nut pe parcursul efortului scrierii acestei cărți, udate cu 
sânge, sudoare și aproape lacrimi, în special către bunii 
mei prieteni și colegi Reed Bilbray și Stuart Johnson. 


Colaboratoarei și muzei mele în ale scrisului, Linda 
Sivertsen, care m-a ajutat să extrag povești și referințe din 
trecutul meu și să mă exprim logic și coerent. 


Măiestriei editoriale a lui Erin Casey, influenței mereu 
geniale a Lisei Ocker, editoarea revistei noastre SUCCESS, 
și redactorului-șef, Deborah Heisz. 


Numeroșilor străluciți experți în dezvoltare personală 
cu care am lucrat și de la care am învăţat de-a lungul ulti- 
melor două decenii: tuturor directorilor de companii, între- 
prinzătorilor revoluționari și oamenilor de mare succes pe 
care am avut șansa să-i intervievez și de la care am aflat 
perspective noi, idei și cuvinte de duh. 


Tuturor cititorilor revistei SUCCESS, blogului și celor- 
lalte lucrări ale mele. Entuziasmul și reacţiile lor pozitive 

m-au inspirat să continui să urmăresc să-mi ating apogeul, 
pentru a-i ajuta și pe alţii să îl descopere pe al lor. 

Și, în fine, mai presus de toate, frumoasei și minunatei 
mele soții, Georgia, care s-a sacrificat și a petrecut multe 
nopți și weekenduri fără mine în perioada în care am lu- 
crat la finalizarea acestui manuscris. 


Nu contează ce ai învăţat, 
ce strategie sau tactică ai adoptat, 
succesul este rezultatul 
efectului compus. 


UN MESAJ SPECIAL DIN PARTEA LUI 
ANTHONY ROBBINS 


În ultimele trei decenii, am avut privilegiul să ajut peste 
4 milioane de oameni să-și schimbe viața. Am lucrat cu tot 
felul de oameni: de la președinți de ţară la deţinuţi, de la 
sportivi olimpici la actori câștigători de Oscar, de la antre- 
prenori miliardari la persoane care se chinuiau să porneas- 
că o afacere. Fie că am lucrat cu soţi care se luptau să-și 
păstreze familia unită sau cu deţinuţi care încercau să-și 
schimbe viața începând cu cea lăuntrică, m-am străduit 
întotdeauna să ajut oamenii să obţină rezultate reale și 
durabile. Acest lucru nu poate fi obținut prin magie ori 
printr-o formulă secretă, ci doar prin înțelegerea uneltelor, 
strategiilor și științei reale care susțin cele necesare pentru 
spargerea acelor tipare care îi împiedică pe atât de mulți 
oameni să aibă o viață plină de însemnătate. 


Darren și cu mine am decis să ne luăm viaţa în propriile 
mâini la o vârstă fragedă. Am căutat răspunsuri, încercând 
să găsim oameni care trăiau așa cum ne doream și noi. Apoi, 
am pus în practică cele învățate. Nu este deloc surprinzător 

că amândoi îl considerăm pe Jim Rohn mentorul nostru. 
Jim a fost un maestru în a-i ajuta pe oameni să înțeleagă 
adevărurile, legile și tehnicile care conduc la un succes real, 
de durată. Jim ne-a învăţat că reușita nu ţine de noroc; este, 
de fapt, o ştiinţă. Bineînţeles, oamenii sunt diferiţi, dar re- 
gulile succesului sunt întotdeauna aceleași. Culegi ceea ce 
semeni; nu poţi obține de la viață ceva ce nu ești dispus să 
investești. Dacă vrei mai multă iubire, dăruiește mai multă 
iubire. Dacă vrei să ai parte de mai mult succes, ajută-i și 
pe alţii să-l obţină. Studiind și stăpânind știința reușitei, 
vei descoperi succesul pe care ţi-l dorești. 

Darren Hardy este dovada vie a acestei filozofii de viaţă. 
El face ce spune. Cele spuse de el în această carte sunt baza- 
te pe lucrurile care au dat rezultate în viaţa lui; și în a mea. 


Darren s-a slujit de fundamentele simple dar profunde 
ale esenței succesului, pe care le-a folosit pentru a câștiga 
peste un milion de dolari anual, până la vârsta de douăzeci 
și patru de ani, și pentru a construi, până la douăzeci și 
șapte de ani, o companie de peste 50 de milioane de dolari. 
În ultimii douăzeci de ani, viaţa lui a fost un laborator de 
studiu și cercetare în domeniul succesului. A fost propriul 
său cobai, testând pe pielea sa mii de idei, resurse și instru- 
mente diferite și, grație eșecurilor și triumfurilor, a desco- 
perit care idei și strategii sunt meritorii și care sunt doar 
aiureli. 


Timp de șaisprezece ani, drumul meu s-a intersectat 
cu cel al lui Darren, care, în calitate de lider în domeniul 
dezvoltării personale, a colaborat îndeaproape cu sute de 
scriitori, speakeri și gânditori de top. A instruit zeci de mii 
de antreprenori, a consiliat numeroase companii mari și a 
îndrumat personal zeci de oameni de succes și directori 


UN MESAJ SPECIAL DIN PARTEA LUI ANTHONY ROBBINS 27 


generali de top, sintetizând pentru ei ceea ce contează și 
funcţionează cu adevărat şi ceea ce nu. În calitate de direc- 
tor editorial al revistei SUCCESS, Darren se află în centrul 
domeniului de dezvoltare personală. A intervievat lideri 
importanți, printre care Richard Branson, generalul Colin 
Powell sau Lance Armstrong, cu care a discutat despre o 
multitudine de subiecte legate de succes, detaliind și re- 
dactând ideile lor cele mai bune: ba chiar și câteva de-ale 
mele. Este o adevărată enciclopedie de informaţii despre 
împlinirea personală, obținute prin selecţie, filtrare, asi- 
milare, analizare, rezumare, sistematizare și clasificare. 
A făcut ordine în aglomeraţia de informații și s-a concen- 
trat pe elementele fundamentale ale problemei: elemente 
pe care le poți adăuga în propria-ți viață, pentru a obține 
rezultate măsurabile și de durată. 

Efectul compus este manualul practic care te învață 
cum să-ți însușești sistemul, să-l controlezi, să-l stăpânești 
și să-l modelezi după nevoile și dorinţele tale. Odată ce vei 
reuși acest lucru, nu-ți va mai sta nimic în cale. 


Efectul compus se bazează pe un principiu pe care l-am 
folosit și eu în viață și în cursurile mele; și anume, că deci- 
ziile tale îți modelează destinul. Viitorul este așa cum ţi-l 
faci. Deciziile mărunte, de zi cu zi, te vor conduce, în mod 
implicit, fie spre viaţa pe care ţi-o dorești, fie spre dezas- 
tru. De fapt, tocmai deciziile cele mai mărunte sunt cele 
care îți modelează viața. Dacă te abaţi de la traseu fie și 
numai doi milimetri, traiectoria ţi se va schimba; o decizie 
din trecut aparent măruntă, insignifiantă, poate căpăta în 
prezent proporții monstruoase. Hrana pe care o mănânci, 
slujba pe care o ai, oamenii cu care te însoțești, modul în 
care îți petreci după-amiaza etc., toate aceste decizii îți 

modelează viața pe care o duci în prezent și, mai presus de 
toate, felul în care îţi vei petrece restul existenţei. Însă ves- 
tea bună este că schimbarea stă în puterea ta. La fel cum un 
calcul greșit cu doi milimetri îți poate afecta întreg cursul 
vieţii, o corecție de doi milimetri te poate ajuta să-ți regă- 
sești drumul spre casă. Secretul este să găsești un plan, un 
ghid, o hartă care să-ți arate unde ţi-e casa. Cum să ajungi 
acolo. Cum să îți menții traseul. 


Această carte reprezintă un plan de acţiune detaliat și 
tangibil. Îngăduie-i să-ţi revoluţioneze aşteptările, să te scape 
de prejudecăţi, să-ți stârnească curiozitatea și să aducă 
valoare vieţii tale, începând chiar de acum. Profită de acest 
instrument. Folosește-l ca ghid pentru a obține viaţa și 
succesul dorite. Dacă faci asta, și alte lucruri asemenea, re- 
petându-le zi de zi, știu că vei avea parte de tot ce are viața 
mai bun de oferit. 


Trăiește cu pasiune! 


Anthony Robbins 
antreprenor, autor și strateg al succesului 

Această carte este despre succes și despre prețul acestuia. 
Este cazul ca cineva să-ți spună cum stă treaba verde-n faţă. 
Ai fost dus cu zăhărelul prea mult timp. Nu există nici glonț 
magic de argint, nici formulă secretă sau rezolvare rapidă. 
Nu poți câștiga 200.000 de dolari pe an petrecând pe inter- 
net două ore pe zi, nu poţi slăbi 15 kilograme într-o săptă- 
mână, nu poţi șterge 20 de ani de pe faţă cu ajutorul unei 
creme, nu-ți poți rezolva problemele amoroase cu o pastilă 
și nici nu poţi descoperi succesul de durată cu ajutorul 
unei scheme care pare prea bună ca să fie adevărată. Ar fi 
grozav dacă ai putea să-ți cumperi succesul, celebritatea, 
relațiile, sănătatea și bunăstarea frumos împachetate de la 
supermarket. Dar nu așa funcționează lucrurile. 


Suntem bombardaţi constant cu tot felul de afirmaţii 
senzaţionale despre cum să devenim mai bogați, mai supli, 
mai tineri, mai atrăgători... peste noapte, cu puţin efort și 
în schimbul a doar trei rate de câte 39,95 de dolari. Aceste 
mesaje repetitive de marketing ne-au denaturat ideea cu 
privire la cele necesare pentru a reuși. Am pierdut din 

vedere esența simplă, dar profundă, a ceea ce înseamnă să 
ai succes. 


M-am săturat! N-am de gând să stau și să urmăresc cum 
aceste mesaje nesăbuite îi derutează și mai mult pe oameni. 
Am scris această carte pentru a reveni la miezul problemei. 
Te voi ajuta să-ţi limpezești mintea și să te concentrezi pe 
componentele fundamentale ale acestei chestiuni. Vei putea 
introduce imediat în propria-ți viaţă exerciţiile şi principiile 
de succes testate în timp, pe care le conține această carte, 
obţinând rezultate măsurabile și durabile. Te voi învăţa cum 
să valorifici puterea Efectului compus, sistemul de operare 
care îți gestionează viaţa, la bine și la rău. Dacă vei folosi 
acest sistem spre avantajul tău, îţi vei putea revoluţiona cu 
adevărat viața. Ai auzit că poţi reuși orice dacă îţi propui 
asta, nu-i așa? Ei bine, da, dar numai dacă știi cum. Efectul 
compus este manualul practic care te învață cum să stăpâ- 
nești sistemul. lar după ce o vei face, nu-ţi va mai sta nimic 
în cale. 


De unde știu că Efectul compus este singurul proces de 
care ai nevoie pentru succesul absolut? În primul rând, am 
aplicat aceste principii în propria-mi viață. Trebuie să înţe- 
legi că-i urăsc pe autorii care se bat cu pumnii-n piept când 
vorbesc despre faima și averea lor, dar este important să știi 
că vorbesc din experiență personală: eu îţi ofer un exem- 
plu viu, nu o teorie de care mi s-a luat. După cum a amintit 
Anthony Robbins, m-am bucurat de un mare succes în 
eforturile mele legate de afaceri, deoarece mi-am impus să 
trăiesc în conformitate cu principiile menționate în această 
carte. În ultimii douăzeci de ani, am studiat intens succesul 
și împlinirea umană. Am cheltuit sute de mii de dolari tes- 
tând mii de idei, resurse și filosofii diferite. Experiența 

mea personală a dovedit că, indiferent ce înveţi sau ce stra- 
tegie ori tactică folosești, succesul vine ca rezultat al siste- 
mului de operare al Efectului compus. 


În al doilea rând, în ultimii şaisprezece ani am fost lider 
în domeniul dezvoltării personale. Am colaborat cu lideri 
de opinie, speakeri şi autori influenți. În calitate de speaker 
și consultant, am instruit zeci de mii de antreprenori. Am 
îndrumat lideri de afaceri, directori de companii și nenu- 
mărate persoane cu venituri foarte mari. Din miile de studii 
de caz, am extras ce funcționează și ce nu. 


În al treilea rând, în calitate de editor al revistei SUCCESS, 
analizez mii de propuneri de articole și cărţi, contribui la 
alegerea experților pe care îi prezentăm în revistă și revi- 
zuiesc întregul lor material. În fiecare lună, intervievez 
șase experți de top pe o multitudine de subiecte legate de 
succes și extrag ideile lor cele mai bune. Zi de zi, citesc și 
filtrez un ocean de informaţii despre realizări personale. 


Uite care-i ideea. Când ai o perspectivă atât de largă asu- 
pra acestui domeniu și te folosești de înțelepciunea dobân- 
dită prin studiul concluziilor și a celor mai bune practici 
folosite de cei mai de succes oameni din lume, lucrurile se 
limpezesc: adevărurile fundamentale devin uimitor de cla- 
re. După ce le-am văzut, auzit și citit aproape pe toate, nu 
mă mai pot lăsa păcălit de cea mai recentă mișcare sau de 
vreun profet autoproclamat care vine cu ultima „descope- 
rire științifică”. Nu mă las momit de niciun fel de trucuri. 
Am prea multe puncte de referință. Am trecut prin multe și 
am învăţat adevărul pe propria-mi piele. După cum spunea 
mentorul meu, marele filosof de afaceri Jim Rohn: „Nu 
există elemente fundamentale noi. Adevărul nu este o nou- 
tate; e vechi. Trebuie să-l priveşti cu suspiciune pe cel care 

te îmbie: «Hei, vino să-ți arăt ce antichități am fabricat!» 
Nu, antichităţile nu pot fi fabricate în prezent”. 


Cartea aceasta vorbește despre ceea ce contează cu 
adevărat, fără zgomot, înflorituri și sofisticării inutile. Ce 
funcționează cu adevărat? Care sunt cele șase principii de 
bază care, odată însușite și stăpânite, reprezintă sistemul 
de operare ce te poate conduce spre obiectivul dorit și te 
ajută să trăieşti așa cum ţi-a fost scris? Cartea de față con- 
ține aceste șase principii de bază; ele alcătuiesc sistemul 
de operare numit Efectul compus. 


Înainte să începem, trebuie să te avertizez: nu e ușor 
să atingi succesul! Procesul este unul laborios, obositor, ba 
chiar plictisitor uneori. Ca să devii bogat, influent și expert 
în domeniul tău trebuie să străbaţi un drum lent și anevo- 
ios. Nu mă înțelege greșit; dacă urmezi acești pași, vei con- 
stata aproape pe loc rezultatele. Dar dacă ai aversiune față 
de muncă, disciplină și dăruire, atunci te rog să deschizi 
televizorul și să îți pui nădejdea într-o reclamă: una care îţi 
promite obținerea succesului peste noapte, dacă ai acces la 
un card de credit baban. 


Uite care-i ideea: știi deja care este prețul succesului. 
Nu trebuie să înveţi nimic nou. Dacă tot ce ne-ar lipsi ar fi 
mai multă informaţie, orice om cu acces la internet ar trăi 
într-un conac, ar avea un abdomen lucrat și ar radia de 
fericire. Nu de informaţii noi sau suplimentare ai nevoie, ci 
de un plan nou de acțiune. E momentul să îţi creezi noi 
comportamente și obiceiuri care să te ajute pe drumul tău 
către succes. E chiar foarte simplu. 


Pe parcursul cărții, fac referire la unele resurse dispo- 
nibile pe site-ul TheCompoundEffect.com. Accesează-le, te 

rog! Folosește-le! Cartea de față și instrumentele care vin 
în sprijinul tău îţi oferă tot ce-i mai bun din cele văzute, 
studiate și testate de mine. Tot ce-i mai bun din articolele 
publicate lună de lună în revista SUCCESS, într-o singură 
carte care îți va schimba viața. Și e simplu! 


Să începem! 


CAPITOLUL 1 
EFECTUL COMPUS ÎN ACȚIUNE 


Cunoști expresia: „Cine merge încet și constant ajunge de- 
parte”? Ai auzit vreodată povestea cu ţestoasa și iepurele 
de câmp? Doamnelor și domnilor, eu sunt țestoasa. Acor- 
dați-mi suficient timp și voi învinge practic pe oricine, ori- 
când, în orice competiție. De ce? Nu pentru că sunt cel mai 
bun, cel mai inteligent sau cel mai rapid. Voi câștiga datorită 
obiceiurilor pozitive pe care le-am dobândit și a consec- 
venţei cu care practic aceste obiceiuri. Am cea mai mare 
încredere în consecvență dintre toți oamenii din lume. 
Sunt dovada vie că aceasta este cheia supremă a succesu- 
lui, deși este una dintre cele mai mari capcane pentru cei 
care se străduiesc să reușească. Majoritatea oamenilor nu 
știu cum să-și susțină eforturile. Eu știu. Trebuie să-i mul- 
țumesc tatălui meu pentru asta. În fond, el a fost primul 
meu instructor care mi-a arătat cât de puternic este Efectul 
compus. 

Părinții mei au divorțat când aveam un an și jumătate 
și am fost crescut doar de tatăl meu. Nu a fost un părinte 
tocmai blând și protector. Era antrenor de fotbal american 
la universitate și m-a programat pentru succes. 


Din cauza lui, mă trezeam în fiecare dimineaţă la ora 
șase. Și nu cu o bătaie iubitoare pe umăr sau măcar cu alar- 
ma unui ceas cu radio. Nu, mă trezeam zi de zi din cauza 
bătăilor metalice repetate în podeaua de ciment a garaju- 
lui situat lângă dormitorul meu. Era ca și cum aș fi locuit la 
patru metri distanță de un șantier. Pe peretele garajului, 
scrisese cu litere uriașe mesajul „Nu există câștig fără efort” 
și se holba la el în timp ce făcea o grămadă de ridicări, 
împingeri, fandări și genuflexiuni, așa cum se făceau pe 
vremuri. Fie ploaie, caniculă sau ninsoare, tata era mereu 
acolo în pantaloni scurți și cu tricoul lui zdrențuit. Nu a 
lipsit nicio zi. Puteai să-ţi potrivești ceasul după el. 

Aveam mai multe obligații casnice decât o menajeră și 
un grădinar la un loc. La întoarcerea de la școală, mă aștep- 
ta întotdeauna o listă cu instrucțiuni: plivește buruienile, 
adună frunzele cu grebla, fă curat în garaj, șterge praful, 
aspiră, spală vasele, și așa mai departe. Și nu trebuia să 
rămân în urmă nici cu lecţiile. Așa stăteau lucrurile. 


Tata era exact tipul de om care „nu accepta scuze”. În 
timpul școlii, când eram bolnavi, nu aveam nicidecum voie 
să rămânem acasă decât dacă vomitam, sângeram sau 
aveam o „fractură deschisă”. Termenul de „fractură deschi- 
să” se trăgea din trecutul lui de antrenor; jucătorii lui știau 
că nu li se îngăduia să iasă de pe teren decât dacă erau 
accidentați grav. O dată, unul dintre fundaşi a cerut să fie 
înlocuit. Tata i-a spus: „Doar dacă ai fractură deschisă”. 
Omul și-a scos apărătorile pentru umeri și, într-adevăr, i se 

vedea clavicula. Abia atunci i-a permis tata să iasă de pe 
teren. 


Una dintre filosofiile de bază ale tatei era: „Nu contează 
cât de deștept ești, trebuie să compensezi prin efort ceea 
ce îți lipsește la capitolul experienţă, abilitate, inteligență 
sau talent. Dacă adversarul tău este mai inteligent, mai ta- 
lentat sau mai experimentat, tot ce trebuie să faci este să 
muncești de trei sau de patru ori mai mult decât el. Așa îl 
poţi învinge!” Indiferent de provocare, el m-a învățat să 
compensez orice dezavantaj prin efort. Ratezi trei aruncări 
într-un joc? Fă o mie de aruncări pe zi la antrenament, timp 
de o lună. Nu știi să driblezi prea bine cu mâna stângă? 
Leagă-ți mâna dreaptă la spate și driblează trei ore pe zi. Ai 
rămas corigent la matematică? Pune-te cu burta pe carte, 
fă meditații și lucrează toată vara până-ţi intră în cap. Fără 
scuze. Dacă nu ești bun la un lucru, muncește mai mult, 
muncește mai inteligent. Iar tata era primul care punea în 
practică cele susținute de el. A devenit din antrenor de fot- 
bal agent de vânzări de top. Apoi a ajuns șef și, în cele din 
urmă, și-a înființat propria companie. 

Totodată, nici nu primeam prea multe instrucțiuni. De 
la bun început, tata ne-a lăsat să ne prindem singuri cum 
stă treaba. Era adeptul asumării responsabilității. Nu ne 
bătea la cap în fiecare seară cu temele; trebuia doar să 
avem rezultate. Și, când le aveam, ne felicita. Dacă luam note 
bune, tata ne ducea la Prings, o gelaterie unde se serveau 
niște deserturi cu banane de dimensiuni regale: șase lin- 
guri de îngheţată cu tot felul de glazuri! De multe ori, când 
frații mei nu aveau rezultate prea bune la școală, nu mer- 
geau cu noi. Aceste ieșiri erau un mare eveniment, așa că 
munceam din răsputeri ca să le merităm. 

Disciplina tatei a fost un exemplu pentru mine. Tata era 
idolul meu și voiam să fie mândru de mine. Totodată, tră- 
iam cu teama să nu-l dezamăgesc. Unul dintre principiile 
lui de viaţă era: „Fii genul de persoană care spune «nu». Nu 
e nicio scofală să faci ce face turma. Fii special, fii extraor- 
dinar”. De asta nu m-am drogat niciodată - nu mi-a ţinut 
niciodată prelegeri pe acest subiect, însă pur și simplu 
n-am vrut să mă las dus de val și să mă droghez doar pen- 
tru că o făcea toată lumea. Şi nici nu voiam să-l dezamăgesc 
pe tata. 


Datorită tatei, până la vârsta de doisprezece ani, mi-am 
făcut un program demn de cel mai eficient director de com- 
panie. Uneori, plângeam și bombăneam (eram copil!), dar 
chiar și atunci îmi plăcea, în secret, să știu că sunt un pic 
mai presus de ceilalți colegi de clasă. Tata m-a ajutat serios 
să fur startul în privința disciplinei și mentalităţii necesare 
pentru a fi dedicat și responsabil, pentru a realiza orice îmi 
propun. (Nu e o întâmplare că sloganul revistei SUCCESS 
este: „Revista oamenilor realizați”.) 


În prezent, eu şi tata glumim despre faptul că m-a învă- 
țat să fiu ultradependent de rezultate. La optsprezece ani, 
aveam un venit rezultat din afacerea proprie de peste o 
sută de mii de dolari. La douăzeci de ani, aveam propria 
casă într-un cartier de lux. La douăzeci și patru de ani, ve- 
nitul meu depășea 1 milion de dolari pe an, iar la douăzeci 
și şapte de ani, eram oficial milionar prin mijloace proprii, 
cu o afacere care înregistra venituri de peste 50 de milioa- 
ne de dolari. Și așa am ajuns în momentul de față, când, 
deși nu am încă patruzeci de ani, am destui bani și bunuri 
încât să-mi întrețin familia pentru tot restul vieţii. 

„Există multe moduri în care poți strica un copil”, spu- 
ne tata. „În cele din urmă, modul meu a fost unul destul de 
inspirat! Se pare că te-ai descurcat binișor în viață.” 

Așadar, deși recunosc că am fost nevoit să învăţ cum să 
stau cu mâinile în sân și să mă bucur de lucrurile care mă 
înconjoară sau cum să mă relaxez din când în când pe un 
şezlong la plajă (fără să iau cu mine un teanc de cărți ori 
CD-uri despre afaceri sau dezvoltare personală), sunt recu- 
noscător pentru abilitățile de succes învățate pe parcursul 
vieţii de la tata și de la ceilalți mentori ai mei. 


Efectul compus dezvăluie „secretul” din spatele reuși- 
tei mele. Cred cu tărie în Efectul compus pentru că tata s-a 
asigurat că mi-l însușesc, zi de zi, până devin incapabil să 
trăiesc altfel. 

Dar dacă ești la fel ca ceilalți oameni, nu ai cum să crezi 
cu tărie. Și există o sumedenie de motive întemeiate pen- 
tru asta. Nu ai beneficiat de aceeași instruire și exemplu 
personal care să-ţi arate ce să faci. Nu te-ai bucurat de roa- 
dele Efectului compus. Noi, ca societate, am fost înșelați. 
Am fost hipnotizați de marketingul comercial, care ne con- 
vinge că avem probleme pe care nu le avem, vânzându-ne 
ideea unor soluţii imediate prin care să ne „lecuim” de ele. 
Societatea ne-a făcut să credem în acele finaluri de poveste 
pe care le vedem în filme sau romane. Am scăpat din vede- 
re avantajele consistente, demodate ale efortului susținut. 


Hai să examinăm aceste obstacole rând pe rând. 

Nu te-ai bucurat de roadele 
Efectului compus 


Efectul compus reprezintă principiul prin care poţi obţine 
rezultate uriașe printr-o serie de alegeri mici și inteligen- 
te. Cel mai interesant aspect pentru mine în acest proces 
este că, deși rezultatele sunt uriașe, pe moment, etapele 
par lipsite de importanţă. Fie că foloseşti această strategie 
pentru a-ți îmbunătăţi starea de sănătate, relaţiile, situația 
financiară sau orice altceva, schimbările sunt atât de subtile 
încât sunt aproape imperceptibile. Aceste mici schimbări 
nu oferă rezultate prea mari, imediate, nici vreun câștig 
uriaș sau recompense evidente. Așa că de ce ţi-ai bate 
capul? 

Majoritatea oamenilor se lasă păcăliți de simplitatea 
Efectului compus. De exemplu, deși sunt supraponderali, 
renunță la alergări după numai opt zile. Ori întrerup orele 
de pian după o jumătate de an, fiindcă n-au învăţat să cânte 
altceva decât „Melc, melc, codobelc”. Ori încetează să mai 
contribuie la fondul de pensii pentru că le-ar prinde bine 
niște bani în plus - și oricum, nu păreau să se adune prea 
mulți. 

Ce nu realizează ei este că aceste etape mărunte, apa- 
rent nesemnificative, repetate de-a lungul timpului vor crea 
o diferență radicală. Permite-mi să-ţi dau câteva exemple 
mai sugestive. 


Alegeri mici, inteligente + Consecvenţă + Timp = O DIFERENŢĂ 
RADICALĂ 

Bănuţul fermecat 


Dacă ar fi să alegi între a încasa 3 milioane de dolari cash 
chiar în momentul ăsta și a primi un singur bănuţ care își 
dublează valoarea zilnic timp de 31 de zile, ce ai alege? 
Dacă ţi s-a mai dat exemplul acesta înainte, atunci știi că 
trebuie să alegi bănuţul - știi că acesta este drumul care te 
va duce spre o mai mare bunăstare. Cu toate acestea, de ce 
este atât de greu de crezut că alegerea bănuțului se va 
solda cu un câștig mai mare în final? Pentru că este nevoie 
de mult mai mult timp pentru a vedea rezultatele. Hai să 
privim mai atent aceste lucruri. 


Să presupunem că alegi varianta rece și solidă a purco- 
iului de bani, iar un prieten alege calea bănuțului. În ziua 5, 
amicul tău are șaisprezece cenți. Tu, pe de altă parte, ai 
3 milioane. În ziua 10, el are 5,12 dolari, care nici nu se 
compară cu grămada ta de bani. Cum crezi că se simte el în 
privinţa alegerii făcute? Tu îți cheltui milioanele, te bucuri 
din plin de ele și te feliciți pentru decizia luată. 


După 20 de zile, când au mai rămas doar 11 zile, Ghiță 
Bănuț are doar 5.243 de dolari. Cum crezi că se simte în 
acel moment? În ciuda sacrificiului şi comportamentului 
pozitiv, n-a reuşit să adune decât un pic peste 5.000 de 
dolari. Tu, pe de altă parte, ai 3 milioane. Dar abia acum 
începe să se întrevadă magia invizibilă a Efectului compus. 
Creșterea matematică mică, repetată zi de zi, face ca în 
ziua 31 valoarea compusă a bănuțului să atingă suma de 
10.737.418,24 dolari, adică triplu față de cele 3 milioane 
de dolari ale tale. 


Prin acest exemplu aflăm de ce este importantă con- 
secvența. În ziua 29, tu ai 3 milioane; Ghiță Bănuţ are 

aproximativ 2,7 milioane. Abia în ziua 30 a cursei sale de 
treizeci și una de zile va reuși să te depășească, ajungând la 
5,3 milioane de dolari. Și abia în ultima zi a acestui ultra- 
maraton de o lună, prietenul tău va reuși să te facă praf; la 
final, se va alege cu 10.737.418,24, iar tu vei rămâne cu 
cele 3 milioane. 


Foarte puţine lucruri sunt atât de impresionante pre- 
cum „magia” acumulării bănuţilor. In mod uimitor, această 
„forţă” este la fel de puternică în fiecare domeniu al vieţii 
tale. 


lată un alt exemplu... 


Trei prieteni 


Hai să luăm exemplul a trei prieteni care au crescut împreu- 
nă. Locuiesc în același cartier și au interese foarte asemă- 
nătoare. Fiecare dintre ei câștigă în jur de 50.000 de dolari 
pe an. Toţi sunt căsătoriţi, au o sănătate și o greutate me- 
die, plus mult temuta „burtă de oameni însuraţi”. 


Primul prieten, să-i spunem Larry, trudeşte din greu, 
așa cum a făcut dintotdeauna. Este fericit, sau cel puţin 
așa crede, dar se plânge din când în când că nimic nu se 
schimbă. 


Al doilea prieten, Scott, începe să facă niște schimbări 
mărunte, aparent lipsite de importanţă. Începe să citească 
zilnic 10 pagini dintr-o carte bună și să asculte 30 de minu- 
te de prelegeri instructive sau motivaţionale, în drum spre 
serviciu. Scott își dorește să vadă niște schimbări în viața 
lui, dar nu vrea să facă mare caz din asta. A citit de curând 
un interviu cu dr. Mehmet Oz în revista SUCCESS și a ales să 

introducă o idee din articol în viaţa lui: va renunţa zilnic la 
125 de calorii din alimentaţie. Nu e mare lucru. E vorba 
doar de renunțarea la o ceașcă de cereale, de înlocuirea 
cutiei de suc acidulat cu o sticlă de sifon, de trecerea de la 
maioneză la muștar, când vine vorba de sandvișul zilnic. 
Realizabil. A început totodată să meargă zilnic pe jos câteva 
mii de pași în plus (mai puţin de un kilometru și jumătate). 
Nu e niciun act de bravură sau vreun mare efort. E la înde- 
mâna oricui. Dar Scott este hotărât să se țină de aceste ale- 
geri, conștient fiind că, deși banale, tentaţia de a renunţa la 
ele este mare. 


Al treilea prieten, Brad, face o serie de alegeri neinspi- 
rate. Și-a cumpărat de curând un televizor nou cu ecran mare, 
ca să urmărească programele sale preferate și mai mult timp. 
A încercat reţetele pe care le-a văzut pe Food Channel: 
pateurile cu brânză și deserturile sunt preferatele lui. Aha, 
și și-a instalat un bar în sufragerie, adăugând la dietă o bă- 
utură alcoolică pe săptămână. Nimic ieșit din comun; Brad 
nu vrea decât să se distreze puţin. 


După cinci luni, nu există nicio diferență evidentă între 
Larry, Scott și Brad. Scott continuă să citească câteva pa- 
gini în fiecare seară și să asculte audiobookuri în drum spre 
serviciu; Brad se „bucură” de viaţă și face tot mai puţine 
lucruri. Larry continuă să se comporte ca și până acum. 
Chiar dacă fiecare om are propriul lui tip de comportament, 
cinci luni nu este un interval suficient de mare pentru a 
observa un declin sau un progres real în viaţa lor. De fapt, 
dacă le-am înregistra greutatea într-un tabel, am observa 
că diferenţele sunt infinitezimale. Cei trei ar arăta exact la 
fel. 

După zece luni, tot n-am putea remarca schimbări vizi- 
bile în viața lor. Abia după optsprezece luni, am putea 
observa unele diferenţe în aspectul celor trei prieteni. 

Însă, după aproximativ douăzeci și cinci de luni, dife- 
renţele vor începe să fie cu adevărat măsurabile și vizibile. 
În a douăzeci și şaptea lună vom observa o diferență sem- 
nificativă. lar în a treizeci și una, schimbarea va fi uluitoare. 
Brad va fi gras, iar Scott suplu. Renunțând, pur și simplu, la 
125 de calorii pe zi, după treizeci și una de luni, Scott va 
slăbi peste șaisprezece kilograme! 


31 luni = 940 zile 
940 zile x 125 calorii / zi = 117.500 calorii 


117.500 calorii împărţite la 7.000 calorii pe kilogram = 16,7 
kilograme! 


În același interval, Brad a consumat în plus doar 125 
de calorii pe zi și s-a îngrășat cu 16,7 kilograme. Acum, 
cântărește cu 33,5 kilograme mai mult decât Scott! Dar di- 
ferenţele dintre ei nu se rezumă doar la greutatea corpora- 
lă. Scott a investit aproape o mie de ore în citirea unor cărți 
de calitate și în ascultarea unor audiobookuri de dezvolta- 
re personală; punând în practică cunoștințele dobândite 
de curând, a obținut o promovare și o creștere salarială. 
Mai presus de toate, căsnicia lui este înfloritoare. Brad? Este 
nemulțumit la serviciu, iar căsnicia lui este pe ducă. lar Larry? 
Larry este cam la același nivel la care se găsea și acum doi 
ani și jumătate, doar că acum este un pic mai amărât din 
cauza asta. 

Puterea fenomenală a Efectului compus este foarte sim- 
plu de obținut. Diferenţa dintre persoanele care recurg la 
Efectul compus în beneficiul lor, prin comparaţie cu cele 
care permit aceluiași efect să acționeze împotriva lor, este 
aproape incredibilă. Pare de-a dreptul miraculos! Ca un 
truc magic sau un salt cuantic. După treizeci și unu de luni 
(sau treizeci și unu de ani) persoana care folosește latura 
pozitivă a Efectului compus pare că a avut „succes peste 
noapte”. În realitate, succesul ei a fost rezultatul unor 
alegeri simple, inteligente, efectuate constant de-a lungul 
timpului. 


Efectul de undă 


Rezultatele din exemplul de mai sus par spectaculoase, știu. 
Dar implicaţiile sunt și mai profunde. Realitatea este că o 
schimbare, chiar și cea mai măruntă, poate avea un impact 
semnificativ, provocând un efect de undă neașteptat și ne- 
intenționat. Să analizăm unul dintre năravurile lui Brad: 
consumul frecvent de alimente nesănătoase, pentru a înţe- 
lege mai bine modul în care Efectul compus poate avea 
consecinţe negative și poate crea un efect de undă cu re- 
percusiuni pe tot parcursul vieții. 


Brad pregătește câteva brioșe după o rețetă învățată 
de pe Food Channel. Este mândru de el, familia lui adoră 
desertul și, aparent, toată lumea are de câștigat din asta. 
Începe să pregătească frecvent acest fel de mâncare (şi alte 
dulciuri). Îi place să gătească și mănâncă mai mult decât o 
portie, dar nu atât de mult încât să se observe. Însă, noap- 
tea, simte că mâncarea consumată i-a căzut greu la stomac. 
Se trezește puţin năuc, lucru care îl face irascibil. Starea de 

iritare şi lipsa de somn încep să-și facă simţite efectul asu- 
pra performanţei la lucru. Este mai puțin productiv și, în 
consecință, primeşte o evaluare descurajantă din partea 
șefului. La sfârșitul zilei, se simte nemulțumit de slujba lui 
și energia îi scade. Drumul spre casă pare mai lung și mai 
stresant ca niciodată. Toate acestea îl determină să caute 
consolare în mâncare - așa funcționează stresul. 


Lipsa generală de energie îl face pe Brad să fie mai re- 
ținut în privinţa plimbărilor cu soţia sa. Pur și simplu, nu 
mai are chef. Ei îi lipsește timpul petrecut împreună și se 
simte jignită de reținerea lui. Având mai puţine activități 
comune cu soția și din cauza lipsei de aer curat și a mișcării, 
Brad nu mai beneficiază de endorfinele care îl ajută să fie 
optimist și entuziast. Nemaifiind la fel de fericit, începe să 
caute nod în papură atât celorlalți cât și lui însuși și înce- 
tează să-și mai complimenteze soția. Pe măsură ce își simte 
corpul tot mai slăbit, își pierde încrederea în sine, se simte 
mai neatrăgător și devine mai puțin romantic. 


Brad nu-și dă seama că lipsa lui de energie și tandrețe 
îi afectează soţia. Nu ştie decât că se simte deprimat. Înce- 
pe să piardă nopţile, uitându-se la televizor, fiindcă e o ac- 
tivitate ușoară și distractivă. Percepând distanţarea dintre 
ei, soția lui Brad începe să se plângă, apoi să ceară atenție. 
Când asta nu funcționează, se închide în sine ca mijloc de a 
se proteja. Se simte singură. Îşi investeşte energia în muncă 
și petrece mai mult timp cu prietenele ei pentru a compen- 
sa lipsa de companie. Bărbaţii încep să flirteze cu ea, ceea 
ce o face să se simtă din nou dorită. Nu l-ar înșela niciodată 
pe Brad, dar el simte că ceva nu este în regulă. În loc să în- 
țeleagă că alegerile și comportamentele lui nefericite stau 
la baza problemelor lor, începe să-și acuze soția. 

Să crezi că cealaltă persoană este de vină în loc să pri- 
vești în sufletul tău și să faci efortul de a-ți pune ordine în 
lucruri este o chestiune de psihologie de bază. În cazul lui 
Brad, este vorba despre faptul că nu știe să se autoanalize- 
ze — la Chefi la cuțite şi în serialele lui polițiste preferate nu 
se dau sfaturi despre relaţii și dezvoltarea personală. Cu 
toate acestea, i-ar fi putut trece prin cap că, dacă ar fi citit 
cărțile de autoperfecționare ale amicului său Scott, ar fi pu- 
tut descoperi soluţii pentru a-și schimba obiceiurile nega- 
tive. Din păcate pentru Brad, micile alegeri făcute de el zi 
de zi i-au indus o stare de letargie care a provocat ravagii 
în toate aspectele vieții sale. 


Sigur că numărarea caloriilor și stimulentele intelectua- 
le au avut un efect opus în cazul lui Scott, care acum culege 
roadele pozitive ale efortului său. În The Slight Edge (Micul 
avantaj), Jeff Olson (un alt protejat al lui Jim Rohn), descrie 
acest proces ca fiind o repetare a obiceiurilor zilnice prin 
opoziţie cu erorile simple de judecată. Este cât se poate 
de simplu. După un anumit timp și cu ajutorul consec- 
vențţei, rezultatele devin vizibile. Mai mult, devin absolut 
previzibile. 


Efectul compus este predictibil și cuantificabil — asta 
este o veste grozavă! Nu-i așa că este reconfortant să știi că 
nu trebuie să faci decât o serie de pași minusculi, constant, 
în timp, pentru a-ți îmbunătăți radical viața? Nu ţi se pare 
mai ușor decât să-ți aduni forțele pentru o desfășurare mă- 
reață de curaj și tărie eroică, doar ca să te epuizezi și să-ți 
aduni din nou forțele pentru o nouă încercare (care va fi, 
probabil, sortită eșecului)? Mă simt epuizat numai gândin- 
du-mă la asta. Dar așa procedează oamenii. Am fost con- 
diționaţi social să credem în eficiența desfășurării unor 

eforturi uriașe. La naiba, este aproape un specific național 
american să faci asta! 


Vezi Figura 1. 


Fig. 1 


27 luni 


Rezultate: 
Venit 
Sănătate 
Relaţii 
Fericire 
Succes 


Alegeri Comportament Obiceiuri 


Luni 10 20 27 


Frumuseţea Efectului compus constă în simplitatea 
sa. Observă că, în partea stângă a diagramei, rezulta- 
tele sunt intangibile, dar cât de mult diferă ulterior. Pe 
parcurs, comportamentele sunt identice, dar, în cele 
din urmă, magia Efectului compus conduce la diferen- 
ţe uriaşe în ceea ce priveşte rezultatul. 


Succes ca pe timpuri 


Cel mai provocator aspect al Efectului compus este acela că, 
o vreme, trebuie să continuăm să depunem eforturi, con- 
stant și eficient, înainte să vedem rezultatele. Bunicii noș- 
tri știau acest lucru, deși nu-și petreceau serile cu ochii 
lipiţi de televizor, urmărind reclamele despre cum să obţii 

o talie mai subțire în treizeci de zile sau un regat imobiliar 
în șase luni. Pun pariu că bunicii tăi lucrau șase zile pe săp- 
tămână, de la răsăritul până la apusul soarelui, folosindu-se 
de abilităţile pe care le-au dobândit în tinereţe și practi- 
cându-le pe parcursul întregii vieți. Ei știau că secretul 
înseamnă muncă grea, disciplină și obiceiuri sănătoase. 


Este interesant că, de obicei, avuţia sare peste o gene- 
rație. Excesul de abundență dă naștere adesea unei apatii 
generalizate, care conduce la un stil de viață sedentar. Cu 
precădere, copiii oamenilor bogaţi sunt predispuși să re- 
simtă acest efect. Întrucât ei nu şi-au dezvoltat disciplina și 
caracterul necesare pentru a dobândi acea avere, e logic să 
le lipsească sentimentul de preţuire a banilor și să nu înţe- 
leagă ce calităţi sunt necesare pentru a-i obţine. Întâlnim 
des această mentalitate de a se considera îndreptăţiți la 
copiii din familiile regale, la cei ai vedetelor de cinema sau 
ai directorilor de companii, și, într-o măsură mai mică, la 
copiii și adulții de pretutindeni. 

La nivel naţional, întreaga populaţie pare să fi pierdut 
capacitatea de a aprecia valoarea unei etici de muncă soli- 
de. Am avut două, poate chiar trei, generaţii de americani 
care au cunoscut prosperitatea, bogăţia și tihna. Așteptările 
noastre cu privire la ceea ce presupune cu adevărat să ob- 
ţii succesul de durată - chestiuni precum tăria de caracter, 
munca pe brânci și stăpânirea de sine - nu sunt atrăgătoare, 
așa că, în mare parte, au fost uitate. Ne-am pierdut res- 
pectul față de străduinţa și încercările strămoșilor noștri. 
Efortul uriaș pe care l-au depus a generat autodisciplină, 
le-a întărit caracterul și le-a fortificat spiritul, calități nece- 
sare pentru a scruta noi orizonturi. 

Adevărul este că automulţumirea a afectat toate impe- 
riile mari, inclusiv, dar fără ne limităm la ele, pe cel egiptean, 
grec, roman, spaniol, portughez, francez și englez. De ce? 
Pentru că nimic nu conduce mai sigur la eșec decât succe- 
sul. Imperiile care au condus cândva lumea au eșuat tocmai 
din acest motiv. Oamenii ating un anumit nivel al succesu- 
lui și apoi devin prea comozi. 

După ce am avut perioade îndelungate de prosperitate, 
sănătate și bogăţie, ne copleșește un sentiment de satisfac- 
ție. Nu mai facem ceea ce am făcut pentru a ajunge acolo. 
Începem să semănăm cu o broască pusă la fiert, care nu sare 
să scape din apă, fiindcă apa se încălzește treptat și atât de 
subtil încât nu sesizează că urmează să fiarbă! 

Dacă dorim să reuşim, trebuie să ne întoarcem la etica 
de lucru a bunicilor noștri. 


Este timpul să ne recăpătăm tăria de caracter, dacă nu 
de dragul salvării Americii, atunci măcar pentru împlinirea 
și succesul proprii. Nu te încrede în existența unei lămpi 
fermecate. Poţi să stai pe canapea, așteptând să-ți sosească 
cecurile prin poștă, poţi să freci cristale între ele, poţi să 
mergi prin foc, poţi să comunici cu un guru de acum 2.000 
de ani sau să faci incantaţii, dacă asta îţi dorești, dar mare 
parte dintre acestea sunt doar niște reclame hocus-pocus 
care încearcă să-ți speculeze slăbiciunile. Succesul real și 
de durată presupune muncă: multă muncă! 


Am să-ți spun o poveste scurtă, reală, prin care vreau 
să ilustrez acest concept potrivit căruia nimic nu conduce 
mai sigur la eşec decât succesul: Pe plaja din San Diego, în 
apropierea casei mele, s-a deschis un restaurant excelent. 
La început, locul era imaculat tot timpul, gazda întâmpina 

pe toată lumea cu un zâmbet larg, primitor, servirea era 
impecabilă (managerul venea personal să se asigure că așa 
stăteau lucrurile), iar mâncarea era senzațională. În scurt 
timp, oamenii au început să stea la coadă ca să mănânce 
acolo și așteptau mai bine de o oră până găseau un loc 
liber. 


Apoi, din păcate, personalul restaurantului a început să 
considere că au succesul garantat. Gazda a devenit țâfnoa- 
să, ospătarii au început să fie ciufuţi și repeziţi, iar calitatea 
mâncării a ajuns o chestie de noroc. Localul a dat faliment 
într-un an și jumătate. Au eșuat din cauza succesului lor. 
Sau, mai bine spus, pentru că au încetat să facă ceea ce i-a 
făcut să aibă succes la început. Succesul le-a întunecat per- 
spectiva și s-au lăsat pe tânjală. 


Mentalitatea microundelor 


Înțelegerea Efectului compus te va ajuta să renunti la nevoia 
de „rezultat instant”: la convingerea că succesul trebuie să 
fie la fel de rapid ca fast-foodul, ca ochelarii gata într-o oră, 
ca fotografia procesată în treizeci de minute, ca scrisoarea 
livrată peste noapte, ca ouăle gătite la microunde, ca apa 
încălzită într-o secundă sau ca sms-urile. E suficient, ok? 


Promite-ți că vei renunța odată pentru totdeauna la 
speranţele de a câștiga la loterie pentru că, hai să fim se- 
rioși, nu auzi povești decât despre un singur câștigător, nu 
și despre milioane de pierzători. Toţi acei indivizi pe care 
îi vezi țopăind în fața tonomatului în Las Vegas sau pe hi- 
podromul din Santa Anita nu scot o vorbă despre sutele 
de ori în care au pierdut. Dacă revenim la calculul mate- 
matic al obţinerii unui rezultat pozitiv, descoperim că 

probabilitatea este infinitezimală: adică ai aproape zero 
șanse de câștig. Daniel Gilbert, psiholog la Harvard, auto- 
rul cărții Stumbling on Happiness“, spune că, dacă am acorda 
fiecărui pierzător la loterie treizeci de secunde la TV ca să 
spună „am pierdut!” nu să anunţe „am câştigat!” 


PP 


ar dura 
aproape nouă ani ca să terminăm cu toţi cei care au pier- 
dut doar la o singură extragere! 


Odată ce vei înțelege cum funcționează Efectul compus, 
nu vei mai căuta soluţii rapide sau gloanţe de argint. Nu 
încerca să te păcălești singur crezând că un sportiv de 
mega-succes nu a avut parte de antrenamente care i-au 
frânt oasele și de mii de ore de pregătire. S-a trezit de- 
vreme ca să se antreneze și a continuat s-o facă multe ore 
după ce alții s-au oprit. S-a confruntat cu agonia cruntă și 
frustrarea eșecului, singurătăţii, efortului uriaș și dezamă- 
girii necesare pentru a deveni numărul 1. 


Până la finalul acestei cărți, sau chiar mai devreme, vreau 
să-ți intre bine în cap că singura cale spre succes este prac- 
ticarea continuă a unor discipline zilnice banale, neispiti- 
toare, neatrăgătoare și uneori dificile. Și să înţelegi, totodată, 
că poți avea rezultatele, traiul și stilul de viață mult visate 
dacă faci ca Efectul compus să lucreze pentru tine. Folosind 
principiile rezumate în Efectul compus, îţi vei crea o poveste 
cu final fericit! Vezi figura 2. 


* În căutarea fericirii, trad. Mihaiela Vacariu, ed. a Il-a, Editura Curtea 
Veche Publishing, București, 2012. (n.tr.) 

Fig. 2 


Rezultate: 
Venit Alegeri Comportament Obiceiuri 
Sănătate 
Relaţii 
Fericire 
Succes 


Efectul compus dă întotdeauna rezultate. Poţi alege 
să-l faci să lucreze în beneficiul tău sau îl poţi ignora, 
resimţind în consecinţă efectele negative ale acestui 
principiu important. Nu contează unde te afli pe 
acest grafic. Începând de astăzi, te poţi hotărî să 
faci schimbări simple, pozitive, permițându-i efectu- 
lui compus să te ducă acolo unde doreşti să ajungi. 


M-am făcut înțeles? Perfect. Rămâi cu mine și în urmă- 
torul capitol, unde ne vom concentra asupra acelui lucru 
care îţi controlează viaţa. Fiecare victorie sau înfrângere, 
triumf sau eșec începe cu el. Tot ce ai sau nu ai în viață 
acum i se datorează. Învață să-l schimbi și îţi poţi schimba 
viața. Hai să descoperim despre ce este vorba... 

Pune în practică Efectul compus spre 
beneficiul tău 


Rezumatul etapelor de acţiune 


A  Notează câteva scuze de care te agăți (de exemplu, 
lipsa de inteligență, de experiență, proasta educație, 
lipsa educației etc.) Ia hotărârea de a compensa 
lipsurile prin muncă asiduă și eforturi de dezvoltare 
personală pentru a fi mai bun decât ceilalți, inclu- 
siv decât tine. 


Fii ca Scott: Notează șase acțiuni mărunte, aparent 
nesemnificative, pe care le poţi efectua zi de zi 
pentru a-ţi îndrepta viața într-o direcție pozitivă și 
complet nouă. 

Nu fi ca Brad: Notează acțiunile mărunte, aparent 
nesemnificative, la care trebuie să renunți pentru 
că s-ar putea să conducă la rezultate negative. 


Enumeră câteva domenii, abilităţi sau rezultate de 
succes din trecutul tău. Gândește-te dacă nu le con- 
sideri garantate şi dacă nu cumva ai încetat să le 
perfecționezi, fiind astfel în pericol ca mulțumirea 
de sine să conducă în viitor la eșec. 


CAPITOLUL 2 
ALEGERI 


Toţi venim pe lume la fel: goi, speriați și neștiutori. După 
marea intrare în scenă, viața de care avem parte este doar 
o acumulare a alegerilor pe care le facem. Alegerile ne pot 
fi cei mai buni prieteni sau cei mai mari dușmani. Ele ne pot 
conduce spre ţelurile propuse sau ne pot trimite în derivă, 
într-o galaxie foarte, foarte îndepărtată. 


Gândește-te puțin. Toate lucrurile din viața ta există 
pentru că ai făcut cândva o alegere. Alegerile sunt la baza 
oricărui rezultat pe care îl ai. Fiecare alegere pune bazele 
unui comportament care, în timp, devine un obicei. Fă o 
alegere proastă și s-ar putea să ajungi din nou la masa de 
lucru, nevoit să faci alte alegeri, adeseori mai dificile. Nu 
alege deloc și tocmai ai decis să devii un receptor pasiv 
pentru tot ce ţi se ivește în cale. 

În esenţă, tu faci alegerile, și abia apoi te fac ele pe tine. 
Fiecare decizie, oricât de măruntă, îți modifică traiecto- 
ria vieţii: dacă să mergi sau nu la facultate, cu cine să te 

căsătorești, dacă să mai bei un pahar înainte să te urci la 
volan, dacă să te complaci în bârfă sau să-ți ţii gura, dacă să 
mai dai un telefon unui client sau să închei ziua, dacă să 
spui cuiva „te iubesc” sau nu. Fiecare alegere are un impact 
asupra Efectului compus al vieţii tale. 


Acest capitol este despre conștientizarea alegerilor care 
te ajută să te dezvolți. Pare complicat, dar vei fi uimit de 
simplitatea lui. 99% dintre alegerile tale nu vor mai fi me- 
canice. Majoritatea obiceiurilor tale zilnice nu vor mai veni 
ca o reacţie la felul în care ai fost programat. Te vei întreba 
(și vei putea să-ţi răspunzi): „Câte dintre comportamentele 
mele nu sunt «votate de mine»? Care sunt lucrurile pe care 
le fac, deși nu le-am ales conștient și continui să le practic 
zi de zi? 

Folosind aceleași strategii anti-prostie pe care le-am 
folosit și eu pentru a progresa și a-mi catapulta cariera, 
consolidate de Efectul compus, vei putea să slăbești ade- 
rența misterioasă a lucrurilor care îţi destramă viața și te 
atrag într-o direcţie greșită. Vei putea să apeși butonul de 
Pauză înainte de a intra pe teritoriul prostiei. Îţi va fi uşor 
să iei decizii care duc la comportamente și obiceiuri care te 
susțin permanent. 


Cea mai mare provocare a ta nu este că faci în mod con- 
știent alegeri proaste. La naiba, asta ar fi ușor de îndreptat. 
Cea mai mare provocare a ta este că ai ales ca un somnam- 
bul. Jumătate din timp, nici măcar n-ai fost conștient că iei 
niște decizii! Alegerile ne sunt modelate adesea de cultura 
și educația noastră. Ele pot fi atât de întrepătrunse în obi- 
ceiurile și comportamentele de rutină, încât par să scape 
controlului nostru. De exemplu, s-a întâmplat vreodată, în 
timp ce îți vedeai liniștit de treabă, bucurându-te de viaţă, 

ca deodată, din senin, să iei o decizie prostească sau să faci 
o serie de alegeri mărunte care să-ți saboteze în cele din 
urmă munca și tot avântul, aparent fără niciun motiv? N-ai 
avut de gând să te autosabotezi, dar, fiindcă nu te-ai gândit 
la deciziile tale - necântărind riscurile și posibilele rezul- 
tate — te-ai trezit că trebuie să suporţi consecinţe nedorite. 
Nimeni nu-și plănuiește să devină obez, să ajungă la fali- 
ment sau să divorțeze, dar, de multe ori (dacă nu de fiecare 
dată), aceste consecinţe sunt rezultatul unei serii de mici 
alegeri nefericite. 


Elefanții nu înţeapă 


Te-a înțepat vreodată un elefant? Dar un ţânţar? În viață, 
lucrurile mărunte sunt cele care te înțeapă. Din când în când, 
observăm că greșelile mari ameninţă să distrugă într-o clipă 
o întreagă carieră sau reputaţie: un celebru comediant care 
dă frâu liber unui șuvoi de insulte în timpul unui spectacol 
de stand-up, un filantrop apreciat cândva care, beat fiind, 
face glumiţe antisemite, un senator, care militează împotri- 
va drepturilor homosexualilor, prins în timp ce apelează la 
serviciile unuia într-o toaletă publică, o tenismenă apre- 
ciată care ameninţă un arbitru printr-o tiradă de înjură- 
turi. E clar că astfel de alegeri nefericite au repercusiuni 
majore. Dar, chiar dacă ai făcut-o cândva de oaie, nu pașii 
uriași făcuți îndărăt și nici momentele dramatice inedite 
nu sunt ceea ce ne preocupă acum. 


Pe cei mai mulţi dintre noi, alegerile frecvente, mărun- 
te și aparent lipsite de importanţă sunt cele care trebuie să 
ne îngrijoreze profund. Vorbesc aici despre deciziile care ţi 
se par lipsite de importanţă. Lucrurile mărunte sunt cele 

care te vor abate inevitabil și previzibil de la succes. Fie că 
vorbim despre manevre prostești, despre comportamente 
mărunte sau care sunt deghizate în alegeri pozitive (acestea 
sunt deosebit de înșelătoare), deciziile aparent neînsem- 
nate te pot abate complet de la traseul tău, pentru că nu ești 
conștient de ele. Te lași copleșit, distras și ajungi să ignori 
acțiunile mici care te abat de la curs. Efectul compus acţio- 
nează, fără discuție. Acționează întotdeauna, îţi amintești? 
Doar că de data asta acționează împotriva ta, pentru că... 
pentru că te porți ca un somnambul. 


De exemplu, razi o sticlă de suc acidulat și o pungă de 
chipsuri, apoi, odată cu ultimul chips, îţi dai seama că ai 
dat cu piciorul unei zile întregi în care ai mâncat sănătos 
- și nici măcar nu ţi-era foame. Te lași distras și pierzi două 
ore uitându-te la televizor în gol - sau, hai să rectific, să 
zicem că te uiţi la un documentar educativ - după care îţi 
dai seama că ai lăsat deoparte o prezentare importantă 
care îți putea aduce un client important. Îi trânteşti per- 
soanei iubite o minciună sfruntată, fără niciun motiv, deși 
adevărul ar fi suficient. De ce? 

Ţi-ai permis să faci alegeri pe negândite. Și atâta vreme 
cât iei inconștient deciziile, nu ai cum să-ți modifici com- 
portamentul ineficient și să obţii rezultate productive. Este 
cazul să TE TREZEȘTI și să iei decizii potrivite. 


Recunoştinţă în fiecare zi 


E simplu să-i arăţi cu degetul pe alții, nu-i așa? „Nu sunt 
promovat din cauza șefului meu de doi bani.” „Obţineam 
promovarea dacă nu mă înjunghia un coleg pe la spate.” 
„Sunt mereu prost dispus pentru că am niște copii care mă 

scot din minţi.” Şi avem talentul deosebit de a arăta cu de- 
getul spre celălalt când suntem într-o relație - știi tu, 
atunci când celălalt este cel care trebuie să se schimbe. 


Acum câțiva ani, un prieten se plângea de soția lui. Din 
ceea ce observasem eu, era o doamnă minunată, iar el era 
norocos să o aibă. l-am spus asta, dar a continuat să-mi 
enumere o mulțime de motive pentru care ea era vinovată 
de nefericirea lui. În vremea aceea am avut parte atunci 
de o experiență care mi-a schimbat literalmente căsnicia. 
Într-un an, de Ziua Recunoștinței, am decis să ţin un jurnal 
al recunoştinţei pentru soția mea. În fiecare zi, timp de un 
an întreg, am consemnat cel puţin un lucru pe care îl apre- 
ciez la ea: felul în care interacționează cu prietenii, felul în 
care le poartă de grijă câinilor noștri, patul făcut zilnic, 
masa gustoasă sau coafura stilată aleasă într-o anumită zi, 
orice. Am căutat să identific acele lucruri pe care le face 
soția mea care mă impresionează sau care îi scot în evidență 
anumite însușiri, caracteristici sau calităţi pe care le apre- 
ciez. Le-am notat pe toate, în secret, timp de un an. La 
sfârșitul anului, umplusem un jurnal întreg. 


În anul următor, când i l-am oferit de Ziua Recunoștinței, 
a început să plângă și a spus că era cel mai frumos cadou 
pe care îl primise vreodată. (Mai frumos chiar decât BMW-ul 
pe care i-l făcusem cadou de ziua ei!). Amuzant este că eu 
am fost cel care a beneficiat de cadou. Tot acest proces de 
consemnare în jurnal m-a forțat să mă concentrez pe ca- 
racteristicile pozitive ale soției mele. Am căutat în mod 
conștient toate acele lucruri pe care le făcea „cum trebuie”. 
lar această atenţie plină de iubire a eliminat nemulțumiri- 
le potenţiale. M-am îndrăgostit iarăși de ea până peste cap 
(poate mai mult decât la început, fiindcă, în locul calităţilor 

evidente, observam subtilitățile felului ei de a fi și de a se 
comporta). Aprecierea, recunoştinţa și dorința mea de a des- 
coperi ce este mai bun în ea au fost lucrurile pe care le-am 
păstrat în inimă, zilnic. Asta m-a făcut să mă comport dife- 
rit în căsnicie, ceea ce a făcut-o să reacționeze, la rândul ei, 
diferit față de mine. În scurt timp, am avut şi mai multe 
lucruri de adăugat în Jurnalul meu de Recunoștinţă! Ca ur- 
mare a alegerii de a-mi răpi cinci minute pe zi pentru a mă 
gândi la toate motivele pentru care îi eram recunoscător, 
am avut parte de cel mai bun an al căsniciei noastre și lu- 
crurile au început să devină și mai bune. 


După ce i-am povestit prietenului meu această experi- 
ență, s-a hotărât să țină și el un Jurnal de Recunoștință 
pentru soţia lui. După câteva luni, și-a schimbat căsnicia cu 
totul. Alegând să vadă și să se concentreze asupra calități- 
lor soției, a schimbat însuși felul în care o privea, lucru 
care, la rândul lui, a schimbat modul în care interacționa cu 
ea. Prin urmare, ea a început să ia decizii diferite în privin- 
ţa reacţiilor față de el. Și ciclul acesta s-a perpetuat. Sau, ca 
să spunem așa, s-a compus. 


Foloseşte Fişa de evaluare a recunoştinţei de la pagina 
166 pentru a-ţi consolida modul eficient de a gândi sau 
descarc-o de pe www.TheCompoundEffect.com/free. 


Dator 100% 


Suntem cu toţii oameni care au reușit prin forțe proprii, 
însă doar oamenii de succes ajung să fie lăudați pentru 
asta. Aveam optsprezece ani când, la un seminar, mi-a fost 

prezentată pentru prima dată ideea de responsabilitate 
personală, iar conceptul mi-a transformat complet viața. 
Dacă ar fi să arunci restul cărţii și să pui în practică doar 
acest concept, în doi-trei ani schimbările din viaţa ta ar fi 
atât de importante, încât prietenii și familia ar avea dificul- 
tăți să-și amintească cum erai „pe timpuri”. 

În timpul acelui seminar la care am participat când 
aveam optsprezece ani, speakerul ne-a întrebat: „Pentru 
ca o relație să funcționeze cât la sută din responsabilitate 
îți revine ţie și cât celuilalt?” Eram adolescent și, prin ur- 
mare, mare meșter într-ale dragostei. Bineînţeles că aveam 
la mine toate răspunsurile. 


— Cincizeci la sută mie și cincizeci la sută celuilalt, am 
trântit-o eu. 


Era cât se poate de evident; ambele persoane trebuiau 
să fie dispuse să împartă responsabilitatea în mod egal, 
altfel una dintre ele ar fi fost trasă în piept. 


— Cincizeci și unu la sută mie, patruzeci și nouă la sută 
celuilalt, a strigat altcineva, susținând că trebuie să fii dis- 
pus să faci mai mult decât cealaltă persoană. Doar relaţiile 
se întemeiază pe sacrificiu și generozitate, nu? 


— Optzeci / douăzeci, a strigat un altul. 


Instructorul s-a întors spre flipchart și a scris cu litere 
mari, negre: 100% / 0%. 

— Trebuie să fii dispus să oferi sută la sută, având zero 
așteptări să primești ceva înapoi, a spus el. Abia când ești 
dispus să-ți asumi 100% responsabilitatea ca relația să 
funcţioneze, acest lucru se va întâmpla. Altfel, o relație lă- 
sată la voia întâmplării va fi mereu în pericol să ajungă la 
dezastru. 

Măi să fie! Nu mă așteptam la asta! Dar am înţeles re- 
pede că acest concept îmi poate transforma viața sub toate 
aspectele. Dacă îmi asum mereu responsabilitatea 100% 
pentru tot ceea ce fac — deținând complet controlul asupra 
alegerilor și reacțiilor mele față de ceea ce mi se întâmplă 
- atunci puterea este a mea. Totul depinde de mine. Sunt 
responsabil pentru toate acțiunile pe care le fac sau nu le 
fac, și pentru felul în care reacționez la acţiunile la care 
sunt supus. 


Știu că ești convins că îți asumi responsabilitatea 
pentru viaţa ta. Toţi oamenii pe care i-am cunoscut susțin: 
„Bineînţeles că-mi asum responsabilitatea”. Dar apoi, când 
te uiţi la felul în care acționează majoritatea oamenilor, 
observi că mulți îi arată pe alţii cu degetul, se victimizează, 
acuză și așteaptă ca problemele să le fie rezolvate de cei- 
lalți sau de către guvern. Dacă dai vreodată vina pe trafic 
fiindcă ai întârziat sau ești sigur că ești într-o dispoziție 
proastă din cauza unui lucru pe care l-a făcut copilul, par- 
tenerul de viață sau colegul tău, atunci nu-ți asumi respon- 
sabilitatea în proporţie de 100%. Ai întârziat pentru că 
imprimanta nu era liberă? Poate că n-ar fi trebui să aștepți 
până în ultimul moment. Colegul ţi-a distrus prezentarea? 
Oare n-ar fi trebuit să verifici de două ori înainte s-o susţii? 
Există o sumedenie de cărți și cursuri excelente care te pot 
învăţa cum să faci asta. 


Tu ești singurul responsabil pentru ceea ce faci sau nu 
faci sau pentru cum reacționezi la ce ți se întâmplă. Această 
mentalitate revigorantă mi-a revoluționat viața. Norocul, 
împrejurările sau situația potrivită nu contează. Dacă este 
să fie, depinde doar de mine. Sunt liber să aleg după bunul 
plac. Indiferent cine este ales președinte, cât de tare eșuează 

economia sau ce spune, face sau nu face cineva, controlul 
propriei persoane îmi aparţine 100%. Alegând să mă de- 
tașez de victimizarea trecută, prezentă și viitoare, am dat 
lovitura. Am obținut puterea nelimitată de a-mi controla 
destinul. 


Despre noroc 


Poate crezi că ai pur și simplu ghinion. Dar, hai să fim sin- 
ceri, asta este doar o altă scuză. Diferenţa dintre a ajunge 
fabulos de bogat, fericit și sănătos și a fi falit, deprimat și 
bolnav este dată de alegerile pe care le faci în viață. Nimic 
altceva nu va face diferenţa. Uite care-i faza cu norocul: toți 
suntem norocoși. Dacă ești viu, sănătos și ai ceva de mân- 
care în frigider, atunci ești incredibil de norocos. Toată 
lumea are oportunitatea să fie „norocoasă”, pentru că, în 
afara sănătății și a capacităţii de a-ți câștiga traiul, norocul 
este, pur și simplu, o serie de alegeri. 

Când l-am întrebat pe Richard Branson dacă crede că 
norocul a jucat un rol în succesul său, mi-a răspuns: „Da, 
desigur, cu toţii suntem norocoși. Dacă trăieşti într-o so- 
cietate liberă, ai noroc. Norocul ne înconjoară în fiecare zi; 
ni se întâmplă în permanenţă chestii norocoase, fie că re- 
cunoaștem sau nu. Nu am fost mai norocos sau mai ghinio- 
nist decât alte persoane. Diferenţa este că, atunci când mi 
s-a ivit norocul, am profitat de el”. 


Ah, a vorbit ca o persoană înnobilată de înțelepciune. 
Și, rămânând la subiect, am convingerea că vechea zicală: 
„Norocul apare atunci când oportunitatea se întâlnește cu 
pregătirea”, nu este suficientă. După părerea mea, există 
două componente esenţiale ale „norocului”. 

Formula (completă) pentru a avea noroc 


Pregătire (dezvoltare personală) + 
Atitudine (credinţă / mentalitate) + 
Oportunitate (o şansă care ţi se iveşte) + 
Acţiune (a face ceva în privinţa asta) = 


Noroc 


Pregătire: Pregătindu-te și perfecționându-te constant 
- în privinţa abilităţilor, cunoștințelor, experienţei, relații- 
lor și resurselor tale -, vei căpăta inspiraţia de a profita de 
marile oportunități care ţi se ivesc (atunci când te „lovește” 
norocul). Apoi, vei putea deveni ca Arnold Palmer, care, în 
februarie 2009, a declarat pentru revista SUCCESS: „Curios 
lucru, cu cât exersez mai mult, cu atât am mai mult noroc”. 


Atitudine: Acesta este capitolul pe care majoritatea 
oamenilor îl ignoră și în privinţa căruia Sir Richard Branson 
are mare dreptate când afirmă că norocul se află pretutin- 
deni în jur. Trebuie, pur și simplu, să priveşti situaţiile, con- 
versațiile și împrejurările ca pe niște prilejuri fericite. Nu 
ai cum să vezi ceva ce nu cauţi și nu poți căuta un lucru în 
care nu crezi. 


Oportunitate: Se poate să-ţi faci norocul cu mâna ta, 
dar norocul despre care vorbesc aici nu este unul planifi- 
cat și nici unul care se ivește mai repede ori în altă manieră 
decât te-ai aştepta. În această etapă a formulei, norocul nu 
este forțat. Este o întâmplare firească și apare adesea din 
proprie inițiativă. 

Acţiune: Aici intervii tu. Indiferent cine a făcut să-ți surâ- 
dă norocul: universul, Dumnezeu, spiridușul cu un talisman 

norocos sau oricare ar fi persoana ori evenimentul căruia 
îi atribui soarta favorabilă, acum e de datoria ta să acțio- 
nezi. Acesta este lucrul care îi deosebește pe cei ca Richard 
Branson de unii ca Joseph Wallington. Joseph și mai cum? 
N-ai auzit niciodată de el. Asta pentru că nu a acționat atunci 
când i s-au întâmplat lucruri norocoase. 

Așa că încetează să te mai văicărești în privinţa cărților 
primite, a înfrângerilor pe care le-ai suferit sau a altor în- 
tâmplări. Mulţi oameni au avut dezavantaje și s-au confrun- 
tat cu obstacole mai mari decât ale tale, dar, cu toate astea, 
sunt mai bogați și mai împliniţi. Norocul este un distribui- 
tor de șanse egale. Soarele norocului strălucește deasupra 
tuturor la fel, numai că, în loc să-ţi ţii umbrela deasupra 
capului, mai bine ridică-ţi ochii spre cer. Atunci când noro- 
cul se va pogorî asupra ta, totul va ţine doar de tine. Nu 
există altă cale. 


Preţul ridicat al şcolarizării la ULD 
(Universitatea Loviturilor Dure) 


În urmă cu aproape un deceniu am fost rugat să devin par- 
tener într-o afacere aflată la început de drum. Am investit 
în ea o sumă considerabilă de bani și am lucrat neobosit 
timp de aproape doi ani, înainte să aflu că partenerul meu 
gestionase greșit lucrurile și risipise toți banii. Am pierdut 
peste 330.000 de dolari. Nu am încercat să-l dau în judeca- 
tă; de fapt, mai târziu, i-am împrumutat alţi bani pentru 
a-și rezolva o problemă personală. Pe scurt, eșecul a fost 
vina mea. Am acceptat să-i devin partener de afaceri fără 
să-i analizez cu prea multă sârguință trecutul și caracterul. 
lar în timpul cât a funcţionat afacerea, nu mi-am analizat 

așteptările. Aş putea să mă justific spunând că am avut 
încredere în el, dar adevărul este că m-am făcut vinovat de 
lene și de faptul că nu am analizat mai atent situaţia finan- 
ciară. Nu doar că am luat decizia să pun bazele acestei relații 
și afaceri, dar am ales totodată să ignor semnalele evidente 
de avertisment. Întrucât am ales să nu fiu complet respon- 
sabil pentru afacere, până la urmă am devenit responsabil 
pentru rezultate. Când am aflat despre nereguli, am ales să 
nu mai pierd timp încercând să mă lupt cu ele. Mi-am lins 
rănile, mi-am învăţat lecţia și am mers mai departe. Acum, 
când privesc în urmă, pot să spun că aș lua și astăzi aceeași 
decizie de a mă ridica și a-mi continua drumul. 

Te provoc să faci și tu la fel. Indiferent ce ţi s-a întâm- 
plat - bine sau rău, victorie sau înfrângere - asumă-ţi în- 
treaga responsabilitate. Acceptă că e a ta. Mentorul meu 
Jim Rohn spunea: „Ziua în care treci de la copilărie la matu- 
ritate este cea în care îți asumi deplina responsabilitate 
pentru viața ta”. 


Asta este ziua aceea! De acum înainte, alege să fii 100% 
responsabil pentru viața ta. Renunţă la scuze. Bucură-te de 
libertatea dată de alegerile tale, atâta vreme cât îți asumi 
responsabilitatea pentru ele. 


Este timpul să alegi să preiei controlul. 


Arma ta secretă: tabela de scor 


Vreau să-ți prezint una dintre cele mai bune strategii folo- 
site vreodată de mine în dezvoltarea personală. Această 
strategie mă ajută să preiau controlul asupra alegerilor mele 
zilnice, astfel că toate lucrurile par să decurgă de la sine și 

să conducă la comportamente și acțiuni care îmi transfor- 
mă obiceiurile în niște slujitori harnici și credincioși. 

Chiar în clipa de față, alege un aspect al vieții tale în care 
îți dorești să ai succes. Vrei să ai mai mulţi bani la bancă? 
Vrei o talie de viespe? Vrei să ai tăria de a concura într-un 
concurs de triatlon? Vrei să ai o relație mai bună cu parte- 
nerul de viață și copiii tăi? Vizualizează nivelul la care te afli 
la acest capitol, în momentul de față. Apoi, imaginează-ți 
cum îţi dorești să ajungi: mai bogat, mai slab etc. Primul 
pas spre schimbare este să conștientizezi. Dacă vrei să 
ajungi, din locul unde te afli, acolo unde îţi dorești să ajungi, 
trebuie să începi prin conștientizarea alegerilor care te în- 
depărtează de destinaţia dorită. Devino foarte conștient de 
fiecare alegere zilnică pe care o faci pentru ca, progresând, 
să începi să faci alegeri mai inteligente. 


Pentru a te ajuta să-ţi conștientizezi mai bine alegerile, 
vreau să-ți monitorizezi fiecare acțiune care are legătură cu 
acel aspect din viață pe care vrei să-l îmbunătățești. Dacă 
ai decis că vrei să scapi de datorii, va trebui să monitorizezi 
fiecare bănuţ care-ţi iese din buzunar. Dacă ai decis că vrei 
să slăbești, va trebui să monitorizezi tot ce-ţi intră în gură. 
Dacă ai decis că vrei să te antrenezi pentru un eveniment 
sportiv, va trebui să-ți monitorizezi fiecare pas și fiecare 
exercițiu fizic efectuat. E simplu, ia cu tine un carneţel care 
să-ți încapă mereu în buzunar sau în poșetă și un instru- 
ment de scris. Va trebui să notezi totul. Zi de zi. Fără omisi- 
uni. Fără scuze, fără excepţii. Ca și cum ai fi urmărit de 
Fratele cel Mare. Ca și cum te-ai trezi pe cap cu mine și cu 
tatăl meu și te-am pune să faci o sută de flotări pentru fie- 
care omisiune. 

Nu pare mare lucru, știu: să notezi chestii pe o bucată 
de hârtie. Dar monitorizarea progresului și a pașilor gre- 
șiți făcuți de mine reprezintă unul dintre motivele pentru 
care am acumulat succesul de care mă bucur în prezent. 
Acest proces te obligă să devii conștient de deciziile tale. 
Însă, după cum spunea Jim Rohn, „un lucru pe care îl poţi 
face cu ușurință este și un lucru pe care poţi să nu-l faci cu 
ușurință”. Secretul nu ţine de complexitatea sarcinii; secre- 
tul ține de efectuarea lucrurilor simple în mod repetat și 
suficient de mult timp, încât să declanșezi miracolul Efec- 
tului compus. Așadar nu neglija aspectele simple care fac 
posibile lucrurile măreţe în viață. Diferența cea mai mare 
dintre oamenii de succes și cei fără succes este că primii 
sunt dispuși să facă lucrurile pe care cei din urmă nu sunt 
dispuși. Ţine minte asta; îți va prinde bine în acele momen- 
tele din viață când te vei confrunta cu alegeri dificile, anoste 
sau dure. 


Capcana banilor 


Am descoperit importanţa monitorizării pe propria-mi 
piele, după ce m-am purtat ca un mare idiot cu banii mei. 
Pe la douăzeci de ani, când câștigam foarte mulți bani din 
vânzări imobiliare, m-am întâlnit cu contabilul meu. 


— Datorezi impozite de 100.000 de dolari, mi-a zis el. 
— Poftim?! am spus eu. N-am de unde să scot suma asta! 


— De ce nu? m-a întrebat el. Ai adunat de câteva ori mai 
mult; cu siguranță că ai pus deoparte banii pentru impozi- 
tele pe care trebuie să le achiți până luni. 


— E clar că n-am făcut asta, am spus. 

— Pe ce-ai cheltuit banii? m-a întrebat. 


— Nu știu, am spus, trezindu-mă, fără îndoială, la rea- 
litate. Banii mi se scurseseră printre degete și nici măcar 
nu remarcasem! 

Atunci, contabilul mi-a făcut o favoare imensă. 

— Băiete, trebuie să-ţi vii în fire, mi-a spus privindu-mă 
direct în ochi. Am văzut povestea asta de o sută de ori. 
Cheltui ca un beţiv nebun și nici măcar nu ești capabil să ţii 
socoteala. E o prostie. Încetează. Ai intrat serios în bucluc. 
Va trebui să câştigi mai mulţi bani, pentru care vei plăti 
taxe suplimentare, doar ca să-ți acoperi impozitul restant. 
Dacă ai de gând să continui în felul ăsta, îți sapi groapa cu... 
propriul portofel. 


Am priceput imediat mesajul. 


lată ce m-a pus contabilul să fac: să port cu mine în 
buzunarul de la spate un carneţel și să notez fiecare bănuț 
cheltuit timp de treizeci de zile. Fie că era vorba despre o 
mie de dolari pentru un costum nou sau de cincizeci de 
cenți ca să-mi umflu cauciucurile, trebuia să notez totul. În 
felul acesta am devenit brusc atent la numeroasele decizii 
inconștiente pe care le luam și care făceau să mi se scurgă 
banii printre degete. Pentru că trebuia să notez totul, am 
reușit să rezist tentaţiei de a cumpăra unele lucruri, doar 
ca să nu fiu nevoit să scot afurisitul ăla de carneţel și să 
scriu în el! 


Faptul că am ţinut un jurnal al cheltuielilor timp de trei- 
zeci de zile mi-a consolidat un nou tip de conștientizare și 
a creat un set complet nou de alegeri și discipline legate de 
felul în care cheltuiam banii. Și, întrucât procesul de con- 
știentizare şi comportamentele pozitive se cumulează, am 

descoperit că eram mult mai atent cu banii în general, că 
economiseam mai mult pentru pensie, că existau o serie de 
aspecte în care făceam o risipă clară și că puteam să mă 
bucur într-o mai mare măsură de bani, „jucându-mă cu ei”. 
Când voiam să ies să mă distrez, o făceam după o pauză 
lungă. 

Acest exercițiu de monitorizare mi-a modificat percep- 
ţia felului în care mă raportez la bani. De fapt, a funcționat 
atât de bine încât l-am folosit adesea pentru a schimba și 
comportamentul altora. Monitorizarea este modul meu 
de a scăpa de toate neliniștile. Cu anii, am ajuns să monito- 
rizez ce beau și ce mănânc, câtă mișcare fac, cât timp in- 
vestesc în perfecționarea unei aptitudini, câte apeluri de 
vânzare efectuez, ba chiar și progresul relațiilor mele cu 
familia, prietenii sau cu soţia. lar rezultatele au fost cel pu- 
țin la fel de importante ca și în cazul trezirii la realitate din 
punct de vedere financiar. 


Cumpărând această carte, mă plătești practic pentru 
opinia și sfaturile mele. A sosit momentul să fiu dur și să 
insist să-ți monitorizezi comportamentul cel puţin o săp- 
tămână. Această carte nu este menită să te distreze; este 
menită să te ajute să obţii rezultate. Iar pentru a face asta, 
trebuie să acționezi. 


Este posibil să mai fi auzit de monitorizare. De fapt, 
probabil, ai practicat propria versiune a acestui exercițiu. 
Dar pot să pun pariu că nu-l mai practici în momentul de 
față, aşa e? De unde știu? Pentru că viața ta nu funcționează 
la fel de bine cum ţi-ai dori. Ai fost abătut de la curs. Mo- 
nitorizarea este modalitatea prin care îți poţi recăpăta 
direcţia. 

Știi cum câștigă cazinourile din Las Vegas atât de mulți 
bani? Monitorizând fiecare masă de joc, fiecare câștigător, 
oră de oră. Cum se face că antrenorii olimpici sunt plătiți 
regește? Pentru că monitorizează fiecare antrenament, 
fiecare calorie și fiecare micronutrient din alimentaţia spor- 
tivilor. Toţi învingătorii sunt buni monitori. Aș vrea să-ți 
monitorizezi viaţa chiar în acest moment, cu același scop: 
să-ți aduci obiectivele în raza vizuală. 


Monitorizarea este un exercițiu simplu. Funcționează 
fiindcă reușește să te facă să conștientizezi clipă de clipă 
acțiunile pe care le efectuezi în privința acelui aspect de 
viață pe care vrei să-l îmbunătăţești. Vei fi surprins de ob- 
servaţiile făcute asupra comportamentului tău. Nu poți 
gestiona sau îmbunătăți un aspect, dacă nu-l măsori. De 
asemenea, nu poţi profita la maximum de tine - de talente- 
le, resursele și capacităţile tale - până nu devii conștient și 
responsabil de acțiunile tale. Toţi sportivii profesioniști și 
antrenorii lor își monitorizează fiecare performanță, până 
în cel mai mic amănunt. Aruncătorii de baseball cunosc 
statisticile pentru fiecare aruncare în parte din palmaresul 
lor. Jucătorii de golf folosesc și mai mulți indicatori despre 
loviturile lor. Ei urmăresc cu atenție datele înregistrate și 
fac schimbări în consecință, fiindcă ştiu că, atunci când 
statisticile lor se îmbunătățesc, câștigă mai multe jocuri și 
obţin mai multe contracte de sponsorizare. 

Vreau să știi cu precizie, în orice moment, cum te descurci. 
Îţi cer să te monitorizezi ca şi cum ai fi o marfă de lux. 
Fiindcă ești. Vrei să te folosești de sistemul anti-prostie 
despre care am discutat mai devreme? Ăsta este. Așa că, fie 
că ai impresia că ești conștient de obiceiurile tale sau nu 
(și crede-mă, nu ești!), te rog să începi să te monitorizezi. 

Îți vei revoluţiona astfel existenţa și, în cele din urmă, stilul 
de viaţă. 


la-o încetul cu încetul 


Nu te panica. Vom începe într-un ritm lent. Monitorizează-ţi 
mai întâi un singur obicei, timp de o săptămână. Alege obi- 
ceiul care are cel mai mare control asupra ta; acesta va fi 
punctul de start. Odată ce vei începe să culegi roadele Efec- 
tului compus, îţi vei dori de la sine să introduci această 
practică și în privința celorlalte aspecte ale vieţii tale. Cu 
alte cuvinte, vei alege singur să te monitorizezi. 


Să presupunem că alegi să-ți controlezi alimentația, 
pentru că vrei să slăbești. Sarcina ta este să notezi tot ce 
bagi în gură, de la friptura cu cartofi și salata pe care le 
mănânci la cină, până la alimentele pe care le mănânci în 
timpul zilei: pumnul de covrigei pe care îl mănânci în pau- 
ză, felia suplimentară de caşcaval din sendviș, acadeaua de 
„dimensiuni caraghios de mici”, mostra de „orice” de la su- 
permarket, gurile în plus de vin după ce ai golit deja un 
pahar etc. Nu uita de băuturi. Și ele contează, dar, dacă nu 
le monitorizezi sau uiţi de ele, par neînsemnate. Repet, 
simplul fapt că îți notezi aceste lucruri pare banal - și chiar 
este —, DAR ASTA DOAR DACĂ O FACI. De aceea te rog acum, 
înainte să dai pagina, să alegi o categorie și o dată de 
început. 


Voi începe să monitorizez din data de 


[data / luna / anul] 

Cum va arăta procesul de monitorizare? Va fi amănun- 
tit, adică organizat. Și neobosit, adică constant. Vei începe 
fiecare zi cu notarea datei pe o pagină nouă, pornind astfel 
monitorizarea. 


Ce se va întâmpla după prima săptămână de monitori- 
zare? Vei avea, probabil, un șoc. Vei fi uimit de numărul de 
calorii, de banii și minutele pe care le-ai scăpat din vedere. 
N-ai știut niciodată de ele, cu atât mai puţin că au dispărut. 

Acum, continuă. Vei monitoriza acest unic aspect timp 
de trei săptămâni. Poate că mormăi deja în barbă; pur și 
simplu, nu vrei s-o faci. Dar ai încredere în mine. Vei fi ui- 
mit de rezultate și, după o săptămână, vei alege singur să 
continui procesul încă două săptămâni. Îți garantez asta. 

De ce trei săptămâni? l-ai auzit probabil pe psihologi 
spunând că un lucru nu devine obicei până nu îl practici 
timp de trei săptămâni: nu este o știință exactă, dar este un 
reper bun care, în cazul meu, a funcționat. Așa că, ideal ar 
fi să te ţii de alegerea de a-ți monitoriza comportamentul 
timp de douăzeci și unu de zile. Dacă refuzi, eu nu am nimic 
de pierdut (la naiba, până la urmă, nu e vorba de silueta 
mea, de sănătatea mea cardiovasculară, de contul meu ban- 
car sau de relația mea!). Dar acum, serios, citești cartea asta 
pentru că vrei să-ți schimbi viaţa, nu-i așa? Și ţi-am promis 
că va fi nevoie de un efort lent și constant, nu? Această ac- 
țiune nu este ușoară, dar este simplă și realizabilă. Așadar, 
fă-o. 

Ia-ți angajamentul că vei începe. Astăzi. În următoare- 
le trei săptămâni, ia cu tine un carneţel (sau un carnet mai 
mare, dacă ți se pare mai stimulator) și notează fiecare lu- 
cru din categoria aleasă. 

Ce se va întâmpla după trei săptămâni? Vei trece de la 
șocul din finalul primei săptămâni la surpriza fericită a 
faptului că vei începe să devii conștient de acțiunile tale și 
vei reuși să le schimbi. Vei descoperi că te întrebi: „Oare 
chiar am nevoie de acadeaua asta? Trebuie să scot carneţe- 
lul, s-o notez și mă simt cam prost”. Te vei scuti de două 
sute de calorii în plus dintr-un foc. Refuzându-ți zilnic aca- 
deaua, după două săptămâni, vei slăbi o jumătate de kilo- 
gram! Apoi, vei începe să aduni cei patru dolari dați pe 
cafea în drum spre serviciu și vei realiza că: Măiculiță! 
Am cheltuit 60 de dolari doar pe cafea în trei săptămâni! 
Hei, asta înseamnă 1.000 de dolari pe an. Sau, cumulat, 
51.833,79 dolari în douăzeci de ani. Oare chiar îți dorești 
cafeaua aia atât de mult? Vezi figura 3. 

După 20 de ani, costul real al obiceiului de a bea zil- 
nic o cafea de patru dolari este de 51.833,79 dolari. 
Aceasta este puterea Efectului compus. 

Să repet? Am zis că obiceiul tău de a bea zilnic o cafea 
de 4 dolari te va costa 51.833,79 dolari după douăzeci de 
ani? Da, asta am zis. Știi că fiecare dolar pe care îl cheltui 
astăzi, indiferent pe ce, te va costa aproape cinci dolari 
peste doar douăzeci de ani (și zece dolari peste treizeci de 
ani)? Asta pentru că, dacă iei un dolar și îl investești cu o 
dobândă de 8%, acesta va ajunge să valoreze de aproape 
cinci ori mai mult. De fiecare dată când cheltui astăzi un 
dolar, scoţi cinci dolari din viitorul buzunar. 


Înainte, făceam greşeala să mă uit la eticheta unui pro- 
dus și să mă gândesc că, dacă scria pe ea cincizeci de dolari, 
asta însemna că mă costa exact atât. Dar, dacă iei în calcul 
valoarea potenţială a celor cincizeci de dolari după ce au 
fost investiţi vreme de 20 de ani, costul (ceea ce pierzi 
cheltuind banii în loc să-i investești) este de patru ori mai 
mare! Cu alte cuvinte, de fiecare dată când te uiţi la un ar- 
ticol care costă cincizeci de dolari, trebuie să te întrebi: 
„Merită produsul ăsta 250 de dolari?” Dacă valorează 250 
de dolari pentru tine astăzi, atunci merită cumpărat. Ţine 
minte asta data viitoare când intri într-un magazin precum 
Costco, plin cu tot felul de lucruri uimitoare de care nu știai 
că ai nevoie. Intri să cumperi produse absolut necesare în 
valoare de 20 de dolari și ieși, în schimb, cu bunuri de 
400 de dolari. Garajul meu arată ca un cimitir Costco. Data 
viitoare când intri într-unul din magazinele astea cu chili- 
piruri, evaluează lucrurile din perspectiva valorii lor vii- 
toare. Astfel, vei reuși probabil să lași din mână un aparat 
de făcut clătite de 50 de dolari, pentru ca tu cel din viitor să 
ai cu 250 de dolari mai mult în bancă. la decizia corectă zi 
de zi, săptămână după săptămână, an după an, și vei avea 
parte de un progres rapid în problema finanțelor tale. 

Monitorizând lucrurile conștient, vei descoperi că te 
comporți diferit în viață. Vei reuși să te întrebi: „Oare chiar 
merită să dau zi de zi pe o cafea cât pentru un eventual 
Mercedes-Benz?” Pentru că atât te costă. Mai mult de atât, 
nu te vei mai comporta ca un somnambul. Vei fi alert, con- 
știent și vei lua decizii mai bune. Toate astea datorită unui 
carnețel și a unui pix. De-a dreptul uimitor, nu-i așa? 


Eroul nevăzut şi nelăudat 


După ce vei începe să-ți monitorizezi viața, atenţia ta se va 
concentra asupra celor mai mărunte lucruri pe care le faci 
corect, precum și asupra celor pe care le faci greșit. Și după 
ce vei alege să faci în mod constant chiar și cele mai mici 
corecții, cu timpul, vei observa rezultate uimitoare. Dar nu 
te aștepta să ţi se facă imediat statuie. Când am spus corecții 
„Mici”, m-am referit la unele realmente invizibile. Probabil, 
nu le va remarca nimeni prea curând. Nu vei primi aplauze 
de nicăieri. Nu-ţi va trimite nimeni mesaje de felicitare sau 
vreun trofeu pentru însușirea acestei discipline. Și totuși, 
în cele din urmă, Efectul compus îţi va oferi o răsplată ex- 
cepțională. Tocmai banala disciplină este cea care dă rezulta- 
te de excepție cu timpul, deși efortul și pregătirea necesare 
pentru marele triumf s-au făcut pe ascuns. Dar rezultatele 
sunt extraordinare. Un cal câștigă o cursă la distanţă de o 
palmă de adversar, dar primește un premiu înzecit ca va- 
loare. Este acest cal de zece ori mai rapid decât celălalt? 
Nu, e doar un pic mai bun. Dar turele suplimentare de hi- 
podrom, disciplina riguroasă în alimentaţie, efortul în plus 
depus de jocheu au făcut ca rezultatele să fie un pic mai 
bune, cu o răsplată cumulată. 


După sute de turnee jucate și mii de lovituri executate, 
diferența dintre jucătorul de golf numărul 1 și cel plasat pe 
locul al zecelea este, în medie, de numai 1,9 lovituri, însă 
diferența premiilor în bani este de cinci ori mai mare (pes- 
te 10 milioane de dolari, prin comparaţie cu 2 milioane)! 
Jucătorul de golf de pe locul 1 nu este de cinci ori mai bun, 
nu este nici măcar cu 50% sau cu 10% mai bun. De fapt, 
diferenţa dintre scorurile lor medii este de doar 2,7%, pro- 
centual vorbind. Cu toate acestea, răsplata este de cinci ori 

mai mare! Vezi figura 4. 


Fig. 4 

Figura 4. Diferenţa dintre jucătorul de golf de pe locul 
1 şi cel de pe locul 10 este, în medie, de doar 1,9 lovi- 


turi, dar, în bani, este de cinci ori mai mare. Aceasta 


este puterea Efectului compus. 
[Sursa: FedEx Cup Ranking, la jumătatea lui decem- 


brie 2009] 

Aceasta este puterea lucrurilor mărunte cumulate. Până 
la urmă, nu lucrurile importante se acumulează; ci sutele, 
miile sau milioanele de lucruri mărunte care fac diferența 
între ordinar și extraordinar. Pentru a fi mai bun cu o lovi- 
tură, e nevoie de nenumărate lucruri mărunte care nu pri- 
mesc credit atunci când îmbraci sacoul verde”. 


Permite-mi să-ți mai ofer câteva soluţii prin care să 
monitorizezi schimbările mărunte care se pot încheia cu 
recompense uriașe. 


Fă o plimbare 


L-am consiliat pe directorul unei companii de mari dimen- 
siuni, care efectuează vânzări de peste 100 de milioane de 
dolari anual. Phil este fondatorul și antreprenorul compa- 
niei. Firma merge bine, dar am detectat lipsa de implicare, 
încredere și entuziasm în cultura organizației sale. Nu am 
fost prea surprins; am aflat că Phil nu mai intrase în anu- 
mite birouri de peste cinci ani! Nu a vorbit niciodată per- 
sonal cu peste de 80% dintre angajaţii săi! Practic, a trăit 
într-o bulă alături de echipa sa de conducere. l-am cerut 
lui Phil să monitorizeze o singură schimbare: de trei ori pe 
săptămână, să iasă din biroul lui și să se plimbe prin clădi- 
re. Obiectivul său era să caute cel puţin trei oameni care, 
conform observaţiilor sale, făceau lucrurile corect sau des- 
pre care auzise lucruri pozitive, și să le arate personal că le 
este recunoscător. Această schimbare măruntă de compor- 
tament l-a costat mai puţin de o oră pe săptămână, dar a 


* Sacou primit de câștigător la finalul unuia dintre cele patru turnee 
decisive de golf din America de Nord. (n.tr.) 

avut efecte semnificative în timp. Angajaţii față de care Phil 
și-a arătat recunoștința au început să-și dea toată silința și 
să lucreze mai mult pentru a-i câștiga aprecierea. Alţi an- 
gajaţi au început să aibă performanţe mai mari, observând 
că efortul le era recunoscut și apreciat. Efectul de undă al 
noii lor atitudini s-a transferat asupra interacțiunilor cu 
clienţii, îmbunătățind relaţia acestora cu firma, crescând 
procentul de afaceri bazate pe recomandări și reiterare, 
lucru care a dus și la un sentiment de mândrie exagerat. 
Această schimbare simplă, făcută timp de un an și jumăta- 
te, a produs o transformare cu 180 de grade a culturii orga- 
nizaționale. Profiturile nete au crescut cu peste 30% în 
această perioadă, cu același personal și zero investiții su- 
plimentare în marketing. Totul pentru că Phil a insistat să 
facă un pas mic, aparent nesemnificativ, pe care l-a repetat 
constant în timp. 


Arborele banilor 


În urmă cu doisprezece ani, am avut o asistentă minunată, 
Kathleen. Câștiga 40.000 de dolari pe an la acea vreme. 
Trebuia să completeze tabelul de înscrieri aflat în spatele 
sălii în care îmi țineam prelegerile despre antreprenoriat 
și atingerea nivelului financiar dorit. După o săptămână, a 
intrat la mine în birou. 

— Te-am auzit vorbind despre economisirea a 10% 
din câștig, mi-a zis ea. Mi se pare interesant, dar nici vorbă 
să-mi iasă așa ceva. E total nerealist! 


A continuat să-mi povestească despre facturile și obli- 
gaţiile ei financiare. După ce și le-a notat pe toate, era clar 
că nu mai rămânea cu prea mulţi bani la finalul lunii. 

— Am nevoie de o creștere salarială, a zis ea. 


— Am o propunere mai bună pentru tine, i-am zis. Am 
de gând să te învăţ cum să te îmbogățești. 
Nu era răspunsul pe care îl aștepta, dar a fost de acord. 


Am învăţat-o pe Kathleen cum să-și monitorizeze chel- 
tuielile și a început să poarte cu ea un carneţel tot timpul. 
I-am spus să-și deschidă un cont separat de economii cu 
doar 33 de dolari - doar 1% din veniturile ei lunare curen- 
te. I-am arătat apoi cum să trăiască luna următoare cu 
33 de dolari mai puţin - să-și aducă mâncare de acasă o zi 
pe săptămână, în loc să coboare până la restaurant și să 
comande un sandviş, cartofi prăjiţi şi ceva de băut. În luna 
următoare, am ajutat-o să economisească doar 2% (67 de 
dolari). A economisit cei 33 de dolari suplimentari modifi- 
cându-și abonamentul la cablu. În luna următoare, am ajuns 
la 3%. l-am anulat abonamentul la revista People (era mo- 
mentul să-și studieze propria viață) şi, în loc să meargă la 
Starbucks de două ori pe săptămână, i-am spus lui Kathe- 
leen să-și cumpere boabele de cafea de la Starbucks și ce- 
lelalte ingrediente și să-și prepare singură cafeaua la birou 
(a descoperit că-i place mai mult cafeaua ei; și eu la fel!) 


Până la sfârșitul anului, Kathleen economisise 10% din 
fiecare dolar câștigat, fără să resimtă vreun impact semni- 
ficativ asupra stilului de viață. A fost uimită! Această disci- 
plină a avut totodată un efect de undă asupra multor altor 
discipline din viaţa ei. A început să-și calculeze cheltuielile 
pe distracţiile menite să o spele pe creier, investind acești 
bani în dezvoltarea personală. După ce și-a hrănit mintea 
cu câteva sute de ore de materiale motivaționale și educa- 
tive, creativitatea ei a început să crească. A venit cu mai 

multe idei despre cum putem produce și economisi mai 
mulți bani în organizația noastră. Mi-a prezentat un plan 
pe care voia să-l urmeze în timpul liber, dacă îi promiteam 
să o recompensez cu 10% din câștigul obţinut din strategi- 
ile de economisire și 15% din banii proveniţi din totalul 
strategiilor noi de obținere de profit care își dovedeau ran- 
damentul. După doi ani, a ajuns să câștige peste 100.000 de 
dolari anual, având același salariu de bază de 40.000 de 
dolari. În cele din urmă, Katheleen şi-a întemeiat propria 
afacere de contractare de servicii, care a avut un mare suc- 
ces. M-am întâlnit cu ea într-un aeroport, după vreo doi 
ani. În prezent, câştigă peste un sfert de milion de dolari 
anual și a economisit sau creat bunuri în valoare de peste 
un milion de dolari: este milionară! Şi totul pornind de la 
alegerea unui pas mic: acela de a economisi 33 de dolari pe 
lună. 


Timpul este esenţial 


Cu cât începi să faci schimbări mai devreme, cu atât mai 
tare va acționa Efectul compus în favoarea ta. Să presupu- 
nem că prietena ta a ascultat sfaturile lui Dave Ramsey și a 
început să pună deoparte 250 de dolari pe lună într-un 
cont de pensie privată, din momentul în care s-a angajat, 
după absolvirea facultăţii, la vârsta de douăzeci și trei de 
ani. Tu, pe de altă parte, nu ai început să economisești de- 
cât după vârsta de patruzeci de ani. (Ori poate ai început 
mai devreme, dar ţi-ai lichidat contul de pensie pentru că 
n-ai observat că ai avea mari câștiguri.) Din clipa în care 
prietena ta va împlini patruzeci de ani, nu va mai trebui să 
investească niciun dolar în plus și, la șaizeci și șapte de ani, 

va avea peste un milion de dolari într-un cont, care va creș- 
te cu o dobândă cumulată de 8% pe lună. Tu vei continua 
să investești 250 de dolari lunar până vei împlini șaizeci și 
șapte de ani, vârsta normală de pensionare pentru cei năs- 
cuți după 1960, conform sistemului de securitate socială. 
(Asta înseamnă că vei economisi timp de douăzeci și șapte 
de ani, prin comparaţie cu cei șaptesprezece ani ai ei.) 
Când vei fi gata de pensionare, vei avea puțin mai mult de 
300.000 de dolari și vei fi investit cu 27.000 de dolari mai 
mult decât prietena ta. Deși ai economisit mai mulți ani și 
ai investit mult mai mulți bani, te-ai ales totuși cu mai pu- 
țin de o treime din banii pe care i-ai fi putut avea. Asta se 
întâmplă când amânăm și neglijăm comportamentele, obi- 
ceiurile și disciplinele necesare. Nu mai aștepta nicio clipă 
și apucă-te să practici acea banală disciplină care te va con- 
duce către realizarea obiectivelor propuse! Vezi figura 5. 


Fig. 5 


PRIETENA TA 


Sumă totală acumulată 
Sumă totală investită 

Vârsta 


PUTEREA EFECTULUI COMPUS 


PRIETENA TA 
Anul Total la final de an 

1 $3,112.48 
2 $6,483.30 
3 $10,133.89 
4 $14,087.48 
5 $18,369.21 
6 $23,006.33 
7 $28,028.33 
8 $33,467.15 
9 $39,357.38 
10 $45,736.51 
11 $52,645.10 
12 $60,127.10 
13 $68,230.10 
14 $77,005.64 
15 $86,509.56 
16 $96,802.29 


17 $107,949.31 


19 $129,983.26 
20 $140,771.81 
21 $152,455.80 
22 $165,109.55 
23 $178,813.56 
24 $193,655.00 
25 $209,728.27 
26 $227,135.61 
27 $245,987.76 
28 $266,404.62 
29 $288,516.07 
30 $312,462.77 
31 $338,397.02 
32 $366,483.81 
33 $396,901.78 
34 $429,844.43 
35 $465,521.31 
36 $504,159.35 
37 $546,004.33 
38 $591,322.42 
39 $640,401.89 
40 $693,554.93 
41 $751,119.64 
42 $813,462.20 
43 $880,979.16 
44 $954,100.00 
45 |$1,033,289.83 

$54,000.00 


Vârsta Anul 
23 1 
24 2 
25 3 
26 4 
27 5 
28 6 
29 ZI 
30 8 
31 9 
32 10 
33 11 
34 12 
35 13 
36 14 
37 15 
38 16 
39 17 
4 19 
42 20 
43 21 
44 22 
45 23 
46 24 
47 25 
48 26 
49 27 
50 28 
51 29 
52 30 
53 31 
54 32 
55 33 
56 34 
57 35 
58 36 
59 37 
60 38 
61 39 
62 40 
63 4 
64 42 
65 43 
66 44 
67 45 


TU 


OO 0 0090000000000 


$3,112.48 
$6,483.30 
$10,133.89 
$14,087.48 
$18,369.21 
$23,006.33 
$28,028.33 
$33,467.15 
$39,357.38 
$45,736.51 
$52,645.10 
$60,127.10 
$68,230.10 
$77,005.64 
$86,509.56 
$96,802.29 
$107,949.31 
$120,021.53 
$133,095.74 
$147,255.10 
$162,589.69 
$179,197.03 
$197,182.78 
$216,661.33 
$237,756.60 
$260,602.76 


$285,345.14 


$81,000.00 

Ţi se pare că, dacă începi așa târziu, ești deja prea în 
urmă și nu mai poți recupera timpul pierdut? Ei bine, asta 
e doar o altă placă stricată ce ți se derulează în minte; e 
cazul s-o schimbi. Nu este niciodată prea târziu să te bu- 
curi de beneficiile Efectului compus. Să presupunem că ţi-ai 
dorit întotdeauna să cânţi la pian, dar ți se pare tardiv, pen- 
tru că în curând împlinești patruzeci de ani. Dacă începi 
acum, până în momentul pensionării, poți ajunge un ade- 
vărat maestru, fiindcă vei fi exersat vreme de douăzeci și 
cinci de ani! Secretul este să începi ACUM. Fiecare acțiune 
importantă, fiecare aventură fantastică începe cu pași mici. 
Primul pas pare întotdeauna mai greu de făcut decât este 
în realitate. 


Dar dacă douăzeci și cinci de ani înseamnă prea mult? 
Ce se întâmplă dacă ai timp sau răbdare doar zece ani? În 
cartea sa Focal Point”, Brian Tracy ne oferă un model refe- 
ritor la felul în care să ne îmbunătăţim orice aspect al vieţii 
cu 1.000%. Nu cu 10% sau 100%, ci cu 1.000%! Dă-mi voie 
să ţi-l rezum. 


Tot ce trebuie să faci este să te autoperfecționezi, să-ţi 
îmbunătățești performanţa, rezultatele și veniturile cu o 
zecime, în fiecare zi de lucru (în weekend, primești chiar 
dreptul la pauză). Asta înseamnă 1 / 1.000. Ţi se pare rea- 
lizabil? Bineînţeles, e la îndemâna oricui. E simplu. Făcând 
asta în fiecare zi din săptămână, vei progresa săptămânal 
cu o jumătate de procent (în traducere: nu mare lucru), 
adică cu 2% pe lună, care, prin acumulare, va duce la un 
total de 26% pe an. Venitul tău se va dubla o dată la 2,9 ani. 


* Punct ochit, punct lovit. Puterea concentrării, Editura Curtea Veche 
Publishing, București, 2020. (n.tr.) 

După 10 ani, vei ajunge să câștigi cu 1.000% mai mult de- 
cât în prezent. Nu e uimitor? Nu trebuie să depui cu 1.000% 
mai mult efort sau să muncești cu 1.000% mai multe ore. 
Trebuie să fii mai bun doar cu o zecime de procent în fieca- 
re zi. Asta-i tot. 


Succesul este un semimaraton 


Beverly lucra ca agent de vânzări pentru o companie de 
software educațional pe care încercam s-o readuc pe linia de 
plutire. Într-o zi mi-a povestit despre prietenul ei care urma 
să participe în weekendul următor la un semimaraton. 


— Eu n-aș putea face niciodată așa ceva, m-a asigurat 
Beverly, care era mai mult decât supraponderală. Eu încep 
să gâfâi și când urc scările! 

— Dacă vrei, poţi alege să faci și tu ce face prietenul 
tău, i-am spus. 

— Nu am absolut nicio șansă, s-a împotrivit ea. 


Primul meu pas a fost s-o ajut pe Beverly să-și desco- 
pere motivația. 


— Așadar, Beverly, de ce ai vrea să participi la un 
semimaraton? 


— Păi, vara următoare am întâlnirea de douăzeci de 
ani de la terminarea liceului și vreau să arăt fabulos. Nu- 
mai că m-am îngrășat foarte mult după nașterea celui de-al 
doilea copil, acum cinci ani. Nu știu cum o să reușesc. 


Bingo! Acum avea un ţel motivaţional. Dar am acționat 
cu prudenţă. Dacă ai încercat vreodată să slăbești, știi 
probabil cum decurg lucrurile: îți cumperi un abonament 
scump la sală, cheltui o avere pe instructori personali, 

echipament nou, haine de antrenament șic și încălțăminte 
sport șmecheră. Te antrenezi serios vreo săptămână și 
ceva, apoi îţi transformi echipamentul de forță în suport 
pentru uscat rufele, chiulești de la sală și îţi lași încălță- 
mintea să mucegăiască într-un colț. Voiam să fac mai mult 
pentru Beverly. Ştiam că, dacă reușeam s-o fac să aleagă 
doar un singur obicei nou, avea să fie captivată de el și toate 
celelalte comportamente urmau să decurgă de la sine. 


Am rugat-o pe Beverly să meargă cu mașina prin carti- 
er și să-și traseze pe hartă un circuit de un kilometru și 
jumătate, pornind de la ea de acasă. Apoi, i-am spus să 
meargă pe jos pe acest traseu de trei ori în două săptă- 
mâni. Te rog să observi că nu i-am cerut să alerge. Am înce- 
put cu o sarcină mică și ușoară, care nu presupunea mare 
efort. Apoi, am pus-o să parcurgă pe jos traseul de trei ori 
într-o săptămână, încă două săptămâni. Zi de zi, a ales să 
continue. 

Pe urmă, i-am spus lui Beverly să înceapă să alerge 
într-un ritm lent, potrivit pentru ea. Din momentul în care 
avea să-și piardă suflul, trebuia să se oprească și să conti- 
nue traseul la pas. I-am cerut să facă asta până când avea 
să reușească să alerge un sfert, apoi jumătate și, în cele din 
urmă, trei sferturi din drum. A fost nevoie de încă trei săp- 
tămâni - nouă ieșiri — înainte să reușească să alerge com- 
plet acel kilometru și jumătate. S-ar putea să pară un timp 
cam lung pentru o victorie atât de mică, nu-i așa? La urma 
urmei, un semimaraton are 21 de km. Un kilometru și ju- 
mătate nu contează. Însă pentru Beverly a contat să vadă 
că decizia ei de a-și recăpăta forma fizică, în vederea reuni- 
unii clasei — adică, motivaţia (după cum voi explica imediat) 
- i-a alimentat noile obiceiuri sănătoase. Efectul compus a 

fost pus în mișcare și procesul lui miraculos a început să se 
deruleze. 


Am rugat-o apoi pe Beverly să mărească distanța cu o 
optime la fiecare ieșire (o distanță aproape nesesizabilă, 
totalizând în jur de 300 de pași). După șase luni, a ajuns să 
alerge cincisprezece kilometri fără niciun fel de disconfort. 
În nouă luni, alerga în mod regulat 21,7 kilometri (mai mult 
decât pentru un semimaraton); pentru ea devenise o obiș- 
nuinţă. Însă şi mai interesante au fost schimbările celorlalte 
aspecte de viață. Beverly și-a pierdut pofta pentru ciocolată 
(o obsesie de-o viaţă) și pentru celelalte alimente nesănă- 
toase și pline de grăsimi. A pierdut-o cu totul. Energia su- 
plimentară resimţită în urma exerciţiilor cardiovasculare 
și a alegerilor alimentare mai sănătoase au ajutat-o să lu- 
creze cu mai mult entuziasm. Performanţele ei în vânzări 
s-au dublat pe parcursul aceleiași perioade (un lucru exce- 
lent pentru mine!). 


După cum am văzut în capitolul precedent, efectul de 
undă al acestei alegeri i-a sporit respectul de sine, ceea ce 
a făcut-o mai afectuoasă față de soț. Relaţia lor a devenit 
aproape la fel de pasională ca în facultate. Datorită energi- 
ei redobândite, interacțiunea cu copiii a devenit mai activă 
și mai animată. A remarcat că nu mai avea timp de pierdut 
cu prietenele ei deprimante, care încă se întâlneau după 
serviciu ca să mănânce aperitive pline de grăsimi și să bea 
un pahar. Şi-a făcut noi prietene „sănătoase” la clubul de 
alergare la care s-a înscris - ceea ce a dus la o serie nouă de 
alegeri, comportamente și obiceiuri pozitive. 


In urma acelei prime conversații din biroul meu și a 
deciziei lui Beverly de a-și găsi motivaţia și de a se angaja 
să urmeze o serie de pași mărunți, a reușit să slăbească 

peste douăzeci de kilograme, devenind un exemplu viu (și 
activ) de femeie stăpână pe ea însăși și într-o formă bună. 
În prezent, Beverly participă la maratoane întregi! 

Viața este produsul alegerilor pe care le faci clipă de 
clipă. În CD-ul nostru SUCCESS (din luna mai 2010), antre- 
noarea de fitness de la emisiunea TV Biggest Loser (Marele 
ratat), Jillian Michaels, ne-a spus o poveste impresionantă 
din copilărie: „Când eram mică, de Paște, mama organiza 
pentru mine vânători complexe de ouă roșii. Trebuia să 
alerg în jurul casei și, în momentul în care mă apropiam de 
un ou ascuns, îmi striga: «Ah, călduţ». Când mă apropiam 
foarte tare, striga: «Fierbinte». lar când mă îndepărtam de 
ou, striga: «Of, rece, ai înghețat». Eu îi învăţ pe participanţi 
că trebuie să se gândească clipă de clipă la fericirea și la 
scopul lor final ca la un lucru fierbinte: fiecare alegere și 
decizie pe care o iau pe moment îi aduce mai aproape de 
țelul lor absolut”. 


Întrucât rezultatele tale sunt efectul deciziilor luate 
clipă de clipă, ai puterea incredibilă de a-ţi schimba viaţa, 
schimbând aceste alegeri. Pas cu pas, zi de zi, alegerile tale 
îți modelează acţiunile până când devin obiceiuri, pe care 
practica le face permanente. 


Ratarea este un obicei. La fel și succesul. Hai să lucrăm 
acum la dobândirea permanentă a unor obiceiuri câștigă- 
toare în viaţa ta. Elimină obiceiurile dăunătoare și introdu 
unele pozitive, și vei reuși astfel să-ți conduci viața în di- 
recția pe care o vrei și pe culmi la care doar ai visat. Dă-mi 
voie să-ți arăt cum... 

Pune în practică Efectul compus spre 
beneficiul tău 


Rezumatul etapelor de acţiune 


A Care este domeniul, persoana sau împrejurarea care 

îţi dau cele mai multe bătăi de cap în viață? Începe 
să ţii un jurnal în care să consemnezi aspectele 
unei situaţii pentru care ești recunoscător. Înregis- 
trează toate lucrurile care îţi întăresc și sporesc 
recunoştinţa în această privinţă. 
Care este aspectul legat de succesul sau eșecul si- 
tuaţiei tale actuale pentru care nu îţi asumi 100% 
responsabilitatea? Notează trei lucruri pe care le-ai 
făcut în trecut și care te-au încurcat cu totul. Notea- 
ză trei lucruri pe care ar fi trebuit să le faci, dar nu 
le-ai făcut. Notează trei lucruri care ți s-au întâm- 
plat și față de care nu ai avut tăria să reacționezi. 
Notează trei lucruri pe care le poți începe chiar acum, 
pentru a-ţi asuma responsabilitatea rezultatelor. 


Începe să monitorizezi cel puţin un comportament 
dintr-un anume domeniu de viață pe care vrei să-l 
schimbi sau să-l îmbunătăţești (de exemplu, bani, 
alimentaţie, formă fizică, recunoștință față de cei- 
lalţi, creșterea copiilor... oricare, nu contează). 


CAPITOLUL 3 
OBICEIURI 


Un dascăl înțelept se plimba odată printr-o pădure cu un 
tânăr învățăcel. La un moment dat, s-a oprit în fața unui 
copac plăpând. 

— Scoate copăcelul ăla din pământ, l-a instruit dască- 
lul pe învățăcel, arătând spre un lăstar care abia răsărise 
din pământ. 

Tânărul l-a smuls ușor cu vârful degetelor. 

— Acum smulge-l pe ăsta, i-a zis dascălul, arătând 
spre un copăcel care crescuse până la nivelul genunchilor 
băiatului. 

Cu puţin efort, tânărul s-a opintit și a scos copacul cu 
tot cu rădăcini. 


— Şi acum, pe ăsta, a zis dascălul, făcând semn cu capul 
spre un arbore de înălțimea băiatului. 

Cu mare efort, ajutându-se de toată greutatea lui și fo- 
losind pietre și bețe pentru a-i dezgropa rădăcinile adânci, 
într-un târziu, băiatul a reușit să dezrădăcineze copacul. 

— Acum, a zis înțeleptul, aș vrea să-l smulgi pe ăsta. 


Tânărul a urmărit privirea învățătorului care se oprise 
asupra unui stejar puternic, atât de înalt încât abia i se 
zărea vârful. Gândindu-se la dificultatea pe care o întâmpi- 
nase încercând să smulgă un copac mult mai mic, i-a spus 
dascălului: 


— Îmi pare rău, dar nu pot. 


— Băiete, tocmai ai demonstrat ce putere vor avea nă- 
ravurile în viața ta! a exclamat dascălul. Cu cât sunt mai 
vechi, cu atât sunt mai puternice, iar rădăcinile lor coboară 
mai adânc și sunt mai greu de smuls. Unele obiceiuri devin 
atât de puternice, cu rădăcini atât de adânci, încât s-ar pu- 
tea să nu îndrăznești nici măcar să încerci. 


Sclavii obişnuinţelor 


Aristotel scria: „Suntem ceea ce facem în mod repetat”. Dic- 
ționarul Merriam-Webster definește obișnuinţa astfel: „Un 
mod de comportament dobândit care a devenit complet 
sau aproape complet involuntar”. 


Există o poveste despre un bărbat care călărea un cal 
în galop. Dădea impresia unui om care se grăbea să ajungă 
într-un loc important. Un bărbat care stătea pe marginea 
drumului îi strigă: „Unde te duci?” Călărețul îi răspunse: 
„Nu ştiu. Întreabă calul!” Aceasta este povestea vieții multor 
oameni: călăresc caii năravurilor lor, fără să aibă nici cea 
mai vagă idee încotro se îndreaptă. Este timpul să preiei 

frâiele și să-ţi îndrepți viaţa în direcția în care vrei cu ade- 
vărat să ajungi. 

Dacă ai trăit din inerție și ai îngăduit obiceiurilor tale 
să te conducă, vreau să înţelegi de ce. Și vreau să scapi din 
această capcană. La urma urmei, ești într-o companie se- 
lectă. Studiile psihologice dezvăluie că 95% din tot ceea ce 
simțim, gândim, facem și realizăm este rezultatul unui obi- 
cei deprins! Ne-am născut cu instincte, desigur, dar fără 
obiceiuri. Pe acestea le creăm în timp. Începând din copilă- 
rie, am dobândit o serie de răspunsuri condiționate, care 
ne determină să reacționăm automat (adică fără să gân- 
dim) în majoritatea situaţiilor. 


În viața de zi cu zi, traiul „automat” își are meritele 
sale, fără discuţie. Dacă ar fi să fii conștient de fiecare pas 
al unei activități obișnuite - de pregătirea micului dejun, 
de dusului copiilor la școală, de mersul la serviciu etc. — 
viața ta s-ar bloca. Probabil, te speli pe dinţi de două ori pe 
zi din automatism. Nu are loc nicio dezbatere filosofică, o 
faci pur şi simplu. Îţi pui centura de siguranţă din momen- 
tul în care ajungi cu fundul pe banchetă. Nu te gândești de 
două ori. Obiceiurile și rutina ne permit să folosim conști- 
ent o cantitate minimă de energie pentru sarcinile cotidie- 
ne. Ele ne ajută să ne menţinem sănătoși și ne permit să 
gestionăm majoritatea situaţiilor destul de bine. Și, întru- 
cât nu trebuie să ne gândim la chestiunile simple, ne putem 
concentra energia mentală asupra unor gânduri mai crea- 
tive și mai profunde. Obiceiurile pot fi utile, atât timp cât 
sunt obiceiuri bune. 


Dacă mănânci sănătos, atunci, probabil, îţi vei crea obi- 
ceiuri sănătoase legate de alimentele pe care le cumperi și 
de mâncarea pe care o comanzi la restaurant. Dacă ești 

într-o formă fizică bună, se datorează, probabil, faptului 
că faci regulat mișcare. Dacă ai succes în vânzări, asta se 
întâmplă, probabil, fiindcă obiceiurile tale mentale și dis- 
cursurile automotivaționale îți permit să rămâi optimist 
când ai de-a face cu refuzuri. 


Am cunoscut și am lucrat cu numeroși oameni foarte 
realizaţi, directori de companii și „super vedete” și pot să-ți 
spun că toți au o trăsătură comună: obiceiurile sănătoase. 
Asta nu înseamnă că nu au și obiceiuri proaste; sigur că au. 
Dar nu multe. O rutină zilnică întemeiată pe obiceiuri bune 
este diferenţa care îi separă pe oamenii de foarte mare suc- 
ces de toți ceilalți. Și nu e logic? Din cele discutate deja, știi 
că oamenii de succes nu sunt neapărat mai inteligenți sau 
mai talentaţi decât ceilalţi. Însă obiceiurile lor îi fac să fie 
mai informaţi, mai cunoscători, mai competenţi, mai price- 
puți și mai bine pregătiți. 

Tata îl folosea pe Larry Bird ca exemplu pentru a mă 
învăţa în copilărie ce sunt obiceiurile. „Larry Legenda” este 
recunoscut drept unul dintre cei mai mari jucători profe- 
sionişti de baschet din istorie. Însă nu este recunoscut ca 
fiind şi unul dintre cei mai talentaţi. Nimeni nu l-ar descrie 
pe Larry drept un baschetbalist „înzestrat”. Cu toate aces- 
tea, în ciuda abilității sportive naturale limitate, i-a condus 
pe cei de la Boston Celtics la câștigarea a trei campionate și 
a rămas unul dintre cei mai buni jucători ai tuturor timpu- 
rilor. Cum a reușit? 


Datorită obiceiurilor lui: dedicării neobosite de a se 
antrena și a-și perfecționa jocul. Bird a fost unul dintre cei 
mai constanţi marcatori de trei puncte din istoria NBA. În 
copilărie și adolescenţă, obiceiul lui era să exerseze cinci 
sute de aruncări libere în fiecare dimineaţă, înainte de 

școală. Datorită acestui tip de disciplină, Larry și-a exploa- 
tat la maximum talentele înnăscute și i-a nimicit pe teren 
pe unii dintre cei mai „talentaţi” jucători din lume. 
Asemenea lui Larry Bird, și tu îți poți condiționa răs- 
punsurile automate și inconștiente, transformându-le în cele 
ale unui campion desăvârșit. Acest capitol este despre ale- 
gerea de a compensa lipsurile tale native prin disciplină, 
efort susținut și obiceiuri sănătoase. Este despre transfor- 
marea ta într-un adept al obișnuinţelor de campion. 


Prin exercițiu și repetiţie, orice comportament, bun sau 
rău, devine automat cu timpul. Asta înseamnă că, deși ne-am 
creat majoritatea obiceiurilor în mod inconștient (prin edu- 
cația primită de la părinţi, reacționând la contextul cultu- 
ral sau la mediul înconjurător ori creându-ne mecanisme 
de adaptare), ne putem hotărî în mod conștient să le schim- 
băm. Din moment ce fiecare obicei pe care îl ai este unul 
învăţat, este logic să reușești să te dezveți de cele care nu-ți 
fac bine. Ești gata? Start... 


Gândeşte-te cum să scapi din capcana 
satisfacţiei imediate 


E clar că, dacă ne îndopăm cu produse de patiserie, nu vom 
avea o talie mai subţire. E limpede că trândăvind trei ore în 
fiecare noapte uitându-ne la Dansez pentru tine şi la epi- 
soade din NCIS, pierdem trei ore pe care le-am putea aloca 
unei cărți bune sau unui audiobook grozav. Ne „prindem” 
că simplul fapt că ne-am cumpărat adidași nu ne facem să 
fim pregătiți pentru maraton. Suntem o specie „rațională” 
- cel puțin așa ne amăgim. Cum se face atunci că suntem 

înrobiți de atâtea năravuri proaste? Pentru că nevoia noas- 
tră de satisfacție imediată ne poate transforma în cele mai 
reacționare și lipsite de gândire animale cu putință. 

Dacă, mușcând dintr-un Big Mac, ai cădea la pământ, 
fulgerat de un infarct, s-ar putea să nu-ți dorești să muști și 
a doua oară. Dacă următorul tău fum de ţigară ţi-ar trans- 
forma instantaneu chipul într-al unui om de 85 de ani, 
atunci, probabil, ai renunța și la tutun. Dacă ai fi concediat 
pe loc și ai ajunge la sapă de lemn fiindcă nu ai răspuns nici 
la al zecelea apel într-o zi, atunci să răspunzi imediat la 
telefon ar fi la mintea cocoșului. Şi dacă te-ai îngrășa in- 
stant de la prima linguriţă de tort, „nu, mulțumesc” ţi s-ar 
părea un răspuns extrem de potrivit. 


Problema este că răsplata sau satisfacția imediată re- 
zultată din obiceiurile proaste cântărește mult mai greu în 
procesul nostru rațional față de consecințele pe termen 
lung. Pe moment, năravurile rele nu par să aibă efecte ne- 
gative. Nu facem infarct, nu ni se stâlcește fața, nu stăm la 
coadă pentru ajutorul de șomaj și burta nu ne explodează. 
Dar asta nu înseamnă că nu am activat Efectul compus. 


Este timpul să te TREZEȘTI și să înţelegi că obiceiurile 
la care închizi ochii s-ar putea acumula și ar conduce spre 
un dezastru cu repetiție. Cele mai mici schimbări ale ruti- 
nei zilnice îţi pot influența spectaculos rezultatele. Repet, 
nu mă refer aici la salturi cuantice de schimbare a compor- 
tamentului sau la o revizuire completă a personalităţii, ca- 
racterului și vieții tale. Modificările extrem de mici, aparent 
lipsite de importanţă, pot și vor revoluţiona totul. 


Cel mai bun exemplu pe care ţi-l pot oferi pentru a sub- 
linia forța micilor ajustări este al unui avion care zboară de 

la Los Angeles la New York. Dacă avionul este poziționat 
greșit cu numai 1% față de traseu - o modificare invizibilă 
atunci când avionul așteaptă pe pistă la Los Angeles -, va 
ajunge, în cele din urmă, la aproape 250 de kilometri de- 
părtare de destinaţie, în Albany sau în Dover, Delaware. La 
fel stau lucrurile și în cazul obiceiurilor. Un singur nărav 
prost, care nu pare prea însemnat pe moment, te poate 
abate de la direcția obiectivelor tale și de la viața pe care 
ţi-o dorești. Vezi figura 6. 


Fig. 6 


AP New York City 


e Delaware 


Los Angeles 


Puterea micilor schimbări: o abatere cu 1% de la 
traseu poate conduce la o destinaţie finală aflată la 
aproape 250 de kilometri depărtare de cea vizată. 

Majoritatea oamenilor rătăcesc prin viață fără să aloce 
conștient prea multă energie aflării răspunsului la întreba- 
rea ce își doresc și de ce au nevoie pentru a obține acest 
lucru. Vreau să-ți arăt cum să-ţi alimentezi pasiunea și să 
te ajut să-ți direcționezi puterea creativă de nestăvilit în 
direcţia viselor și dorințelor tale. Dezrădăcinarea obiceiu- 
rilor proaste, care au crescut cât stejarii seculari, va fi un 
proces sinuos și dificil; pentru a-l vedea dus la bun sfârșit, 
va fi nevoie și de altceva decât de o hotărâre de neclintit: 
voinţa în sine nu este de ajuns. 


Găsirea stării de graţie: 
puterea motivaţiei 


Să presupui că, pentru a-ţi schimba obiceiurile, ai nevoie 
de puterea voinţei este ca și cum ai încerca să împiedici un 
urs flămând să ajungă la coșul de picnic acoperindu-l cu un 
șervețel. Ca să te lupţi cu ursul năravurilor tale proaste, ai 
nevoie de ceva mai puternic. 


Atunci când ţi-e greu să depui eforturile necesare pen- 
tru atingerea obiectivelor, este ceva obișnuit să crezi că ceea 
ce îţi lipsește este puterea voinţei. Eu nu sunt de acord. Nu 
este suficient să alegi să ai succes. Ce anume te poate face 
să fii consecvent în privinţa noilor schimbări pozitive pe 
care vrei să le faci? Ce anume te poate împiedica să-ţi reiei 
obiceiurile proaste, lipsite de noimă? Ce va fi diferit de data 
asta față de altădată, când ai încercat și ai dat greș? De în- 
dată ce te vei simţi un pic stânjenit, vei fi tentat să te întorci 
din nou la vechea și confortabila ta rutină. 

Ai încercat să dai dovadă de voinţă și în trecut, dar ai 
eșuat. Ţi-ai luat unele angajamente, apoi le-ai abandonat. 
Ai crezut și ultima oară că vei scăpa de kilogramele în plus. 
Ai crezut și anul trecut că toate apelurile tale de vânzări 
vor avea succes. Hai să „terminăm cu prostiile” şi să facem 
ceva diferit, astfel încât să obţii alte rezultate, mai bune. 


Uită de puterea voinţei. Este timpul pentru voinţa de a 
te întreba de ce. Alegerile tale sunt relevante doar atunci 
când le conectezi cu dorințele și visele tale. Cele mai înţe- 
lepte și motivante alegeri sunt cele care se potrivesc cu țelul 
tău, cu sinele tău profund, cu valorile tale cele mai înalte. 
Trebuie să-ți dorești un lucru și să știi de ce ţi-l dorești, 
altfel vei renunța foarte ușor. 

Așadar, care este de ce-ul tău? Trebuie să ai un motiv 
dacă vrei să faci schimbări importante în viață. Și pentru a 
reuși să vrei să faci schimbările necesare, de ce-ul tău tre- 
buie să fie fantastic de motivant pentru tine. Trebuie să-ţi 
dorești să te ridici din pat şi să îţi continui drumul mereu, 
și mereu, şi mereu, ani la rând! Așadar, ce anume te moti- 
vează cel mai tare? Este esenţial să afli de ce. Motivația este 
scânteia pasiunii tale, sursa ta de entuziasm și combustibi- 
lul necesar perseverenţei. Acest lucru este atât de impor- 
tant încât am scris o carte întreagă despre el: Living Your 
Best Year Ever: A Proven System for Achieving BIG GOALS 
(Cum să ai parte de cel mai bun an din viața ta: Un sistem 
dovedit pentru realizarea OBIECTIVELOR IMPORTANTE). 
Trebuie să îți cunoști bine motivația. 

De ce este totul posibil 


Puterea motivației este cea care te va face să depășești mo- 
mentele istovitoare, banale și de mare efort. Nu contează 
cum, atâta vreme cât răspunsul la întrebarea de ce este su- 
ficient de puternic. Atâta timp cât dorința și motivaţia ta 
nu vor fi bătute în cuie, vei abandona toate soluţiile pentru 
o viață mai bună pe care le cauţi. Dacă puterea lui de ce — 
dorinţa ta - nu este suficient de mare, dacă forța angaja- 
mentului nu este îndeajuns de solidă, vei sfârși ca toţi 
cei care fac promisiuni de Revelion și renunţă la ele, re- 
venind la somnambulismul alegerilor lor nefericite. Per- 
mite-mi să fac o analogie pentru a-mi susține punctul de 
vedere: 


Dacă ar fi să pun pe pământ o scândură de 25 de cm 
lăţime și 10 metri lungime și ți-aș spune: „Dacă mergi de 
la un capăt la altul al scândurii, îți dau 20 de dolari”, ai 
face-o? Bineînţeles, sunt 20 de dolari pe care-i poți câști- 
ga ușor. Dar dacă aș lua aceeași scândură și aș folosi-o ca 
„pod” între două clădiri de 100 de etaje? Cei 20 de dolari 
pentru mersul pe o scândură lungă de 10 metri nu mai 
par tentanțţi și nici măcar posibil de obţinut, nu-i așa? 
Cred că ai face ochii mari și mi-ai spune: „Nici mort!”. Vezi 
figura 7. 

Fig. 7 


Q © 


Motivația ta este suficient de puternică? 


Însă, dacă pe clădirea opusă s-ar afla copilul tău şi clă- 
direa ar fi în flăcări, ai merge pe scândură ca să-l salvezi? 
Fără discuţie și indiscutabil că da, ai face-o, fără să se mai 
pună problema celor 20 de dolari. 

Cum se face că, prima dată când ţi-am cerut să mergi 
pe scândura dintre cei doi zgârie-nori, ai răspuns că n-ai 
face-o nici mort, iar a doua oară n-ai ezitat nicio clipă? Ris- 
cul şi pericolul sunt aceleași. Ce s-a schimbat? S-a schim- 
bat motivația: motivul pentru care îţi dorești să faci acest 
lucru. Vezi tu, atunci când motivul este suficient de impor- 
tant, eşti dispus să faci aproape orice, oricum. 

Pentru a-ți manifesta potenţialul creativ și impulsul 
interior, trebuie să treci dincolo de motivaţia financiară și 
scopurile tale materiale. Nu că aceste motivații ar fi ceva 
negativ în sine; de fapt, sunt minunate. Și eu apreciez lu- 
crurile de calitate. Însă chestiunile materiale nu motivează 
mintea, sufletul și curajul să iasă la luptă. Această pasiune 
trebuie să vină din ceva mai profund. Și chiar dacă îţi vei 
cumpăra obiecte de lux, nu vei obține adevăratul premiu: 
fericirea şi împlinirea. lată ce mi-a spus Anthony Robbins, 
expert în domeniul succesului, într-un interviu (SUCCESS, 
ianuarie 2009): „Am cunoscut moguli care și-au atins toate 
scopurile, dar care trăiau în continuare nemulțumiți, îngri- 
joraţi și temători. Ce anume îi împiedica pe acești oameni 
de succes să fie fericiți? Răspunsul este că s-au concentrat 
exclusiv pe realizare, și nu pe împlinire. Realizările extra- 
ordinare nu-ți garantează bucuria, fericirea, iubirea și 
obținerea unui sens al existenței. Aceste două seturi de ap- 
titudini se alimentează reciproc și mă fac să cred că succe- 
sul fără împlinire este un eșec”. 


Bine spus. Acesta este motivul pentru care nu este su- 
ficient să alegi să ai succes. Trebuie să sondezi mai adânc 
pentru a-ți descoperi motivaţia fundamentală, pentru a-ți 
activa superputerea. Puterea de a te întreba de ce. 


Motivația fundamentală 


Calea de acces către puterea ta de motivaţie se face prin 
intermediul valorilor tale fundamentale, care definesc, de- 
opotrivă, cine ești și în ce crezi. Valorile fundamentale sunt 
busola ta internă, farul tău călăuzitor, GPS-ul tău personal. 
Ele acționează ca un filtru prin care trec toate cerințele, 

solicitările și tentaţiile vieţii, asigurându-se că te îndrumă 
în direcția dorită. Definirea valorilor fundamentale și cali- 
brarea lor corespunzătoare reprezintă una dintre cele mai 
importante etape în redirecționarea vieţii către viziunea ta 
cea mai măreaţă. 


Dacă nu ţi-ai definit clar valorile, s-ar putea să constați 
că iei decizii care intră în conflict cu ceea ce îți dorești. De 
exemplu, dacă sinceritatea este foarte importantă pentru 
tine, dar îţi petreci timpul alături de oameni mincinoși, 
avem de-a face cu un conflict. Atunci când acţiunile tale 
intră în contradicție cu valorile tale, devii nefericit, nemul- 
tumit și deznădăjduit. De fapt, psihologii ne învață că nimic 
nu provoacă mai mult stres decât acţiunile și comporta- 
mentele care nu sunt în concordanță cu valorile noastre. 


Totodată, definirea valorilor fundamentale ne ajută 
să avem o viață mai simplă și mai eficientă. Luarea decizi- 
ilor este mai ușoară atunci când suntem siguri de valorile 
noastre fundamentale. Când te confrunți cu o alegere, 
întreabă-te: „Este în concordanță cu valorile mele de su- 
flet?” Dacă răspunsul este da, acționează. Dacă nu, renun- 
tă şi nu mai privi în urmă. Elimină astfel discordanţele și 
indecizia. 


Pentru a-ţi identifica valorile fundamentale, foloseş- 
te formularul de Evaluare a valorilor fundamentale 
de la pagina 167 sau descarcă-l de la www.TheComp 


poundEffect.com/free. 

Alege-ţi lupta 


Oamenii sunt motivaţi fie de un lucru pe care și-l doresc, 
fie de unul pe care nu și-l doresc. Dragostea este o puterni- 
că forță motivatoare. La fel și ura. Contrar corectitudinii 
sociale, poate fi un lucru bun să urăști. Să urăști boala, să 
urăști nedreptatea, să urăști ignoranţa, să urăști lâncezea- 
la și așa mai departe. Câteodată, identificarea dușmanului 
te motivează. De foarte multe ori, m-am simţit motivat, ho- 
tărât şi al naibii de perseverent atunci când a trebuit să mă 
lupt cu un dușman. David îl avea pe Goliat. Americanii, 
pe britanici. Luke, pe Darth Vader. Rocky, pe Apollo Creed. 
Tinerii de douăzeci și ceva de ani pe „ăl bătrân”. Rush Lim- 
baugh pe liberali. Lance Armstrong s-a luptat cu cancerul. 
Apple cu Microsoft. Şi lista continuă, dar sunt sigur că ai 
prins ideea. 

Duşmanii ne oferă un motiv să stăm drepți și să fim cu- 
rajoși. Nevoia de a lupta îți pune la încercare aptitudinile, 
caracterul și determinarea. Te obligă să-ți evaluezi și să-ți 
pui în practică talentele și abilităţile. În lipsa unui conflict 
mobilizator, ne îngrășăm și devenim leneși; ne pierdem 
forța și țelul. 

Câţiva dintre clienţii pe care îi consiliez își fac griji că 
puterea lor de motivaţie derivă din scopuri mai puţin nobi- 
le. Se simt vinovaţi că-și doresc să le dea peste nas cârcota- 
șilor. Sau că vor să le-o plătească celor care le-au spus că 
nu vor fi niciodată buni de nimic, ori că își doresc să-și 
distrugă concurența sau să se răzbune pe fratele care i-a 
dominat întotdeauna. Însă, pe bune, nu contează care este 
motivaţia (atâta timp cât este una legală și morală); nu tre- 
buie să fii motivat doar de scopuri umanitare măreţe. Nu 

contează decât să te simţi pe deplin motivat. Uneori, aceas- 
tă motivaţie te poate ajuta să te foloseşti de o emoție sau o 
experiență puternic negativă pentru a crea un deznodă- 
mânt de mai mare impact și succes. 


Acest lucru este, cu siguranță, valabil pentru unul dintre 
cei mai apreciaţi antrenori de fotbal american din istorie, 
Pete Carroll. Când am discutat cu Pete Carroll pentru nu- 
mărul din septembrie 2008 al revistei SUCCESS, mi-a expli- 
cat motivaţia lui de început în felul următor: „Când eram 
mic, eram cam plăpând. Nu puteam face mare lucru, pen- 
tru că eram pur și simplu prea mic. A durat câțiva ani până 
am ajuns într-un loc unde să pot deveni competitiv. În tot 
acest timp, am trăit convins că sunt mult mai bun și că tre- 
buie să lupt pentru a dovedi asta. Eram nemulțumit pentru 
că știam că pot fi special”. 

Nevoia lui Carrol de a lupta i-a adus, în cele din urmă, 
măreția. 

Numărul din martie 2010 al revistei noastre SUCCESS 
a inclus un interviu cu apreciatul actor Anthony Hopkins. 
Am fost surprins să aflu că talentul și determinarea lui ex- 
traordinară au înflorit datorită furiei. Hopkins a mărturisit 
că a fost un elev îngrozitor, cu dislexie și suferind de hiper- 
activitate și deficit de atenţie, tulburări care nu fuseseră 
încă descoperite și diagnosticate la vremea respectivă. I s-a 
pus eticheta de „elev problemă”. 


„Eram un mare motiv de îngrijorare pentru părinții 
mei”, a dezvăluit Hopkins. „Se părea că nu am niciun viitor, 
fiindcă şcoala și educația erau importante, dar eu nu mani- 
festam capacitatea de a înțelege ce se preda. Verii mei erau 

străluciți; eu eram frustrat și mă simțeam deprimat și res- 
pins de întreaga societate.” 


Hopkins a reușit să-și exploateze furia. Mai întâi, aceas- 
ta l-a împins să lupte pentru atingerea succesului la alte 
discipline în afara celor școlare sau sportive. A descoperit 
că avea o scânteie de talent la actorie. Așa că, și-a îndreptat 
mânia stârnită de comentariile batjocoritoare ce se făceau 
pe seama lui către arta actoriei. În prezent, Hopkins este 
considerat unul dintre cei mai mari actori în viață. Ca ur- 
mare a celebrităţii și averii dobândite, Hopkins a reușit să 
ajute nenumărate persoane în lupta împotriva dependen- 
tei de substanţe și a sprijinit activități importante de pro- 
tecție a mediului. Deși, iniţial, lupta lui nu a fost întemeiată 
pe o cauză „nobilă”, până la urmă, e evident că ea s-a dove- 
dit meritorie. 


Este la îndemâna noastră, a tuturor, să facem alegeri 
potrivite. Putem recăpăta cu toţii controlul dacă încercăm 
să nu mai dăm vina pe întâmplare, pe soartă sau pe altcineva 
pentru rezultatele noastre. Stă în puterea noastră să facem 
orice fel de schimbare. În loc să lăsăm experienţele ante- 
rioare dureroase să ne răpească energia și să ne saboteze 
succesul, le putem folosi pentru a ne hrăni schimbările po- 
zitive, constructive. 


Ţeluri 


După cum am menționat anterior, Efectul compus acțio- 
nează în permanenţă și te va duce mereu undeva. Între- 
barea este unde? Poţi exploata această forță nebănuită și 
o poţi face să te poarte pe noi culmi. Dar trebuie să știi 

unde vrei să ajungi. Care sunt ţelurile, visele și destinațiile 
dorite? 


Când am participat la înmormântarea lui Paul J. Meyer, 
un alt mentor de-al meu, mi-am dat seama de complexita- 
tea și diversitatea vieţii lui. A avut succes, a trăit și și-a adus 
contribuţia în societate mai mult decât alte câteva zeci de 
persoane la un loc. Necrologul său m-a făcut să-mi reevaluez 
numărul și dimensiunea obiectivelor stabilite. Dacă Paul ar 
mai fi astăzi printre noi, ne-ar spune: „Dacă nu progresezi 
așa cum îți dorești și cum ești în stare să o faci, asta se în- 
tâmplă, pur și simplu, pentru că obiectivele tale nu sunt clar 
definite”. Unul dintre cele mai memorabile citate ale lui Paul 
ne reamintește importanța țelurilor: „Tot ce îţi imaginezi cu 
însuflețire, îți dorești cu ardoare, crezi cu tărie și acționezi 
cu entuziasm... se va împlini cu siguranță!” 


Abilitatea responsabilă în cea mai mare măsură pen- 
tru împlinirea vieții mele este înțelegerea procesului de 
stabilire eficientă a scopurilor și de atingere a lor. Se întâm- 
plă ceva aproape magic atunci când îţi organizezi și îți con- 
centrezi puterea creativă asupra unui ţel bine definit. Am 
văzut asta în mod repetat: cei mai de succes oameni din 
lume au reușit pentru că și-au cartografiat viziunea. Per- 
soana care are o motivație clară, convingătoare și adânc 
înrădăcinată în minte îi va învinge întotdeauna pe cei care 
excelează la capitolul cum se face. 


Pentru a înţelege cum să-ţi completezi sau să-ţi ajus- 
tezi obiectivele, completează formularul de Evaluare 
a vieţii de la pagina 168 sau descarcă-l de la www. 


TheCompoundEffect.com/free. 

Cum funcționează efectiv stabilirea obiectivelor: dez- 
văluirea „secretului” 


Nu vezi, nu experimentezi și nu obţii decât ceea ce ca- 
uți. Dacă nu știi ce să cauţi, cu siguranţă nu vei obține. Prin 
însăși natura noastră, suntem ființe în căutare de scopuri. 
Creierul nostru încearcă în permanenţă să armonizeze 
lumea exterioară cu observaţiile și așteptările noastre in- 
terioare. Așadar, instruindu-ți creierul să caute lucrurile 
pe care ţi le dorești, vei începe să le vezi. De fapt, obiectul 
dorinţei tale ţi-a fost mereu la îndemână, dar ochii și min- 
tea ta nu erau deschise să îl vadă”. 


In realitate, așa funcționează Legea atracției. Nu este o 
vrajă misterioasă, ezoterică, așa cum pare uneori. Este ceva 
mult mai simplu și mai practic. 


Zi de zi, suntem bombardaţi senzorial (vizual, auditiv, 
psihic) cu miliarde de frânturi de informaţie. Ca să n-o luăm 
razna, ignorăm 99,9% din ele, observând, auzind și experi- 
mentându-le doar pe cele asupra cărora ne concentrăm 
atenţia. Acesta este motivul pentru care, atunci când te 
„gândeşti” la un lucru, ţi se pare că-l atragi în mod misterios 
în viața ta. De fapt, nu faci decât să vezi ceea ce se afla deja 
acolo. Nu faci decât să-l „atragi” în viața ta. Acesta nu era 
înainte acolo sau nu a devenit accesibil decât după ce gân- 
durile tale ți-au concentrat și direcționat mintea să-l poată 
vedea. 


Are sens ce spun? Nu este nimic misterios; este, de fapt, 
destul de logic. Acum, cu ajutorul acestei percepții noi, 
mintea ta va reuși să interiorizeze toate lucrurile asupra 
cărora se va concentra și va „vedea” brusc, umplând acest 
spaţiu gol în proporţie de 99,9%. 

lată un exemplu extrem de des folosit (pentru că este 
adevărat!): Atunci când vrei să-ți cumperi o mașină nouă, 
dintr-odată începi să vezi marca și modelul căutate peste 
tot, nu-i așa? Ţi se pare că au apărut cu sutele pe stradă din 
senin, deși ieri nu erau nicăieri. Este o percepţie realistă? 
Bineînţeles că nu. Mașinile au fost acolo dintotdeauna, 
doar că nu erai atent la ele. Prin urmare, ele nu „există” cu 
adevărat pentru tine decât din momentul în care le acorzi 
atenţie. 


Când îți definești obiectivele, îți determini creierul să 
caute și să se concentreze asupra unui lucru nou. Este ca și 
cum i-ai dărui minţii o nouă pereche de ochi prin care să 
vadă oamenii, împrejurările, conversațiile, resursele, idei- 
le și creativitatea din jur. Datorită acestei perspective noi 
(itinerarului interior), mintea începe să conștientizeze do- 
rinţele interioare: țelul tău. Atât este de simplu. Diferența 
felului în care vezi lumea și atragi idei, oameni și oportuni- 
tăți în viață, după ce ţi-ai definit clar obiectivele, este una 
profundă. 


Într-unul dintre interviurile mele cu Brian Tracy, acesta 
formulează problema astfel: „Oamenii de succes au obiec- 
tive foarte clare. Ei ştiu cine sunt și ce vor. Îşi notează aces- 
te lucruri și își fac planuri pentru realizarea lor. Oamenii 
care nu au succes își poartă obiectivele în cap ca pe niște 
mărgele zornăitoare într-o cană de tablă. Noi susţinem că 
un obiectiv care nu este așternut pe hârtie nu este decât o 
fantezie. Toată lumea are fantezii, dar aceste fantezii sunt 
ca niște gloanţe fără praf de pușcă. Dacă nu-și notează 
obiectivele, oamenii trec prin viață trăgând cu gloanţe oar- 
be - și acesta este doar începutul”. 

Sugestia mea este să îţi aloci astăzi timp pentru a-ţi face 
o listă cu obiectivele cele mai importante. Îți recomand să 
iei în calcul obiective din toate aspectele vieţii tale, nu doar 
cele legate de afaceri și bani. Fii atent la riscul de a te con- 
centra prea mult pe un singur aspect al vieţii, în detrimen- 
tul celorlalte. Țintește succesul deplin - găsește echilibrul 
în toate aspectele vieţii care contează pentru tine: afaceri, 
bani, sănătate, bunăstare, spiritualitate, familie, relații și 
stil de viață. 


Procedeul folosit de mine este disponibil acum pentru 
public, prin programul Living Your Best Year Ever - A Pro- 
ven System for Achieving BIG Goals (Cum să ai parte de 
cel mai bun an din viaţă: un sistem dovedit eficient 
pentru realizarea OBIECTIVELOR IMPORTANTE), pe care 
îl găseşti pe www.SUCCESS.com/BestYearEver. 


Cine trebuie să devii 


Atunci când oamenii își propun să realizeze noi obiective, 
cei mai mulţi se întreabă: „OK, mi-am stabilit obiectivul; 
acum, ce trebuie să fac ca să-l ating?”. Nu este o întrebare 
greşită, dar nu ar trebui să fie prima pe listă. În schimb, ar 
trebui să te întrebi: „Cine trebuie să devin?” Probabil că ai 
întâlnit oameni care par să facă toate lucrurile ca la carte, 
dar tot nu reușesc să obțină rezultatele dorite, nu-i așa? De 
ce nu? Unul din lucrurile învățate de mine de la Jim Rohn 
este următorul: „Dacă vrei să ai mai mult, trebuie să devii 
mai mult. Succesul nu este un lucru după care să alergi. 
Lucrurile după care alergi îţi scapă; e ca o goană după 

fluturi. Succesul este un lucru pe care îl atragi prin persoa- 
na care devii”. 


Momentul în care am priceput această filosofie a fost 
un fel de Evrika! Mi-a revoluționat viaţa și procesul de dez- 
voltare personală. Când eram burlac și mă simţeam pregă- 
tit să cunosc pe cineva și să mă căsătoresc, am alcătuit o 
listă de trăsături pe care trebuia să le aibă femeia perfectă 
(pentru mine). Am umplut peste 40 de pagini de jurnal, pe 
față și pe dos, descriind-o până în cel mai mic amănunt: 
personalitate, caracter, calităţi-cheie, atitudine și filosofie 
de viață, ba chiar și genul de familie din care trebuia să 
provină, pregătire culturală și aspect fizic, până la ultimul 
fir de păr. Am notat în amănunt cum va arăta viața noastră 
și ce vom face împreună. Dacă m-aș fi întrebat apoi: „Ce 
trebuie să fac pentru a găsi și cuceri o astfel de fată?”, aș fi 
continuat goana după fluturi. În schimb, m-am uitat pe lis- 
tă și m-am întrebat dacă întrunesc eu însumi aceste cali- 
tăți. Aveam oare calităţile pe care le pretindeam de la ea? 
M-am întrebat: „Ce fel de bărbat caută o femeie cu aseme- 
nea calități? Cine trebuie să devin pentru a fi atrăgător 
pentru o femeie atât de reușită?” 


Am umplut încă 40 de pagini descriind toate atributele, 
calitățile, comportamentele, atitudinile și caracteristicile pe 
care trebuia să mi le însușesc. Apoi, m-am pus pe treabă 
pentru a le dobândi. Și ghici ce? A funcționat! De parcă ar 
fi coborât direct din paginile jurnalului și s-ar fi înfățișat 
înaintea mea, soția mea, Georgia, este exact așa cum am 
descris-o și cum mi-am dorit, până în cel mai mic amănunt. 
Secretul a fost să mă lămuresc cine trebuia să fiu eu pentru 
a atrage și a cuceri o femeie cu asemenea calităţi, iar apoi 
să muncesc pentru a realiza asta. 

Pentru a identifica năravurile proaste, obiceiurile noi 
esenţiale pentru tine şi pentru a realiza ce îţi doreşti, 
completează formularul de Evaluare a obiceiurilor, 
disponibil la pagina169 sau pe site-ul www.TheComi 
poundEffect.com/free. 


Comportă-te cum trebuie 


În regulă, hai să descriem procesul pe care trebuie să-l ur- 
mezi pentru atingerea obiectivelor propuse. Este vorba de 
procesul prin care faci ceva sau, în unele cazuri, procesul 
prin care ÎNCETEZI să faci ceva. 


Obstacolul dintre tine și obiectivul tău este comporta- 
mentul tău. Trebuie cumva să pui capăt unui obicei pentru 
ca Efectul compus să nu te atragă într-o spirală descenden- 
tă? De asemenea, întreabă-te ce trebuie să faci pentru a-ţi 
schimba traiectoria, astfel încât să te îndrepţi în direcția 
cea mai bună. Cu alte cuvinte, care sunt obiceiurile și com- 
portamentele pe care trebuie să le dobândești sau de care 
trebuie să te descotorosești? 


Viaţa ta poate fi rezumată după formula următoare: 


TU > ALEGERE > COMPORTAMENT > OBICEI > CUMULARE= OBIECTIVE 


(decizie) (acţiune) (acţiune repetată) (timp) 


Din acest motiv este imperios necesar să-ți dai seama 
care comportamente îți blochează calea ce conduce spre 
țelul tău și care sunt acelea care te pot ajuta să-l atingi. 

Poate crezi că reușești să-ți ţii sub control obiceiurile 
proaste, dar eu sunt gata să pariez pe bani grei că nu este 
așa. Repet, acesta este motivul pentru care monitorizarea 
este atât de eficientă. Acum, sincer, știi câte ore pierzi efec- 
tiv în fața televizorului? Câte ore petreci urmărind canalele 
de știri sau ţinând pasul cu obiectivele și realizările altor 
oameni pe canalele de sport sau de modă? Ştii câte pahare 
de suc bei? Sau câte ore stai în fața calculatorului ocupân- 
du-te de „sarcini” neesențţiale (Facebook, citind bârfele de 
pe internet etc.)? După cum am subliniat în capitolul pre- 
cedent, prima ta obligaţie este să conștientizezi cum te 
comporți. În ce punct te-ai lăsat pe tânjeală şi ţi-ai creat, 
inconștient, un obicei prost care îți zădărnicește planul? 

Nu cu mult timp în urmă, un director de succes care 
făcea parte alături de mine din comitetul de conducere al 
unei organizații non-profit m-a angajat să-l consiliez pen- 
tru îmbunătăţirea productivității. Se descurca bine, dar 
știa că-și poate optimiza și mai mult timpul și rezultatele, 
cu puţină îndrumare. L-am pus să-și monitorizeze activită- 
tile timp de o săptămână și am observat un lucru pe care îl 
văd foarte des: petrecea incredibil de mult timp urmărind 
știrile — patruzeci și cinci de minute dimineaţa, citind zia- 
rul, alte treizeci de minute asculta știrile în mașină, în 
drum spre serviciu și când se întorcea acasă. Pe parcursul 
zilei de muncă, verifica de mai multe ori Yahoo! News, 
adică cel puțin douăzeci de minute în total. Când ajungea 
acasă, prindea ultimele cincisprezece minute din știrile lo- 
cale în timp ce își saluta familia. Apoi, se punea la punct 
vreme de treizeci de minute cu știrile din sport şi petrecea 
încă o jumătate de oră înainte de culcare uitându-se la 
știrile de la ora 22.00. În total, dedica ştirilor 3,5 ore în 

fiecare zi! Și nu era nici economist, nici agent bursier, nici 
nu lucra în vreun domeniu pentru care ultimele știri sunt o 
chestiune de viață și de moarte. Timpul petrecut cu ziarul 
în mână sau în fața radioului și televizorului îl depășea cu 
mult pe cel de care are nevoie un alegător informat și un 
membru responsabil al societății, ba chiar acţiona împotri- 
va interesului său personal. De fapt, beneficia de foarte 
puține informaţii prețioase prin programele pe care le ale- 
gea sau, mai bine spus, prin lipsa de alegere. Și atunci, de 
ce petrecea aproape patru ore pe zi făcând asta? Era un 
nărav. 


Sugestia mea a fost să țină radioul și televizorul închi- 
se, să-și anuleze abonamentul la ziar și să-și creeze un flux 
RSS, astfel încât să poată selecta și primi doar știrile im- 
portante pe plan profesional și personal. Făcând asta, a re- 
ușit să scape de 95% din multitudinea informațiilor care îi 
încărcau mintea și îi consumau timpul. Din acel moment, a 
reușit să afle toate lucrurile care îl interesau în mai puțin 
de 20 de minute pe zi. Asta a făcut ca cele 45 de minute de 
dimineață (timpul său de navetă) și ora de seară să le 
investească în activități productive: să facă mișcare, să as- 
culte materiale informative și motivaționale, să citească, 
să-și facă planuri, să se pregătească și să petreacă timp de 
calitate cu familia. Mi-a spus că nu s-a mai simţit niciodată 
mai puţin stresat (fluxul constant de știri negative are 
tendinţa de a crea anxietate), mai inspirat și mai concen- 
trat ca acum. Mărunta, simpla schimbare a unui obicei a 
însemnat un salt uriaș înainte la capitolul echilibru și 
productivitate! 


OK, acum este rândul tău. Scoate-ţi carnețelul și notea- 
ză-ți principalele trei obiective. Apoi, fă o listă cu obiceiurile 

proaste care s-ar putea să-ți saboteze progresul în fiecare 
domeniu. Notează-le pe toate, unul câte unul. 


Obiceiurile și comportamentele nu mint niciodată. Dacă 
există o discrepanţă între ceea ce spui şi ceea ce faci, atunci, 
cu fiecare prilej, am să iau de bun ceea ce faci. Dacă susţii 
că dezvoltarea personală este o prioritate pentru tine, dar 
petreci mai mult timp pe Xbox decât la bibliotecă, atunci 
am să dau crezare Xbox-ului. Dacă afirmi că ești un profe- 
sionist dedicat, dar întârzii și vii nepregătit, comportamen- 
tul tău te va da de gol de fiecare dată. Când spui că familia 
este o prioritate, dar ea nu figurează în agenda ta aglome- 
rată, de fapt, susții o minciună. Uită-te la lista cu obiceiuri- 
le proaste pe care tocmai ai completat-o. Acesta ești cu 
adevărat. Acum, trebuie să decizi dacă acest lucru nu te 
deranjează deloc sau dacă vrei să te schimbi. 


În continuare, adaugă pe listă obiceiurile pe care tre- 
buie să le adopţi, să le practici și să le acumulezi cu timpul, 
pentru a ajunge să-ți realizezi obiectivele. 

Alcătuirea acestei liste nu-și propune să-ţi irosească 
energia umplându-te de regrete și critici. Ci să te facă să 
vezi limpede aspectele pe care vrei să le îmbunătăţești. 
N-am de gând să te abandonez aici. Hai să dezrădăcinăm 
aceste obiceiuri proaste și să plantăm în locul lor altele noi, 
pozitive și sănătoase. 

Stop joc: Cinci strategii 
pentru eliminarea obiceiurilor proaste 


Obiceiurile tale sunt învățate; prin urmare, te poți dez- 
văţa de ele. Dacă vrei să-ți orientezi viața într-o direcţie 
nouă, trebuie să ridici mai întâi ancora obiceiurilor proas- 
te care te ţine în loc. Secretul este să-ți sporești atât de 
mult puterea motivaţiei încât să depășească cu mult satis- 
facțiile imediate. lar pentru asta, ai nevoie de un nou 
plan de joc. Următoarele schimbări sunt preferatele mele 
dintotdeauna: 


1. Identifică mecanismele declanșatoare 


Uită-te la lista ta de obiceiuri proaste. Pentru fiecare 
obicei notat, identifică mecanismul declanșator. Descope- 
ră răspunsul la „Cele 4 mari întrebări”, după cum le numesc 
eu, care stau la baza oricărui nărav prost: „cine”, „ce', „unde” 
și „când”. De exemplu: 


e  Aitendințasă bei mai mult atunci când ești în com- 
pania anumitor persoane? 

e Există un moment special al zilei în care simți 
nevoia să mănânci ceva dulce? 

e Care sunt emoțiile care îți declanșează obiceiurile 
cele mai proaste: stresul, oboseala, furia, anxieta- 
tea, plictiseala? 

e Când simţi aceste emoții? Cu cine ești, unde te afli 
și ce faci? 

e Care situații îți scot la iveală obiceiurile proaste: 
când te urci în mașină, când urmează ședința de 

evaluare cu șeful, când îţi vizitezi socrii? La confe- 
rinţe? Când trebuie să socializezi? Când nu te simți 
în siguranță ? Când se apropie un termen limită? 


e  Analizează-ți mai atent rutina. Ce anume faci mai 
exact atunci când te trezești? Ce faci când ești în 
pauza de masă sau de cafea? Sau când ajungi acasă 
după o zi lungă? 


Din nou, scoate-ți carnețelul și folosește Formularul de 
renunțare la năravurile proaste (care poate fi descărcat și 
gratuit de pe site-ul www.TheCompoundEffect.com/free) 
și notează-ți mecanismele declanșatoare. Chiar și această 
simplă acțiune îţi poate mări exponențial gradul de conști- 
entizare. Însă, bineînţeles, asta nu e toată tărășenia, pentru 
că, după cum am discutat, nu este suficient să fii conștient 
de un nărav prost ca să scapi de el. 


2. Fă curat în casă 


Pune mâna pe mătură. Și spun asta la propriu, nu la 
figurat. Dacă vrei să nu mai bei alcool, aruncă toată băutu- 
ra din casă (și din casa de vacanţă, dacă ai una). Aruncă 
toate paharele, toate ustensilele șmechere și dispozitivele 
pe care le foloseşti ca să-ți prepari de băut și scapă și de 
măslinele cu care îți decorezi paharul. Dacă încerci să faci 
economii, alocă-ţi o seară și anulează toate abonamentele 
la ofertele de cumpărare și pliantele care-ţi sosesc prin 
poștă sau mail, ca să nu fii nici măcar nevoit să faci drumul 
de la ușa de la intrare la coșul de gunoi. Dacă vrei să mă- 
nânci mai sănătos, aruncă din dulap toate prostiile și înce- 
tează să mai cumperi mâncare de la fast-food - termină 

totodată cu pretextul că „nu e drept” față de ceilalți mem- 
bri ai familiei care îşi doresc să mănânce așa ceva, pentru 
că, efectiv, nu are ce căuta în viața ta. Crede-mă: tuturor din 
familie le va fi mai bine fără ea. Nu mai aduce așa ceva acasă, 
punct! Descotoroseşte-te de toate lucrurile care îţi încura- 
jează obiceiurile proaste. 


3.Fă schimb 


Uită-te din nou la lista ta de obiceiuri proaste. Ce poţi 
modifica astfel încât să nu mai fie la fel de nocive? Le poţi 
înlocui cu obiceiuri mai sănătoase sau poţi renunţa com- 
plet la ele? Adică definitiv? 


Cine mă cunoaște știe că ador să mănânc ceva dulce 
după masă. Dacă există înghețată în casă, ceva dulce se 
transformă într-o banana split cu trei linguri de înghețată 
și tot felul de glazuri (1.225 de calorii). Așa că înlocuiesc 
obiceiul prost cu două ciocolățele Hershey's Kisses (50 de 
calorii). Reușesc astfel să-mi satisfac pofta de dulciuri, fără 
să petrec o oră în plus pe banda de alergare doar ca să eli- 
min excesul. 


Cumnata mea obișnuia să mănânce alimente grase, 
crocante și sărate atunci când se uita la televizor. Topea o 
pungă întreagă de chipsuri aproape fără să bage de seamă. 
Apoi, și-a dat seama că, de fapt, ceea ce îi plăcea era senza- 
ţia de a mesteca ceva crocant. A hotărât să-și schimbe 
prostul obicei ronțăind un morcov, niște frunze de ţelină 
sau bucăţi de broccoli. A obținut senzaţia care îi plăcea 
şi, totodată, a ajuns să respecte RECOMANDĂRILE Agen- 
tiei de Medicamente și Alimentaţie pentru consumul de 
legume. 

Un tip care lucra pentru mine obișnuia să bea zece 
Cola zero pe zi (ăsta obicei PROST!). I-am sugerat să bea în 
schimb apă minerală carbogazoasă cu conţinut scăzut de 
sodiu și să adauge lămâie, limetă sau portocală proaspătă. 
A făcut asta timp de o lună și și-a dat seama că nu avea ne- 
voie nici măcar de apă carbogazoasă, așa că a înlocuit-o cu 
apă plată. 

Joacă-te cu ideea asta și vezi ce comportamente poţi 
înlocui, schimba sau anula cu totul. 


4. la-o încet 


Locuiesc în apropierea Oceanului Pacific. Ori de câte 
ori mă bag în apă, intru mai întâi până la glezne, apoi până 
la genunchi, după care până la brâu, până la piept și abia 
apoi mă arunc în valuri. Alţi oameni se aruncă dintr-odată 
și scapă mai repede: bravo lor! Eu nu pot. Mie îmi place să 
o iau ușor (probabil că ține de o traumă rămasă din copilă- 
rie, după cum vei vedea în strategia următoare). S-ar putea 
să fie mai eficient să scapi de o parte din obiceiurile tale de 
o viață, adânc înrădăcinate, făcând pași mici. S-ar putea să-ţi 
fi luat câteva decenii ca să le repeți și să le cimentezi, așa că 
probabil ar fi înțelept să-ți acorzi un timp până reușești să 
scapi de ele, unul câte unul. 

Acum câțiva ani medicul soției mele i-a recomandat să 
reducă consumul de cofeină timp de câteva luni. Suntem 
înnebuniţi amândoi după cafea, prin urmare am decis că, 
dacă ea avea de suferit, trebuia să o ajut cumva. În prima 
săptămână, am băut cafea decofeinizată jumătate din timp, 
iar în rest am băut cafea normală. Apoi, în săptămâna urmă- 
toare, am băut doar cafea decofeinizată. După care, timp de 

o altă săptămână, am băut ceai decofeinizat Earl Grey și, în 
săptămâna următoare, ceai verde decofeinizat. Ne-a luat o 
lună să reușim, însă nu am suferit nicio clipă după cafeină: 
nu am avut dureri de cap, nu ni s-a înceţoșat mintea, nu am 
avut nicio problemă. În schimb, dacă ar fi trebuit să mă 
arunc dintr-odată în valuri... Ei bine, mă apucă tremuratul 
numai la gândul acesta. 


5, Sau aruncă-te cu capul înainte 


Nu toată lumea este făcută din același aluat. Unii cer- 
cetători au descoperit că, paradoxal, pentru o parte din oa- 
meni este mai ușor să-și schimbe mai multe comportamente 
proaste odată. De exemplu cardiologul dr. Dean Ornish, un 
adevărat deschizător de drumuri, a descoperit că poate 
inversa cursul bolilor cardiologice avansate - fără medica- 
mente sau intervenţii chirurgicale — cu o schimbare specta- 
culoasă a stilului de viaţă. El a descoperit că oamenilor le 
vine de multe ori mai ușor să renunțe la toate năravurile lor 
proaste dintr-odată. l-a supus unei sesiuni de antrenament 
în care le-a înlocuit alimentaţia grasă, bogată în colesterol, 
cu o dietă cu un conţinut scăzut de grăsimi. Programul in- 
cludea exerciţii fizice - trebuiau să se dea jos de pe canapea 
și să se plimbe sau să alerge, tehnici de reducere a stresului 
și alte obiceiuri sănătoase pentru inimă. Surprinzător, după 
mai puţin de o lună, pacienții au învăţat să renunţe la obice- 
iurile proaste practicate o viață întreagă și și-au însușit 
altele noi, continuând să se bucure de beneficiile unei sănă- 
tăți uimitoare și după un an. Din punctul meu de vedere, 
aceasta este o excepție, nu o regulă, dar ar trebui să desco- 
peri singur care este cea mai bună strategie pentru tine. 

Când eram mic, familia mea mergea cu cortul într-un 
loc drăguţ numit Lake Rollins. Situat nu foarte departe de 
Munţii Sierra, în California de Nord, lacul este alimentat de 
ghețarii care se topesc în munții ce se înalță deasupra lacu- 
lui Tahoe. Apa este cumplit de rece. În fiecare zi petrecută 
acolo, tata insista să facem schi nautic pe apa îngheţată a 
lacului. Cât era ziua de lungă, așteptam neliniștit și tăcut 
momentul îngrozitor în care mă chema să mă bag în apă. 
Îmi plăcea la nebunie schiul nautic, dar uram literalmente 
să intru în apă. Un mic conflict de interese pentru că, desi- 
gur, cele două nu puteau fi separate. 


Când venea rândul meu, tata avea grijă să trec peste 
acest moment, aruncându-mă chiar el uneori în apă. După 
vreo zece secunde chinuitoare, în pragul hipotermiei, des- 
copeream de fiecare dată prospeţimea și efectul revigo- 
rant al apei. Sentimentul de anticipare trăit pe mal era, de 
fapt, mai rău decât realitatea saltului în apă. După ce corpul 
meu se acomoda, schiul nautic era o încântare. Şi, cu toate 
acestea, treceam de la disconfort la plăcere de fiecare dată. 


Această experienţă nu diferă de încercarea de a renunța 
sau schimba brusc un obicei. Pentru o scurtă perioadă de 
timp, te poți simți îngrozitor sau, cel puțin, incomod. Dar, 
la fel cum trupul se adaptează la un mediu în schimbare 
printr-un proces numit homeostază, și noi avem o capaci- 
tate homeostatică similară de a ne adapta la schimbările 
de comportament necunoscute. Și, de obicei, ne adaptăm 
destul de repede noilor împrejurări atât din punct de vede- 
re fiziologic cât și psihologic. 

Uneori, amânarea nu rezolvă nimic. Uneori, trebuie să 
te arunci. Vreau să te întreb acum: „În ce privință trebuie 
să faci acest salt important? Când ai evitat durerea sau 

disconfortul, știind, în adâncul sufletului tău, că te vei 
adapta imediat dacă iei taurul de coarne?” 


Unul dintre foștii mei parteneri avea un frate alcoolic, 
care dădea pe gât bere după bere, se lua la hartă și îi plăcea 
să fie mereu în centrul atenţiei. Bea la prânz, la cină, după 
cină și tot weekendul. Într-o zi, a mers la nunta unui fost 
coleg de cameră din facultate și l-a cunoscut pe fratele 
acestuia, care era cu zece ani mai mare decât amândoi, dar 
părea cu zece ani mai tânăr! S-a uitat la el cum a dansat, a 
râs și a glumit tot timpul, cu o vitalitate pe care el nu o mai 
avea de mulți ani. A luat imediat hotărârea să nu se mai 
atingă de băutură. Fără ocolișuri, brusc și definitiv. Și acum 
are şase ani de când se ţine de promisiune. 

Când trebuie să-mi schimb proastele obiceiuri casnice, 
sunt genul de persoană care o ia cu ușurelul. Dar pe plan 
profesional, consider că luarea taurului de coarne este 
mult mai eficientă. Fie că te implici într-o afacere nouă sau 
ai de-a face cu clienţi, parteneri sau potenţial noi investi- 
tori, strategia pașilor mărunți nu rezolvă treaba. Eu mă 
gândesc de fiecare la Lake Rollins și îmi dau seama că va fi 
dureros la început, dar îmi amintesc, totodată, că va urma 
un moment încântător și că acesta merită tot disconfortul 
temporar. 


Testează-ţi viciile 


Nu-ţi sugerez acum să elimini fiecare „rău” din viața ta. 
Aproape toate lucrurile sunt bune cu moderație. Dar cum 
îti poţi da seama când un obicei prost pune stăpânire pe 
tine? Eu cred că testarea viciilor este soluţia. Din când în 
când, intru într-un fel de „post”. Îmi aleg un defect și mă 

asigur că eu sunt cel care încă deţine controlul în relația 
noastră. Viciile mele sunt cafeaua, înghețata, vinul și filmele. 
V-am povestit deja despre obsesia mea pentru înghețată. 
Când vine vorba de vin, vreau să mă bucur de un pahar, 
fără să mă cufund înec într-o dispoziție proastă. 

Cam o dată la trei luni, aleg un viciu și mă abţin de la el 
timp de 30 de zile (acestea sunt, probabil, efectele educa- 
tiei catolice din copilărie). Îmi place să-mi demonstrez că 
sunt încă responsabil. Încearcă și tu. Alege un viciu - ceva 
ce faci cu moderație, dar știi că nu contribuie cu nimic la 
binele general - și renunţă la el timp de o lună. Dacă îţi este 
greu să te abții aceste treizeci de zile, atunci s-ar putea ca 
acest obicei să merite eliminat cu totul din viaţa ta. 


Stop joc: Şase tehnici pentru însuşirea 
obiceiurilor sănătoase 


Acum, că te-am ajutat să elimini obiceiurile proaste care te 
duc într-o direcţie greșită, trebuie să faci noi alegeri, să-ţi 
creezi deprinderi și, în cele din urmă, obiceiuri care te vor 
conduce spre împlinirea celor mai mari dorințe. A scăpa de 
un obicei prost presupune eliminarea unei deprinderi din 
rutina ta. Însuşirea unui obicei nou, mai productiv, necesi- 
tă un set de abilități complet diferit. Vei planta un copac, îl 
vei uda și te vei asigura că are rădăcini puternice. Pentru a 
face asta este nevoie de efort, timp, exercițiu. lată tehnicile 
mele preferate pentru asimilarea obiceiurilor sănătoase. 


John C. Maxwell, expert în leadership, spunea: „Nu-ţi vei 
schimba niciodată viața până nu schimbi ceva ce faci zilnic. 
Secretul succesului tău se regăsește în rutina ta zilnică”. 

Potrivit cercetărilor, este nevoie de trei sute de repetări 
pentru a transforma un obicei nou într-o practică pe care o 
faci mecanic - adică aproape un an de practică zilnică! Din 
fericire, după cum am discutat mai devreme, știm că avem 
șanse mult mai mari să cimentăm un obicei nou în viața 
noastră după trei săptămâni de concentrare sârguincioasă. 
Asta înseamnă că, dacă acordăm zilnic o atenţie deosebită 
noului obicei, timp de trei săptămâni, avem mult mai multe 
șanse să-l transformăm într-o practică pe viaţă. 


Adevărul este că îți poţi schimba un obicei într-o se- 
cundă sau te poți chinui zece ani la rând. Când ai atins ara- 
gazul fierbinte pentru prima oară, ai învățat instantaneu să 
nu transformi asta într-un obicei! Șocul și durerea au fost 
atât de puternice încât ți-au modificat definitiv percepția; 
ai știut că trebuie să fii atent pentru tot restul vieții în 
preajma aragazului fierbinte. 


Secretul este să fii mereu conștient. Dacă vrei cu ade- 
vărat să îți menţii un comportament, asigură-te că îi acorzi 
atenţie cel puţin o dată pe zi și vei avea mult mai multe 
șanse de reușită. 


1. Pregătește-te pentru succes 


Orice obicei nou trebuie să acționeze asupra vieții și 
stilului tău de viață. Dacă-ţi faci abonament la o sală de for- 
tă aflată la 50 de kilometri, sigur nu te vei duce. Dacă ești o 
pasăre de noapte, dar sala se închide la ora 18:00, nu vei 
reuși nimic. Dacă vrei să slăbești și să mănânci mai sănă- 
tos, asigură-te că în frigider și în cămară există suficiente 
opţiuni pentru o mâncare sănătoasă. Vrei să fii sigur că nu 
vei da atacul asupra automatului cu chipsuri și biscuiţi în 

mijlocul zilei, când îţi chiorăie maţele? Păstrează niște alu- 
ne și gustări sănătoase în sertarul de la birou. Cel mai la 
îndemână lucru atunci când ţi-e foame sunt carbohidraţii 
fără valoare nutritivă. O bună strategie este să ai în preaj- 
mă câteva alimente bogate în proteine. Eu gătesc duminica 
mai multe porţii de pui, le împachetez și le pun deoparte 
pentru tot restul săptămânii. 


Unul dintre obiceiurile mele cele mai distructive și 
perturbatoare este dependenţa de e-mail. Serios, nu este 
amuzant. Dacă nu sunt vigilent în privinţa organizării, pot 
pierde câteva ore de concentrare în fiecare zi parcurgând 
numărul uriaș de mesaje care îmi inundă căsuţa poștală. 
Pentru a-mi introduce în rutină noul obicei de a-mi verifica 
e-mailul doar de trei ori pe zi, îmi anulez toate alarmele, 
toate funcţiile de recepție automată și închid programul 
atunci când nu sunt într-una din cele trei ferestre de timp 
alocate. Trebuie să înalț ziduri în jurul acestei găuri negre 
temporale, ca să nu cad în ea mereu. 


2. Gândeşte-te cum să aduni, nu să scazi 


Când l-am intervievat pe Montel Williams pentru re- 
vista SUCCESS, mi-a povestit despre dieta strictă pe care o 
ține din cauza bolii de care suferă: scleroză multiplă. Mon- 
tel a adoptat o tehnică numită „Principiul adunării” și cred 
că este un instrument extrem de eficient pentru oricine are 
un obiectiv. 


„Nu contează atât de mult ce încerci să elimini din ali- 
mentație”, mi-a explicat el. „Important este ce adaugi”. 
Acest lucru a devenit o analogie pentru întreaga lui viață. 
În loc să se gândească că trebuie să elimine sau să se 

lipsească de ceva din dietă (de exemplu: „Nu pot mânca 
hamburger, ciocolată sau smântână”), se gândește în schimb 
la lucrurile pe care le poate mânca (de exemplu: „Azi am să 
mănânc o salată, legume fierte la aburi și smochine proas- 
pete”). Îşi umple atenţia și stomacul cu ceea ce poate mân- 
ca, așa că nu mai acordă atenţie și nu mai tânjește după 
ceea ce nu poate mânca. În loc să se concentreze pe ceea ce 
are de sacrificat, Montel se gândește la ceea ce ajunge să 
„adauge”. Rezultatul este mult mai semnificativ. 


Un prieten a vrut să pună capăt prostului obicei de a 
pierde prea mult timp uitându-se la televizor. Ca să-l ajut, 
l-am întrebat ce-ar face dacă ar avea trei ore libere. Mi-a 
spus că s-ar juca mai mult cu copiii lui. I-am mai cerut să-și 
aleagă un hobby pe care voia să-l practice dintotdeauna. 
A ales fotografia. Fiind un mare împătimit al tehnologiei, 
s-a dus şi și-a cumpărat cel mai performant echipament de 
fotografiere și editare pe care îl lua cu el la fiecare ieșire cu 
familia, pentru a-și poza copiii. Apoi, seara, a început să pe- 
treacă ore întregi editând fotografiile și pregătind prezen- 
tări și albume pentru întreaga familie. Au ajuns să petreacă 
timp împreună, amintindu-și cât de mult s-au distrat. Pen- 
tru că s-a concentrat asupra copiilor și fotografiei, n-a mai 
avut timpul și dispoziţia necesare pentru a se uita noaptea 
la televizor. Înlocuind orele de vizionare cu noul său obicei 
de a se juca cu copiii și cu hobbyul său, fotografia, a desco- 
perit că trăiește cu mult mai multă pasiune și avea beneficii 
mult mai mari. 

Tu ce alegi să „aduni” pentru a-ți îmbogăți experiența 
de viață? 

3. Votează pentru MPR: 
Manifestarea Publică a Responsabilităţii 


Gândește-te la un înalt funcţionar public care depune 
jurământul. „Jur solemn..., după care urmează discursul 
despre modul cum va transforma promisiunile electorale 
în realitate. Din momentul în care face o afirmaţie publică, 
știe că va fi tras la răspundere pentru fiecare acţiune ce nu 
corespunde promisiunilor făcute și că va fi lăudat pentru 
orice progres în direcţia obiectivelor sale. 


Vrei să-ți însușești acest nou obicei? Pune-l pe Fratele 
cel Mare să te urmărească. Nu a fost niciodată mai ușor ca 
acum, când au apărut atâtea reţele de socializare. Am auzit 
povestea unei femei care a decis să-și țină sub control eco- 
nomiile, publicând zilnic un articol de blog despre fiecare 
bănuţ cheltuit. Și-a pus familia, prietenii și o parte din co- 
legi să o monitorizeze la capitolul cheltuieli și, ca rezultat 
al atâtor ochi ațintiţi asupra ei, a devenit mult mai respon- 
sabilă și disciplinată cu banii. 

Am ajutat-o odată pe o colegă să se lase de fumat spu- 
nând tuturor celorlalți angajaţi: „Ascultaţi-mă! Zelda s-a 
hotărât să nu mai fumeze! Nu-i așa că-i grozav? Tocmai a 
fumat ultima țigară!” Apoi, am agăţat un calendar mare pe 
peretele exterior al biroului ei. În fiecare zi în care nu fuma, 
Zelda trebuia să traseze în calendar un X mare și roșu. Co- 
legii ei au remarcat acest lucru și au început s-o încurajeze, 
iar X-urile roşii au umplut calendarul, care a prins astfel 
viață. Zelda nu s-a dat bătută numai ca să nu renunțe la 
calendar și să nu-și dezamăgească colegii și pe ea însăși. 
A renunţat, în schimb, la țigări! 

Spune-le celor din familie. Spune-le prietenilor tăi. 
Spune-o pe Facebook și Twitter. Răspândește vestea că a 
sosit un șerif nou în oraș și că tu ești acela. 


4. Găseşte-ţi un camarad de succes 


Pe lumea asta, nu există aproape nimic mai puternic 
decât doi oameni care se îndreaptă spre același obiectiv, 
braț la braț. Pentru a-ți crește șansele de reușită, găsește 
un camarad de succes, o persoană care să te responsabili- 
zeze în timp ce-ţi consolidezi noul obicei și căreia să-i în- 
torci serviciul. Eu, de exemplu, am un așa-numit „partener 
de succes”, În fiecare vineri, la ora 11 dimineața, vorbim la 
telefon 30 de minute, timp în care discutăm pe rând despre 
câștigurile, pierderile, soluţiile și revelațiile avute, ne acor- 
dăm feedback și ne responsabilizăm reciproc. Ar fi bine să-ți 
cauţi un partener de succes pentru plimbări, alergări sau 
ședințe la sala de sport sau cu care să te întâlnești pentru a 
discuta și a face schimb de cărți de dezvoltare personală. 


5. Concurenţă și camaraderie 


Nimic nu se compară cu o întrecere amicală care să-ți 
stârnească spiritul competitiv și să te facă să anunţi cu sur- 
le și trâmbițe dobândirea unui nou obicei. Dr. Mehmet Oz 
mi-a spus odată, într-un interviu: „Dacă oamenii ar face 
doar 1000 de pași în plus în fiecare zi, și-ar schimba viața”. 
VideoPlus, compania-mamă a revistei SUCCESS, a organi- 
zat un concurs de numărat pașii, folosind pentru asta pedo- 
metre amplasate pe pantofii concurenţilor. Angajaţii s-au 
împărțit în echipe și s-au întrecut să vadă care echipă poa- 
te acumula cei mai mulţi pași. Pentru mine a fost uimitor 

să constat că oameni care, anterior, nu făceau niciun efort 
pentru propria sănătate sau bunăstare au început brusc să 
meargă pe jos șase, opt sau zece kilometri pe zi! La prânz, 
se plimbau prin parcare. Dacă știau că urmează o conferință 
telefonică, ieșeau brusc din clădire și vorbeau de pe mobil 
în timp ce mergeau! Datorită concurenţei, au descoperit 
soluţii de intensificare a activității. Am monitorizat numă- 
rul de pași ai tuturor angajaților și am putut să observ cine 
trăgea chiulul și cine punea osul la bătaie. Numărul de pași 
a crescut în fiecare zi. 


Cu toate acestea, de îndată ce s-a terminat competiţia, 
am remarcat cu uimire că numărul de pași s-a dus brusc în 
cap: a scăzut cu peste 60% la doar o lună după concurs. 
Când am organizat a doua oară concursul, indicatorul nu- 
mărului de pași a urcat iarăși ca din pușcă. A fost nevoie 
doar de puțină concurenţă ca oamenii să-și ambaleze din 
nou motoarele, să trăiască, totodată, un minunat sentiment 
de comuniune și să aibă parte de momente de camaraderie. 


Ce fel de competiţie amicală poţi organiza cu prietenii, 
colegii sau coechipierii tăi? Cum poţi insufla un spirit vesel 
de rivalitate și competitivitate noului tău obicei? 


6. Sărbătorește! 


Munca fără distracție e un chin și o rețetă sigură pen- 
tru regres. Ar trebui să existe un moment în care să sărbă- 
torești, să te bucuri de roadele victoriei pe parcurs. Nu te 
poți sacrifica dacă nu primești niciun beneficiu. Trebuie să 
găsești mici recompense pe care să ţi le oferi singur lună 
de lună, săptămână de săptămână și zi de zi: chiar și cel 
mai mărunt semn de recunoștință pentru că te-ai ținut de 

noul comportament dobândit. Poate îţi va prinde bine o 
plimbare, o baie relaxantă sau o lectură amuzantă. Pentru 
reușite mai importante, fă-ţi rezervare la un salon de ma- 
saj sau la restaurantul preferat. Și promite-ţi că îţi vei oferi 
o recompensă serioasă când vei ajunge la final de drum. 


Schimbarea este dificilă: Uraaa! 


Există un punct pe care oamenii de „succes” și „rataţii” îl au 
în comun în proporţie de 99%: și unii, și ceilalți urăsc să facă 
aceleași lucruri. Diferenţa este că oamenii de succes le fac 
oricum. Schimbarea este dificilă. Acesta este motivul pentru 
care oamenii nu-și schimbă obiceiurile proaste și pentru 
care atât de mulți dintre ei ajung să fie nefericiți și bolnavi. 


Ce mă încântă însă la această realitate este faptul că, 
dacă schimbarea ar fi ușoară și toată lumea ar fi capabilă 
s-o facă, atunci ar fi mult mai greu pentru tine și pentru 
mine să ieşim în evidenţă și să cunoaștem succesul. Obiș- 
nuitul este ușor. Extra-ordinarul este elementul care te de- 
osebește de mulțime. Personal, mă bucur de fiecare dată 
când un lucru este dificil. De ce? Fiindcă știu că majoritatea 
oamenilor nu se vor ridica la înălțimea provocărilor; prin 
urmare, îmi va fi mai ușor să mă deosebesc de ceilalți și să 
preiau conducerea. Ador elocventa afirmaţie a doctorului 
Martin Luther King Jr: „Valoarea unui om se cunoaște în 
momentele grele ale vieţii, nu în cele de siguranță și con- 
fort”. Când îți continui drumul în ciuda dificultăţilor, a ruti- 
nei și a marilor încercări, devii mai bun și te distanţezi de 
concurență. Să nu-ți pese dacă un lucru ţi se pare dificil, 
incomod sau obositor. Fă-l! Continuă să-l faci, şi magia 
Efectului compus te va răsplăti pe măsură. 

Ai răbdare 


Când vine vorba de renunțarea la vechile obiceiuri și do- 
bândirea altora noi, nu uita să fii răbdător cu propria-ţi 
persoana. Dacă timp de douăzeci, treizeci, patruzeci de ani 
sau mai mult ai repetat comportamentele pe care încerci 
acum să le schimbi, e de așteptat să dureze și să fii nevoit 
să depui mult efort înainte să obţii rezultate notabile. 
Știința ne arată că tiparele repetate de gândire și acțiune 
creează ceea ce se numește o neuro-semnătură sau o „ca- 
nelură a creierului”, adică o serie de conexiuni neuronale 
care poartă semnătura unui anumit obicei. Atenţia hrăneș- 
te obiceiurile. Atunci când acordăm atenţie unui obicei, ac- 
tivăm această canelură a creierului, declanșând gândurile, 
dorinţele și acțiunile legate de respectivul obicei. Din ferici- 
re, creierul este maleabil. Dacă încetăm să acordăm atenţie 
obiceiurilor proaste, aceste caneluri se astupă. Când ne for- 
măm deprinderi noi, apar alte caneluri care se adâncesc la 
fiecare repetare și, în final, le acoperă pe cele anterioare. 


Crearea de noi obiceiuri (și apariţia de noi caneluri în 
creier) este un proces de durată. Ai răbdare cu tine! Dacă 
te abaţi de la traseu, adună-te (nu îți pune singur bețe in 
roate) și revino pe drumul cel bun. Nu e nicio problemă. 
Toţi ne poticnim. Pur și simplu, mai încearcă o dată și folo- 
sește altă strategie. Când ești perseverent, răsplata este 
uriașă. Și fiindcă am amintit de răsplată, capitolul următor 
este cel cu ajutorul căruia te vei deosebi de mulțime, este 
cel în care Efectul compus se concretizează cu adevărat. 
Graţie efortului disciplinat depus în urma însușirii elemen- 
telor fundamentale din primele trei capitole, vei fi recom- 
pensat cu vârf și îndesat! 

Pune în practică Efectul compus spre 
beneficiul tău 


Rezumatul etapelor de acţiune 


A 


A 


Identifică cele mai bune trei obiceiuri ale tale: cele 
care îți susțin cel mai important obiectiv. 


Identifică cele mai proaste trei obiceiuri ale tale: 
cele care te abat de la cel mai important obiectiv. 


Identifică trei obiceiuri noi pe care trebuie să le 
creezi pentru a te menține pe traseul către cel mai 
important obiectiv. Descarcă formularul obiceiuri- 
lor de pe site-ul www.TheCompoundEffect.com/free. 


Descoperă-ți puterea de motivaţie. Proiectează-ţi 
obiectivele concis, convingător și inspirat. Descarcă 
formularul obiectivelor de pe site-ul www.Them 
CompoundEffect.com /free. 


Comandă-ți un exemplar din cartea Living Your Best 
Year Ever - A Proven System for Achieving BIG GOALS 
(Proiectează-ţi cel mai bun an pe care l-ai avut vreo- 
dată: O formulă dovedită pentru atingerea OBIEC- 
TIVELOR MAJORE) de pe site-ul www.SUCCESS. 
com /BestYearEver, pentru a-ţi folosi mereu ca ghid 
în procesul de proiectare, precum și în atingerea 
succesului. 


CAPITOLUL 4 
DINAMICĂ 


Vreau să-ți fac cunoștință cu o foarte bună prietenă. Aceas- 
ta, o apropiată a lui Bill Gates, Steve Jobs, Richard Branson, 
Michael Jordan, Lance Armstrong, Michael Phelps și a altor 
oameni de mare succes, îi va influenţa viața ca nimeni alt- 
cineva. Permite-mi să ţi-o prezint pe Di, sau „Măreaţa Di”, 
așa cum îmi place mie să-i spun. Măreaţa Di este, fără îndo- 
ială, una dintre cele mai puternice și enigmatice forțe ale 
succesului. N-o poţi vedea sau simți pe Di, dar vei ști când 
va fi de partea ta. Nu poţi conta că Di își va face apariţia de 
fiecare dată, însă, când se va întâmpla, UAU, Măreaţa Di te 
poate catapulta în stratosfera succesului. Cu Di de partea 
ta, aproape că nu te va mai putea prinde nimeni din urmă. 


Sunt încântat de acest capitol. După ce îţi vei însuși 
ideile expuse mai departe, răsplata ta va fi de o mie de ori 
mai mare (sau chiar mai mare) decât preţul plătit pentru 
această carte. Serios, aceste idei sunt GENIALE! 

Cum să exploatezi puterea Măreţei Di 


Dacă îți amintești orele de fizică din liceu (și ţi le amintești, 
nu-i așa?), îți va părea familiară prima lege a lui Newton, 
cunoscută și sub numele de Legea inerției: obiectele aflate 
în repaus tind să rămână în repaus dacă asupra lor nu 
acționează o forță exterioară. Obiectele în mișcare tind să 
rămână în mișcare, cu excepția cazului în care asupra lor 
acționează o forţă care le stopează dinamica. Altfel spus, 
trântorii de sufragerie vor rămâne trântori de sufragerie. 
Oamenii de succes - cei care capătă un ritm al reușitei — 
vor continua să se spetească muncind și să obțină din ce în 
ce mai multe lucruri. 


Nu este ușor să creezi o dinamică, dar și când îţi reu- 
şeşte! Mai ţii minte cum te dădeai în carusel când erai co- 
pil? Vă adunaţi toată gaşca de prieteni, cântăreaţi situația 
și vă puneațţi pe cântat, în timp ce încercați să-l mișcaţi din 
loc. Începutul era greu. Primul pas era întotdeauna cel mai 
dificil: să știți cum să-l urniţi. Trebuia să trageţi, să împin- 
geţi, să vă strâmbațţi, să gemeți și să vă opintiți din toate 
puterile. Un pas, doi pași, trei paşi: părea că nu ajungeţi 
nicăieri. După un efort susținut, în cele din urmă, reușeați 
să prindeți puţină viteză și începeaţi să alergați în jurul lui. 
Chiar dacă-l urneai (și prietenii tăi chiuiau tot mai tare), 
pentru a obţine viteza pe care ţi-o doreai cu adevărat, tre- 
buia să continui să alergi mai repede și mai repede, împin- 
gându-l și gonind din răsputeri. În cele din urmă, reușeai! 
Săreai în el şi te alăturai prietenilor; în timp ce vântul îţi 
flutura prin păr, vedeai cu veselie cum lumea se transfor- 
ma într-un amestec de culori. După un timp, când caruse- 
lul începea să încetinească, săreai din el și alergai din nou 

în jurul lui pentru a-l accelera - sau îl împingeai pur și simplu 
de câteva ori, după care săreai iarăși în el. Odată ce caruse- 
lul prindea viteză, își făcea simțită prezența dinamica, ușu- 
rând mișcarea. 

Adoptarea unei schimbări presupune același lucru. În- 
cepi la un moment dat cu un mic pas, cu o singură acţiune. 
Progresul este lent, dar, odată ce un obicei nou format ca- 
pătă forţă, își face simțită prezența Măreaţa Di. Succesul și 
rezultatele tale se acumulează rapid. Vezi figura 8. 


Este nevoie de timp şi energie pentru a o obţine pe 
Măreaţa Di, dar, odată cu aceasta, succesul şi rezul- 


tatele se acumulează rapid. 


Același lucru se întâmplă și atunci când se lansează o 
rachetă. Naveta spaţială utilizează mai mult combustibil în 
primele minute ale zborului decât în tot restul călătoriei. De 
ce? Pentru că trebuie să învingă gravitația. După ce o face, 
poate aluneca liniștită pe orbită. Partea grea? Desprinderea 

de la pământ. Vechile tale obiceiuri și condiționări sunt la fel 
ca inerția caruselului sau ca forța gravitațională. Orice lucru 
tinde să-și păstreze starea de repaus. Vei avea nevoie de mul- 
tă energie pentru a învinge inerția și a pune pe picioare ceva 
nou. Dar odată ce vei obține dinamica necesară, vei fi aproape 
de neoprit — practic imbatabil - și vei depune eforturi consi- 
derabil mai mici, obținând recompense tot mai mari. 


Te-ai întrebat vreodată de ce oamenii de succes tind să 
aibă și mai mult succes, de ce bogaţii se îmbogățesc și mai 
tare, de ce oamenii fericiți devin și mai fericiţi, de ce tot pe 
cei norocoși îi găsește norocul? 


Fiindcă o au pe Măreaţa Di. Pentru ei când plouă, toar- 
nă cu găleata. 


Dar dinamica funcționează în ambele direcţii: poate acţi- 
ona în favoarea sau împotriva ta. De vreme ce Efectul compus 
acționează în permanenţă, obiceiurile negative, atunci când 
sunt lăsate în voia sorții, pot să ducă la acumularea de pre- 
siune și te pot trimite într-o spirală de circumstanţe și con- 
secinţe „ghinioniste”. Asta a păţit prietenul nostru Brad, din 
capitolul 1. El s-a îngrăşat cu peste șaisprezece kilograme și a 
trăit un mare stres pe plan conjugal și profesional din cauza 
dinamicii negative generate de năravurile sale. Legea inerției 
spune că obiectele în repaus tind să rămână în repaus: acesta 
este efectul compus care acționează împotriva ta. Cu cât pe- 
treci mai mult timp stând pe canapea și uitându-te la Two and 
a Half Men (Doi bărbaţi și jumătate), cu atât mai greu îţi va fi 
să te ridici şi să te mişti. Deci, hai să ÎNCEPEM CHIAR ACUM! 

Ce poţi face ca Măreaţa Di să te viziteze? Trebuie s-o iei 
treptat. Trebuie să intri în ritm, în „zonă”, făcând lucrurile 
pe care le-am discutat deja: 

1. să faci alegeri noi pe baza obiectivelor și valorilor 
tale fundamentale, 


2. să-ți pui alegerile în practică prin comportamente 
pozitive noi, 


3. sărepeţi aceste acţiuni sănătoase suficient de mult 
timp încât să asimilezi obiceiuri noi, 

4. să-ţi construieşti o rutină și un ritm al disciplinelor 
tale zilnice, 


5. să rămâi consecvent o perioadă suficient de lungă 
de timp. 


Și atunci, PAC! Măreaţa Di îți va sparge ușa (și asta e 
bine)! Și vei fi practic de neoprit. 

Gândește-te la legendarul înotător Michael Phelps, care 
a câștigat opt medalii de aur la Olimpiada de vară de la Bei- 
jing, din 2008. Cum a reușit? Lucrând cu antrenorul său, 
Bob Bowman, Phelps și-a perfecționat talentul pe parcur- 
sul a doisprezece ani. Împreună, au construit o rutină şi un 
ritm și și-au dezvoltat consecvent performanțele, pregă- 
tindu-l pe Phelps pentru atingerea dinamicii perfecte exact 
la momentul potrivit: Jocurile Olimpice. Relaţia simbiotică 
dintre Phelps și Bowman este legendară pentru ambiția 
și amploarea sa - și pentru predictibilitatea sa absolută. 
Bowman era de o asemenea consecvență la antrenamente 
încât una dintre cele mai vii amintiri ale lui Phelps este de 
pe vremea când era în gimnaziu, când Bowman i-a permis 
să termine o sesiune de antrenament cu 15 minute mai de- 
vreme ca să aibă timp să se pregătească pentru un bal! Asta 
o dată în doisprezece ani! Nu e de mirare că Phelps era im- 
batabil în bazinul de înot! 

Poate ai un iPod. Te-ai gândit vreodată la evoluţia ne- 
cesară pentru ca acest dispozitiv micuţ să ajungă la tine în 
buzunar? Apple exista de multă vreme când au lansat 
iPod-ul. Deși calculatoarele Mac au avut întotdeauna fanii 
lor, ele ocupă totuși o mică parte din piața de calculatoare. 
lar iPod-ul nu a fost, cu siguranţă, primul MP3 player din 
lume; de altfel, Apple a intrat târziu pe piață. A venit însă 
cu unele avantaje solide: consecvenţa eforturilor în menţi- 
nerea fidelității clienţilor săi, faptul că nu se făcea rabat de 
la calitate, un design inovator și ușurința în utilizare. Aces- 
te lucruri au făcut ca MP3 playerul lor să fie simplu, mo- 
dern, ușor de utilizat și distractiv și l-au promovat prin 
campanii publicitare antrenante și inventive. A funcționat! 
Au atins o coardă sensibilă. 


Dar iPod-ul nu a avut succes peste noapte. În 2001, 
anul în care Apple a lansat iPod-ul, compania a trecut de la 
o creștere a veniturilor cu 30% în anul precedent la un mi- 
nus de 33%. În anul următor, 2002, firma a avut un minus 
de 2%. Anul 2003 însă a înregistrat o schimbare, cunoscând 
o creștere de 18%. Creșterea a continuat în 2004, ajungând 
până la 33%. lar în 2005, compania a cunoscut-o pe Mă- 
reața Di şi PAC! Veniturile Apple au crescut brusc cu 68%, 
compania deținând în prezent peste 70% din cota de piață 
a MP3 playerelor. După cum bine știi, în general, Măreața 
Di a ajutat compania să domine piaţa telefoanelor inteli- 
gente (prin intermediul iPhone-ului) și pe cea a distribuţiei 
digitale de muzică, prin intermediul iTunes. Această dina- 
mică a impulsionat totodată vânzările de calculatoare per- 
sonale. Cu Măreaţa Di alături, nu m-ar surprinde dacă 
firma s-ar extinde și pe alte pieţe. 

Google a fost la început un mic motor de căutare, la 
care mai întâmpinai și probleme; în prezent domină piaţa, 
cu o cotă de peste 60%. YouTube, site-ul de partajare a fiși- 
erelor video creat în februarie 2005, a fost lansat oficial în 
luna noiembrie a aceluiași an. Dar abia după ce au difuzat 
filmulețul digital “Lazy Sunday”, transmis iniţial în cadrul 
emisiunii Saturday Night Live, oamenii au început să intre 
în număr mare pe YouTube ca să-l urmărească. Acest vi- 
deoclip a devenit viral, adunând peste 5 milioane de vizu- 
alizări înainte ca NBC să ceară eliminarea lui. După asta, 
YouTube-ul n-a mai putut fi prins din urmă: o aveau pe 
Măreaţa Di alături de ei. În prezent, YouTube deţine peste 
60% din piața video! Google i-a contactat pe cei doi tineri 
fondatori ai YouTube-ului și le-a cumpărat site-ul cu 1,65 
miliarde de dolari. UAU! 


Ce au în comun Michael Phelps, Apple, Google și YouTube? 
Faptul că au făcut aceleași lucruri înainte și după ce au căpă- 
tat o dinamică impresionantă. Obiceiurile, disciplina, ru- 
tina și consecvenţa au fost armele secrete care au generat 
această dinamică. lar când Măreaţa Di s-a alăturat petrece- 
rii lor, au devenit de neoprit. 


Puterea rutinei 


O parte din cele mai bune intenții ale noastre eșuează pen- 
tru că nu avem un sistem de execuţie. În această privință, 
noile tale atitudini și comportamente trebuie să fie incluse 
în rutina ta lunară, săptămânală și zilnică, pentru a pro- 
voca o schimbare reală, pozitivă. Rutina înseamnă acele 
lucruri pe care le faci în fiecare zi fără eroare, fără să te 
gândești, ca atunci când te speli pe dinţi sau îți pui centura 

de siguranță. La fel ca și în cazul discuţiei noastre de la ca- 
pitolul Obiceiuri, dacă îți analizezi aspectele în care ai 
succes, ai să observi că, probabil, ai creat o rutină pentru 
asta. Rutina diminuează stresul cotidian, făcând ca acțiuni- 
le noastre să fie automate și eficiente. Pentru a atinge noi 
obiective și pentru a-ţi dezvolta noi obiceiuri, trebuie să-ți 
creezi noi rutine care să-ți susțină obiectivele. 


Cu cât provocarea este mai mare, cu atât rutina noas- 
tră trebuie să fie mai riguroasă. Te-ai întrebat vreodată de 
ce este atât de dificil stagiul militar, în timpul căruia sarcini 
relativ minore, cum ar fi aranjarea patului, lustruirea bo- 
cancilor sau statul în poziție de drepți la apel sunt, exage- 
rat de importante? Consolidarea rutinei în scopul pregătirii 
soldaţilor pentru luptă este cea mai eficientă metodă 
pentru obţinerea unor performanţe eficiente, productive 
și durabile în condiţii de presiune intensă. Rutina, aparent 
simplă, acumulată și dezvoltată în timpul pregătirii militare 
este atât de precisă încât niște adolescenţi blânzi, plăpânzi 
și speriaţi se transformă în soldaţi neînfricaţi, încrezători 
și cu o misiune asumată într-un interval scurt, care variază 
între opt și douăsprezece săptămâni. Rutina lor este atât 
de bine consolidată, încât acești tineri soldaţi pot acționa 
instinctiv și cu precizie în mijlocul haosului luptei. Acest 
nivel intensiv de pregătire și antrenament îi pregătește pe 
soldați să-și îndeplinească îndatoririle, chiar și sub ame- 
nințarea iminentă a morții. 

Acum, poate că existenţa ta nu este la fel de periculoa- 
să, însă, dacă nu capeţi obiceiuri potrivite, totul devine 
greu, iar rezultatele nu vor fi cele scontate. Adoptarea unei 
rutine zilnice, previzibile, te poate ajuta să ieși victorios pe 
câmpul de bătălie. 

Jucătorul de golf Jack Nicklaus este celebru pentru ce 
obișnuiește să facă înaintea unei lovituri. El își execută cu 
religiozitate „dansul” dinaintea fiecărei lovituri, adică o se- 
rie de pași mentali și fizici care îl ajută să se concentreze pe 
deplin și să se pregătească pentru lovirea mingii. Jack por- 
nește din spatele mingii și apoi alege unul sau două puncte 
intermediare între ea și țintă. Mișcându-se în jurul mingii 
și apropiindu-se de ea, primul lucru pe care îl face este să-și 
alinieze crosa cu ţinta intermediară. Își aşază picioarele pe 
poziție după ce consideră că și-a potrivit corespunzător 
crosa. Apoi își ia postura de joc. După care, balansează cro- 
sa, privind ținta finală, apoi pe cea intermediară, după care 
revine la crosă, și tot așa. Abia după toate acestea, și numai 
după, lovește mingea. 

Pe parcursul unui turneu de importanță majoră, un 
psiholog l-a cronometrat pe Nicklaus, din momentul în care 
își scotea crosa din geantă și până în clipa în care lovea 
mingea. Ghici ce? Pentru toate loviturile, de la prima și 
până la cea de-a optsprezecea, timpul în care Jack se pre- 
gătea nu a variat niciodată mai mult de o secundă. E incre- 
dibil! Același psiholog l-a cronometrat pe Greg Norman în 
timpul nefericitului său eșec de la Turneele Masters, din 
1996. Să vezi şi să nu crezi: rutina de dinaintea loviturilor 
a devenit tot mai scurtă pe măsură ce avansa runda. Fă- 
când acest lucru, și-a dat peste cap ritmul și consecvenţa; 
n-a mai fost în stare să obţină dinamica potrivită. În mo- 
mentul în care Norman și-a schimbat rutina, performanța 
lui a devenit imprevizibilă și rezultatele haotice. 


La rândul lor, jucătorii de fotbal american pun mare 
preţ pe rutina dinaintea loviturilor care le permite să se 
sincronizeze cu starea trăită de mii de ori când au executat 

aceeaşi acțiune. În mod previzibil, în lipsa rutinei dinain- 
tea loviturii, sub presiunea timpului, performanţa lor sca- 
de considerabil. Piloții parcurg o listă de verificare înaintea 
fiecărui zbor. Chiar și în cazul unui pilot cu mii de ore la 
activ și al unui avion cu o evaluare „perfectă” obținută la 
ultimul zbor, pilotul parcurge lista de verificare fără omisi- 
une. Acest lucru ajută nu doar la pregătirea avionului, ci, 
lucrul cel mai important, îl ajută pe pilot să se concentreze 
și să se pregătească pentru viitoarea performanţă. 


La toţi profesioniștii de succes și la oamenii de afaceri 
cu care am lucrat am observat că, pe lângă obiceiurile bune, 
fiecare și-a dezvoltat o rutină pentru a-și duce la îndeplini- 
re sarcinile zilnice. Acesta este singurul mod prin care ne 
putem reglementa comportamentul. Pur și simplu, altă cale 
nu există. O rutină zilnică, fundamentată pe obiceiuri și o 
disciplină sănătoasă, face diferenţa între oamenii de mare 
succes și ceilalți. Rutina este extraordinar de importantă. 


Pentru a-ţi crea o rutină potrivită și eficientă, trebuie 
să decizi mai întâi ce comportamente și obiceiuri alegi. Re- 
zervă-ți o clipă și trece în revistă obiectivele de la capitolul 
3, precum și comportamentele pe care vrei să le dobân- 
dești sau să le elimini. Acum, este rândul tău să fii precum 
Jack Nicklaus și să-ți dai seama care este cea mai bună ru- 
tină dinaintea loviturii tale. Fii atent la componentele care 
o alcătuiesc. După ce ţi-ai stabilit, de exemplu, o rutină de 
dimineață, vreau s-o consideri bătută în cuie până la noi 
ordine. Te trezești. Punct, fără discuţie. Dacă te perturbă 
cineva sau ceva, ia-o de la început, pentru a avea succes 
data viitoare. 

Începe şi încheie ziua la fel 


Secretul atingerii unei performanţe de top este să ţi-o con- 
struiești cu ajutorul unor rutine de top. Poate fi dificil, ba 
chiar inutil, să prezici sau să încerci să controlezi lucrurile 
care ți se vor întâmpla pe parcursul unei zile de lucru. Dar 
aproape de fiecare dată poţi controla cum începe și cum se 
termină ziua ta. Eu mi-am creat câte o rutină pentru ambe- 
le momente. Am să-ți împărtășesc aici câteva idei, care să 
te ajute să înţelegi mai bine puterea și importanța trans- 
formării comportamentelor noi într-o rutină disciplinată. 
Mi-am proiectat comportamentele și rutina în concordan- 
tă cu obiectivele mele. Poate că, fiind atent la o parte din 
lucrurile care funcționează pentru mine, vei reuși să iden- 
tifici strategiile potrivite pentru tine. 


Trezeşte-te şi râzi la soare 


Pentru mine, rutina de dimineaţă este ca ritualul lui Jack 
Nicklaus dinaintea lovirii mingii: mă motivează pentru în- 
treaga zi. Pentru că se repetă în fiecare dimineață, este un 
lucru bătut în cuie şi nu trebuie să mă mai gândesc la ea. 
Alarma de la iPhone sună la ora 5:00 (recunosc: uneori, la 
5:30). Apăs butonul de amânare. După asta, știu că am la 
dispoziție opt minute. De ce opt? N-am idee, întreabă-l pe 
Steve Jobs; el l-a programat astfel. În aceste opt minute, 
iată ce fac: în primul rând, mă gândesc la toate lucrurile 
pentru care sunt recunoscător. Știu că trebuie să gândesc 
pozitiv. Lumea te privește, acționează și îți răspunde altfel 
atunci când îţi începi ziua cu un sentiment de recunoștință 
pentru ceea ce ai deja. În al doilea rând, fac un lucru care 

s-ar putea să sune puţin ciudat: transmit dragostea mea 
cuiva. Ca să primești dragoste, trebuie s-o oferi mai întâi, și 
lucrul după care tânjesc cel mai mult este iubirea. Trans- 
mit dragostea mea gândindu-mă la cineva, la oricine (poa- 
te fi un prieten, o rudă, un coleg de muncă sau o persoană 
pe care tocmai am cunoscut-o în supermarket - nu contea- 
ză), și fac asta imaginându-mi tot ce îmi doresc sau sper săi 
se întâmple. Unii ar numi-o binecuvântare sau rugăciune; eu 
o numesc scrisoare mentală de dragoste. În al treilea rând, 
mă gândesc la obiectivul meu nr. 1 și stabilesc care sunt cele 
trei lucruri pe care le voi face în ziua respectivă pentru a-l 
atinge. De exemplu, în momentul în care scriu aceste rân- 
duri, obiectivul meu nr. 1 este să mă bucur de mai multă dra- 
goste și intimitate în căsnicie. În fiecare dimineaţă, planific 
trei lucruri pe care le pot face pentru a mă asigura că soția 
mea se va simți iubită, respectată și frumoasă. 

După ce mă trezesc, îmi fac o cafea și, până e gata, timp 
de zece minute, fac o serie de exerciţii de înviorare, învăța- 
te de la dr. Oz. Dacă ai ridicat greutăţi toată viața, așa cum 
am făcut eu, devii rigid. Mi-am dat seama că singurul mod 
prin care pot face și mai multă mișcare este să o transform 
în rutină. A trebuit să-mi dau seama unde o pot include în 
programul meu, astfel încât să mă ţin de ea - timpul în care 
aștept să fie gata cafeaua este un moment la fel de bun ca 
oricare altul. 


După puţină mișcare și după ce mi-am turnat cafeaua 
în cană, mă așez confortabil în fotoliul meu de piele, îmi 
setez alarma iPhone-ului peste treizeci de minute (nici mai 
mult, nici mai puţin) și citesc ceva pozitiv și educativ. Când 
sună alarma, încep să lucrez la cel mai important proiect al 
meu timp de o oră, pe deplin concentrat și din tot sufletul 

(te rog să remarci că nici nu am deschis e-mailul). Apoi, în 
fiecare dimineaţă, la ora 7, am sesiunea mea de calibrare, 
așa cum o numesc eu, o sesiune recurentă de cincisprezece 
minute în care îmi organizez ziua. Acesta este momentul în 
care recapitulez principalele trei obiective pe un an și pe 
cinci ani, obiectivele-cheie trimestriale și obiectivul meu 
principal pentru acea săptămână și lună. Apoi, în cadrul ce- 
lei mai importante părți a sesiunii de calibrare, îmi revizu- 
iesc (sau stabilesc) Cele Mai Importante Priorităţi (CMIP) 
ale zilei, întrebându-mă: „Dacă ar fi să fac doar trei lucruri 
astăzi, care sunt acțiunile care ar aduce cele mai bune rezul- 
tate pentru a obține ce mi-am propus?” Apoi, și numai apoi, 
îmi deschid e-mailul și trimit o rafală de sarcini și responsa- 
bilităţi, pentru ca echipa mea să-și poată începe ziua. După 
care închid rapid e-mailul și încep să lucrez la CMIP. 


Restul zilei poate lua un milion de forme, dar, păstrân- 
du-mi rutina de dimineaţă, rezolv o mulţime de sarcini-cheie 
de care trebuie să mă achit și sunt mobilizat și pregătit să 
acționez la un nivel mult mai ridicat decât dacă mi-aş începe 
ziua haotic sau, și mai grav, cu un set de obiceiuri proaste. 


Somn uşor 


Seara îmi place să-mi „fac socotelile” - un lucru pe care 
l-am învăţat lucrând ca ospătar în tinereţe. Înainte să pu- 
tem pleca acasă, trebuia să adunăm toate încasările, toate 
notele de plată, achitate fie în numerar, fie cu cardul. Trebuia 
să ne iasă socoteala, altfel era jale! 


Este important să faci socoteala performanței tale zil- 
nice. Cum au mers lucrurile, comparativ cu planul tău pen- 
tru acea zi? Ce sarcină trebuie să reiei a doua zi? Ce trebuie 

să mai adaugi, ținând cont de cele întâmplate peste zi? 
Care sunt nevoile la care trebuie să renunțţi sau care și-au 
pierdut importanța? Pe lângă toate astea, mie îmi place 
să-mi notez în jurnal toate ideile noi și momentele de reve- 
laţie trăite pe parcursul zilei: așa am adunat peste patru- 
zeci de jurnale de idei, observaţii și strategii incredibile. În 
fine, înainte să mă culc, îmi place să citesc cel puţin zece 
pagini dintr-o carte motivațională. Știu că mintea continuă 
să proceseze ultimele informaţii dobândite înainte de cul- 
care, așa că vreau să-mi concentrez atenția pe ceva con- 
structiv și util, pentru a progresa în ambițiile și ţelurile 
mele. Asta e tot. Pe parcursul zilei, din partea mea, se poate 
dezlănţui iadul, fiindcă începutul și sfârșitul zilei sunt sub 
controlul meu și știu în permanență că am să încep și am 
să închei ziua în forţă. 


Fă altceva 


Din când în când, îmi place să întrerup rutina. Altfel, viața 
ar fi searbădă și banală. O bună soluție în acest sens este ri- 
dicatul greutăților. Atunci când fac exerciţii de forță, repe- 
tând mereu aceleași mișcări, săptămână după săptămână, 
corpul meu nu mai dă aceleași rezultate. Mă plictisesc, îmi 
pierd interesul, iar Măreaţa Di nu-și face apariţia. Acesta 
este motivul pentru care este important să variezi lucrurile, 
să găsești provocări noi și să-ți îmbogățești experiența! 

În acest moment, încerc să insuflu un spirit de aventu- 
ră în viaţa mea. Îmi stabilesc obiective săptămânale, lunare 
și anuale, pentru a face lucruri pe care nu le-aș face în mod 
normal. Nu este vorba despre nimic ieșit din comun, îmi 
propun doar să mănânc ceva diferit, să urmez un curs nou, 

să vizitez o destinaţie nouă sau să mă înscriu la un alt club, 
ca să cunosc alți oameni. Această schimbare de ritm mă 
face să mă simt viu, mă ajută să-mi regăsesc pasiunea și 
îmi oferă oportunități și perspective noi. 

Analizează-ţi rutinele. Dacă descoperi că un lucru care 
te provoca cândva a devenit o banalitate sau nu-ți mai oferă 
aceleași satisfacţii, fă altceva. 


Cum să-ţi intri în ritm: descoperă-ţi o 
dispoziţie nouă 


Odată ce disciplina ta zilnică va deveni rutină, trebuie ca 
succesiunea acestor etape să creeze un ritm. Dacă discipli- 
na și acţiunile tale capătă un ritm săptămânal, lunar, tri- 
mestrial și anual regulat, este ca și cum i-ai pune un covoraș 
de bun venit Măreţei Di, la ușa de la intrare. 


Procesul seamănă cu cel al mișcării roților de la loco- 
motiva cu aburi. Când se află în repaus, este nevoie de foar- 
te puţin pentru a împiedica locomotiva să înainteze - o 
bucată de lemn de trei centimetri grosime plasată sub roa- 
ta din față este de ajuns. E nevoie de o cantitate enormă de 
aburi pentru ca pistoanele să se pună în mișcare și să pro- 
voace o serie de legături menite să urnească roţile din loc. 
Este un proces lent. Dar odată ce trenul a pornit, roţile își 
intră în ritm. Dacă presiunea rămâne constantă, trenul 
prinde viteză și păzea! La 90 de kilometri pe oră, poate tre- 
ce printr-un zid de beton armat de un metru și jumătate 
grosime şi își poate continua drumul. Dacă îţi imaginezi 
succesul ca pe o locomotivă de neoprit, vei dori cu ardoare 
să-ți creezi propriul ritm. Vezi figura 9. 

Fig. 9 


Când disciplina şi acţiunile tale capătă ritm, deschizi 
uşa pentru Măreaţa Di. 


Pe lângă ritmul meu zilnic, îmi fac dinainte și planurile, 
bineînţeles. De exemplu, reanalizând obiectivul de a mă 
bucura de mai multă dragoste și intimitate în căsnicia mea, 
mi-am creat un program săptămânal, lunar și trimestrial 
în acest scop. Nu sună prea romantic, știu. Dar ai remarcat, 
poate, că și în cazul în care o persoană reprezintă o priori- 
tate pentru tine, în lipsa programării în agendă, nu îi aloci 
timp deloc, nu-i așa? Cu siguranță, nu regularitatea este 
cea care te va ajuta să-ţi intri în ritm. 


Uite cum funcționează. În fiecare seară de vineri, avem 
„întâlnire”, iar eu și Georgia ieșim în oraș sau facem ceva 
special împreună. La ora 18:00, se declanșează alarma pe 

iPhone-urile amândurora și, indiferent ce facem în acel 
moment, începe oficial seara întâlnirii. În fiecare sâmbătă 
este ZF (Ziua Familiei): adică NU muncim. În principiu, de 
la apusul soarelui, vineri seara, până la răsărit, duminică 
dimineață, ne dedicăm timpul căsniciei și familiei noastre. 
Dacă nu creezi astfel de limite, o zi o va trage după ea pe 
cealaltă. Şi din păcate, persoanele pe care le treci cu vede- 
rea sunt, de obicei, cele mai importante. 


În fiecare duminică seara, tot la ora 18:00, avem sesiu- 
nea noastră de RR (Recenzia Relaţiei). Aceasta este o prac- 
tică pe care am învățat-o de la experții în relaţii Linda și 
Richard Eyre, în timpul unui interviu acordat de ei revistei 
SUCCESS pentru Sesiunile Audio din octombrie 2009. În 
acest timp, discutăm despre plusurile și minusurile din 
săptămâna precedentă, precum și despre felul în care tre- 
buie să ne îmbunătăţim relaţia. Începem conversaţia dez- 
văluindu-ne reciproc o serie de lucruri pe care le-am 
apreciat unul la celălalt în săptămâna care a trecut - este 
util să începem cu lucrurile bune. Apoi, folosind o idee pe 
care am preluat-o din interviul meu cu Jack Canfield, ne 
întrebăm unul pe celălalt: „Pe o scară de la unu la zece 
(zece însemnând punctajul maxim), cum ai evalua relaţia 
noastră în această săptămână?” Asta face ca discuţia des- 
pre plusuri și minusuri să nu se mai oprească! Apoi, vorbim 
despre îmbunătățirile pe care trebuie să le facem, pornind 
de la următoarea întrebare: „Ce a lipsit ca lucrurile să fie 
de nota zece?” Până la sfârșitul discuţiei, ne-am exprimat 
amândoi punctul de vedere, simțim că ne-am lămurit și 
ne-am clarificat observaţiile și dorințele pentru săptămâ- 
na următoare. Este un proces incredibil. Îl recomand cu 
mare drag... numai să îndrăznești! 

În fiecare lună, Georgia și cu mine ne programăm încă 
un lucru unic și memorabil. Jim Rohn m-a învățat că viața 
este pur și simplu o colecție de experienţe; țelul nostru ar 
trebui să fie creșterea frecvenţei și a intensității experien- 
telor plăcute. O dată pe lună, încercăm să facem ceva care 
să creeze o experiență unică, de o intensitate memorabilă. 
Poate fi vorba despre o excursie la munte, o drumeţie aven- 
turoasă, un drum cu mașina până la Los Angeles ca să 
mâncăm la un restaurant fantezist sau să jucăm golf - nu 
contează. Trebuie să fie ceva ieșit din comun, care să cree- 
ze o experiență intensă și o amintire de neuitat. 


O dată la trei luni, ne planificăm o escapadă de două, 
trei zile. Îmi place să fac o trecere în revistă trimestrială a 
tuturor obiectivelor și regulilor mele de viață, iar acesta 
este un moment perfect pentru a verifica cum decurg lu- 
crurile în relația noastră. Apoi, mai avem vacanţa noastră 
specială dedicată călătoriilor, la care se adaugă vacanţele 
de sărbători, drumeţia de Anul Nou și ritualul nostru de 
stabilire a obiectivelor. E de la sine înţeles că, odată ce ne-am 
programat toate aceste lucruri, nu mai trebuie să ne gân- 
dim ce avem de făcut. Totul decurge firesc. Ne-am creat un 
ritm care ne oferă dinamica necesară. 


Ţine evidenţa ritmului 


Vreau să-ți prezint un instrument pe care l-am creat pen- 
tru mine și care mă ajută să monitorizez ritmul unui com- 
portament nou. ÎI numesc „Registru de ritm” și cred că ţi se 
va părea extrem de util. 

Fig. 10 


Registru de ritm săptămânal (Exemplu) 

Interval: 


152 Efectul compus 


Dacă vrei să bei mai multă apă, să faci mai mulți pași 
într-o zi, să-i arăţi soției mai multă afecțiune - indiferent 
care este comportamentul care te va apropia de obiectivul 
tău - va trebui să te monitorizezi pentru a te asigura că 
ţi-ai impus un ritm. Vezi figura 10. Poţi descărca gratuit o 
copie a documentului de pe site-ul www.TheCompound- 
Effect.com/free. Registrul de ritm săptămânal, alături de 
procesul săptămânal de planificare, îndeplinire, revizuire 
și îmbunătăţire, este o parte integrantă a Sistemului de Ma- 
nagement al Succesului!" care te va învăța Cum să ai parte 
de cel mai bun an din viața ta (Living Your Best Year Ever). 
Cumpără un exemplar al acestei cărți de pe site-ul www. 
SUCCESS.com/BestYearEver. 


Ritmurile vieţii 


Când oamenii pornesc într-o nouă încercare, de regulă, fac 
exces de zel. Bineînţeles că îmi doresc să te entuziasmeze 
stabilirea unui ritm al succesului, dar trebuie să găsești un 
program potrivit de care să te ţii pe termen lung, fără aba- 
tere. Nu vreau să te gândești la un ritm doar pentru o săp- 
tămână, o lună sau trei luni; vreau să te gândești la ceva ce 
poți face tot restul vieţii. Efectul compus - rezultatele pozi- 
tive pe care dorești să le obţii în viață - va decurge din ale- 
gerile (și acțiunile) tale inteligente, repetate cu consecvență 
de-a lungul timpului. Vei fi câștigător atunci când vei face 
pașii potriviţi zi de zi. Dar, dacă faci prea multe, prea repe- 
de, te îndrepțţi către eșec. 

Un prieten din echipa SUCCESS (căruia nu-i voi da nu- 
mele pentru a-i proteja identitatea) a hotărât că vrea să 
slăbească, după ce a văzut o poză pe care i-am trimis-o pe 

Twitter. O schimbare uriașă în stilul său de viață. Stă la ser- 
viciu cel puţin douăsprezece ore pe zi și urăște mișcarea. 
Mai demult, îmi povestise că evita să folosească anumite 
vase de bucătărie sau să verifice anumite dosare, dacă tre- 
buia să se ghemuiască sau să se aplece ca să ajungă la ele 
- atât de mare îi era aversiunea față de efortul fizic. Cu toa- 
te astea, și-a luat angajamentul să slăbească. S-a înscris la 
o sală de sport, și-a angajat un antrenor personal și a înce- 
put să lucreze două ore pe zi, cinci zile pe săptămână. 

— Richard, (hai să-i spunem așa), faci o greșeală, i-am 
zis eu. Nu vei reuși să-ți respecţi angajamentul și, în cele 
din urmă, vei renunța. Te îndrepţi către eșec. 

A ripostat și mi-a garantat că se va schimba definitiv. 
Chiar și antrenorul îi recomandase o abordare în forță. 


— Sunt hotărât, mi-a spus el. Vreau să am pătrăţele. 

— Richard, care este obiectivul tău real? l-am întrebat. 
Știam că n-o să ajungă pe coperta revistei Men's Fitness. 

— Vreau să fiu în formă. Vreau să fiu sănătos, mi-a spus. 

— De ce? l-am întrebat. 

— Vreau să-mi recapăt vitalitatea. Vreau să trăiesc su- 
ficient de mult încât să fiu bunic, mi-a răspuns. 


Acestea erau motivațiile lui reale, importante: Richard 
voia să trăiască mult. Asta însemna că nu voia doar să arate 
bine în slip vara aceea, ci se gândea la un angajament pe 
termen lung. 


— Bine, i-am zis. M-ai convins. Dar faci exces de zel. Ai 
să reziști două sau trei luni și apoi ai să spui: „N-am două 
ore libere, așa că mai bine renunţ la antrenament pe ziua 
de azi”. Și asta se va repeta din ce în ce mai des. Cele cinci 

zile pe săptămână vor deveni două sau trei și te vei dezumfla. 
În scurt timp, se va termina totul. Ştiu că acum ești extrem 
de entuziasmat, așa că hai să facem în felul următor: deo- 
camdată, fă mișcare două ore pe zi, cinci zile pe săptămâ- 
nă, așa cum îţi dorești (e nevoie de mult abur pentru ca 
roţile locomotivei să se miște din inerție), dar nu face asta 
mai mult de șaizeci sau nouăzeci de zile. După asta, vreau 
să-ți reduci programul la o oră sau o oră și un sfert. Poţi 
continua să te antrenezi cinci zile pe săptămână, dar sfatul 
meu este să te antrenezi patru zile. Fă asta timp de alte 
șaizeci sau nouăzeci de zile. Apoi, planifică să faci mișcare 
o oră pe zi, trei zile pe săptămână, sau patru zile, dacă te 
simţi chiar în formă. Acesta este programul spre care vreau 
să te îndrepțţi, fiindcă, dacă nu te vei ţine de el, nu-ţi va re- 
uși nimic. 

Nu mi-a fost ușor să-l fac pe Richard să înțeleagă asta, 
deoarece era stârnit rău, în acel moment. Credea că va reuși 
să se țină de noua rutină toată viața. Pentru cineva care n-a 
făcut mișcare niciodată, două ore de antrenament, cinci 
zile pe săptămână, înseamnă o rețetă sigură pentru eșec. 
Trebuie să-ți faci un program de care să te poți ține cinci- 
zeci de ani la rând, nu cinci săptămâni sau cinci luni. Poţi 
oricând să găsești patruzeci de minute libere sau o oră, de 
câteva ori pe săptămână, pentru ca rutina ta să funcționeze, 
pe când două ore zilnic, cinci zile pe săptămână, n-o să-ţi 
iasă niciodată. Nu uita, consecvenţa este esenţială pentru 
succes. 

Puterea consecvenţei 


Am amintit mai devreme că, dacă există o disciplină care 
îmi oferă un avantaj competitiv, aceasta este capacitatea 
mea de a fi consecvent. Nimic n-o ucide pe Măreaţa Di mai 
repede și mai sigur decât lipsa consecvenţei. Chiar și oa- 
menii serioşi, pasionaţi, ambiţioși și bine intenţionaţi pot 
da greș la capitolul consecvență. Aceasta este însă un in- 
strument puternic pe care îl poţi folosi pentru a te lansa pe 
orbita obiectivelor tale. 


Gândește-te în felul următor: dacă noi doi am călători 
cu avionul de la Los Angeles la Manhattan, dar tu ai ateriza 
în fiecare stat de pe traseu, iar eu aș urma un traseu direct, 
chiar dacă ai zbura cu opt sute de kilometri pe oră și eu aș 
călători cu o viteză de doar trei sute de kilometri pe oră, tot 
te-aș întrece cu mult. Timpul și energia necesare pentru a 
te opri în mod repetat, a o lua de la capăt și a-ţi recăpăta 
dinamica îţi vor prelungi călătoria de cel puțin zece ori. De 
fapt, cel mai probabil, nici măcar nu vei mai ajunge la des- 
tinație: la un moment dat, vei rămâne fără combustibil 
(energie, motivaţie, încredere, voință). Este mult mai ușor 
și necesită mult mai puţină energie să decolezi o singură 
dată și să menţii pe tot parcursul o viteză constantă (chiar 
dacă ești mai lent decât majoritatea oamenilor). 


Cişmeaua 


Atunci când ești tentat să renunțţi la rutina și ritmul tău, 
vreau să te gândești la costul uriaș al inconsecvenţei. Nu 
vei rata doar o simplă acțiune și câteva rezultate mărunte, 
ci vei arunca în aer dinamica întregului progres. 

Gândește-te la o cișmea, care scoate apa din pânza fre- 
atică, aflată la câțiva metri sub pământ. Ca să aduci apa la 
suprafață, trebuie să apeşi mânerul cișmelei și să creezi 
presiunea necesară pentru ca lichidul să urce și să țâșneas- 
că afară. Vezi figura 11. 


Fig. 11 


Consecvenţa este secretul obţinerii şi menţinerii 
dinamicii. 


Atunci când majoritatea oamenilor încep un demers 
nou, apucă mânerul și încep să pompeze viguros. Aseme- 
nea lui Richard și planului său de slăbit, sunt entuziasmați 
și hotărâți. Pompează, pompează, pompează întruna, dar 
după câteva minute (sau săptămâni), nedând de apă (re- 
zultate), se lasă păgubași. Nu-și dau seama de cât timp este 
nevoie ca să creeze vidul necesar care face apa să urce pe 
conductă și să ajungă în final la suprafață. La fel ca în cazul 
unui carusel, al unei rachete spaţiale sau al motorului cu 
aburi, și o cișmea are nevoie de foarte mult timp, energie și 
consecvență pentru a învinge inerția și a aduce apa la 

suprafață. Majoritatea oamenilor renunţă, însă oamenii 
înţelepţi continuă să pompeze. 

Cei care perseverează și continuă să pompeze vor obține, 
într-un final, câteva picături de apă. Acesta este momentul 
în care mulți vor spune: „Cred că glumești! Ai pompat atâta 
și pentru ce — pentru câteva picături amărâte? Las-o baltă!” 
Mulți oameni fac un gest de lehamite și abandonează, dar 
oamenii înţelepţi perseverează. 

Și iată unde apare magia: dacă vei continua să pompezi, 
în scurt timp vei obține un șuvoi constant de apă. Vei avea 
succes! Apoi, odată ce apa începe să curgă, nu mai trebuie 
să apeşi mânerul la fel de tare sau la fel de rapid. De fapt, îţi 
va fi mai ușor. Tot ce va trebui să faci pentru a menţine pre- 
siunea constantă este să pompezi permanent. Acesta este 
Efectul compus. 


Dar ce se întâmplă dacă lași prea mult timp mânerul 
din mână? Apa coboară înapoi în subteran și trebuie s-o iei 
de la capăt. lar dacă vei încerca să pompezi ușor și con- 
stant, nu vei scoate nicio picătură. Măreaţa Di a dispărut; 
apa e în adâncuri. Singurul mod prin care o poţi aduce din 
nou la suprafață este să pompezi iarăși din greu. Așa ne 
ducem cei mai mulți dintre noi existenţa, cu urcușuri și co- 
borâșuri. Pornim o nouă afacere, apoi o ștergem în vacan- 
tă. Ne angajăm să ne ținem de noua rutină de a da zece 
telefoane de prospectare pe zi, ca să facem niște bani, apoi 
o lăsăm moartă. Ne agităm în privința „serii” speciale cu 
soţia, dar, după câteva săptămâni, vinerea, ne postăm din 
nou în fața televizorului, la Netflix, cu o pungă de popcorn 
în braţe. Am văzut mulţi oameni cumpărându-și o carte 
nouă, înscriindu-se la un program sau seminar nou și 
trăgând ca nebunii în primele săptămâni sau luni. Apoi, 

lasă totul baltă și se întorc de unde au pornit. (Îţi sună 
cunoscut?) 

Dacă omiţi să faci un lucru, fie și numai două săptămâni 
- antrenamente la sală, gesturi afectuoase față partener 
sau apeluri telefonice care fac parte din rutina ta de pros- 
pectare a pieţei —, nu vei pierde doar rezultatele potenţiale 
pe care le-ai putea obţine în acest interval. Dacă ai pierde 
doar atât (așa cum presupun cei mai mulţi), n-ar fi mare 
pagubă. Dar abandonarea, chiar și pentru o mică perioadă 
de timp, o ucide pe Măreaţa Di. Definitiv. Asta e tragedia. 


Câștigarea cursei se datorează în întregime ritmului. 
Fii o broască țestoasă. Fii genul de persoană care, cu sufici- 
ent timp la dispoziție, este capabilă să învingă practic pe 
oricine, indiferent de competiție, ca urmare a comporta- 
mentului și obiceiurilor pozitive, practicate în mod constant. 
Aici e magia! 

Luarea deciziei corecte, păstrarea unui comportament 
sănătos, practicarea obiceiurilor pozitive, menţinerea con- 
secvențţei și a dinamicii sunt mai ușor de explicat decât de 
realizat, mai ales în lumea noastră aflată în permanentă 
mișcare, schimbare şi plină de provocări. În capitolul ur- 
mător, voi discuta despre numeroasele influenţe (majo- 
ritatea necunoscute) care îți pot afecta capacitatea de 
reușită. Aceste influenţe sunt omniprezente, persuasive și 
constante. Află cum să le exploatezi în favoarea ta, ca să nu 
eșuezi din cauza lor. Permite-mi să-ţi arăt cum. 

Pune în practică Efectul compus spre 
beneficiul tău 


Rezumatul etapelor de acţiune 


A Stabilește-ţi rutinele pentru începutul și sfârșitul 

zilei. Stabilește-ţi un program realist, previzibil, 
elaborat. 
Enumeră trei aspecte din viaţa ta în care nu ești 
suficient de consecvent. Ce preţ ai plătit până acum 
pentru inconsecvență? la-ţi angajamentul de a ră- 
mâne ferm în noua ta decizie de a fi consecvent. 


Notează în Registrul de ritm șase comportamen- 
te-cheie relevante pentru noile tale obiective. Aces- 
tea ar trebui să fie comportamentele cărora vrei să 
le impui un ritm și cu ajutorul cărora să obţii, în final, 
dinamica necesară: Măreața Di. Descarcă gratuit 
Registrul de ritm de pe pe site-ul www.TheComr 
poundEffect.com /free. 


Pentru un Sistem de Management al Succesului!M 
complet, inclusiv pentru Registrul de ritm, cumpără 
un exemplar din cartea Living Your Best Year Ever 
(Cum să ai parte de cel mai bun an din viața ta) de 
la adresa www.SUCCESS.com /BestYearEver. 


CAPITOLUL 5 
INFLUENȚE 


Sper că acum înţelegi clar cât de importante sunt alegerile 
tale. Chiar și cele aparent lipsite de importanţă, prin cumu- 
lare, pot avea un impact extrem asupra vieții tale. Am dis- 
cutat mai devreme despre faptul că trebuie să fii 100% 
responsabil pentru viața ta. Tu ești singurul răspunzător 
pentru alegerile și acțiunile pe care le întreprinzi. Acestea 
fiind spuse, trebuie să înţelegi că alegerile, comportamen- 
tele și obiceiurile tale sunt influențate de forțe externe 
foarte puternice. Majoritatea oamenilor nu sunt conștienți 
de controlul subtil pe care aceste forțe îl au asupra vieţii 
lor. Ca să reușești să-ți menții traiectoria ce duce către 
obiectivele tale, va trebui să înţelegi și să stăpânești aceste 
influențe, tocmai pentru ca ele să te ajute, nu să te abată 
din călătoria spre succes. Toată lumea este afectată de ur- 
mătoarele trei tipuri de influențe: consum (cu ce îţi hră- 
nești mintea), relaţii (persoanele cu care îți petreci timpul) 
și mediul înconjurător (circumstanţele). 

I. Consum: gunoi intră, gunoi iese 


Dacă vrei să funcționezi la parametri maximi, trebuie să fii 
vigilent cu privire la consumul de alimente bogate în nutri- 
enți și să eviți mâncarea de la fast-food care îţi face cu 
ochiul. Dacă vrei ca mintea ta să dea randament maxim, 
trebuie să fii şi mai vigilent cu privire la ceea ce îi oferi. Îți 
hrănești creierul cu buletine de știri și seriale de comedie 
proaste? Citești tabloide sau revista SUCCESS? Controlul 
consumului are un impact direct și măsurabil asupra pro- 
ductivităţii și a rezultatelor tale. 


Să controlăm ceea ce ajunge în mintea noastră este 
deosebit de dificil, deoarece asimilăm o mare parte din in- 
formaţii în mod inconștient. Deși este adevărat că mâncăm 
fără să gândim, este mult mai ușor să fim atenți la alimen- 
tele consumate, fiindcă ele nu ne intră singure în gură. În 
schimb, este nevoie de mai multă vigilență pentru ca min- 
tea să nu consume lucruri irelevante, contraproductive sau 
distructive. Este o luptă continuă să fii selectiv și să te fe- 
rești de informațiile care îţi pot afecta potenţialul creativ. 


Creierul nu este conceput să te facă fericit. Creierul are 
un singur plan: supraviețuirea. Este atent permanent la 
semnalele de tip „luptă sau fugi”. Creierul este programat 
să identifice resursele în scădere, pericolele meteorologice 
și alte amenințări. Așa că, atunci când deschizi radioul în 
drum spre serviciu și ești bombardat cu tot felul de știri 
despre jafuri, incendii, atacuri, prăbușirea economiei etc., 
creierul se activează - și-și va petrece restul zilei rume- 
gând efectele fricii, îngrijorării, negativității. Același lucru se 
întâmplă după serviciu, când deschizi televizorul pentru 

știrile de seară. Mai multe vești proaste? Perfect! Mintea ta 
le va rumega toată noaptea. 


Dacă-l lași de capul lui, creierul va răsuci pe toate părțile, 
zi și noapte, tot ce este negativ, te îngrijorează și te îngro- 
zește. Nu ne putem schimba ADN-ul, dar ne putem schimba 
comportamentul. Ne putem educa creierul să privească 
dincolo de reacţiile de tip „luptă sau fugi”. Cum? Protejân- 
du-l și alimentându-l corespunzător. Trebuie să fim disci- 
plinați și să acționăm în privinţa lucrurilor pe care le lăsăm 
sau nu să intre în mintea noastră. 


Pentru a identifica influenţa pe care informaţiile şi 
mediul o au asupra ta, completează Formularul de 
aport al influențelor de la pagina 171 sau descarcă-l 


de pe site-ul www.TheCompoundEffect.com/free. 


Nu bea apă contaminată 


În viață, ai parte de ceea ce creezi. Așteptările tale sunt mo- 
torul procesului de creaţie. Care sunt acestea? Sunt lucru- 
rile la care te gândești. Procesul tău de gândire, conversaţia 
din capul tău stau la baza rezultatelor pe care le obţii în 
viață. Așadar, întrebarea care se pune este următoarea: La 
ce te gândești? Ce anume îţi influenţează și îți direcționea- 
ză gândurile? Răspunsul: toate lucrurile pe care îţi îngădui 
să le vezi şi să le auzi. Acesta este aportul pe care îl aduci 
creierului. Simplu. Vezi figura 12. 

Elimină aspectele negative (apa murdară) cu ajutorul 


ideilor pozitive, motivaţionale şi încurajatoare (apa 
curată). 


Creierul tău este ca un pahar gol: poți să pui orice în el. 
Dacă torni știri senzaţionale, titluri pompoase, inepţii din 
emisiuni TV, atunci îl umpli cu apă contaminată. Dacă pa- 
harul e plin cu apă tulbure, murdară, sălcie, tot ceea ce cre- 
ezi se va îmbâcsi cu această mizerie, pentru că doar asta 
vei avea în minte. Gunoi intră, gunoi iese. Toată vorbăria 
aia pe care o auzi la radio în mașină despre crime, con- 
spirații, morţi, economie și confruntări politice îţi dirijea- 
ză procesul de gândire, influențându-ți așteptările și, în 
cele din urmă, rezultatele în privinţa creaţiei. Asta ESTE 
într-adevăr o știre proastă. Dar, la fel ca un pahar murdar, 
dacă îl ţii sub jetul de la robinet suficient de mult timp, vei 
avea, în final, un pahar cu apă pură și limpede. Ce este apa 
aceasta limpede? Un consum de idei pozitive, motivaţio- 
nale și încurajatoare. Povești despre năzuinţe, despre oa- 
meni care, în ciuda provocărilor, depășesc obstacolele și 

realizează lucruri minunate. Strategii de succes, prosperi- 
tate, sănătate, dragoste și bucurie. Idei despre cum să creezi 
și mai multă prosperitate, să te dezvolţi și mai mult. Exem- 
ple și povești despre lucrurile bune, corecte și realizabile. 
Acesta este motivul pentru care depunem atât de mult efort 
în publicarea revistei SUCCESS. Vrem să-ți oferim aceste 
exemple, aceste povești și oportunități-cheie de învăţare 
pe care să le poți folosi pentru a-ți îmbunătăţi viziunea 
asupra lumii, asupra propriei persoane și a rezultatelor pe 
care le obţii. Acesta este și motivul pentru care citesc câte 
un material motivațional și educativ zilnic, timp de treizeci 
de minute, dimineaţa și seara, și ascult CD-uri de dezvolta- 
re personală în mașină. Îmi spăl paharul şi îmi hrănesc 
mintea. Îmi oferă oare acest lucru un avantaj față de cineva 
care se trezește și primul lucru pe care îl face este să ci- 
tească ziarul, să asculte știrile la radio în drum spre și de la 
serviciu și care se uită la știrile de seară înainte să se culce? 
Poţi să fii sigur că da! Şi tu poţi avea parte de acest avantaj. 


Pasul 1: Fii vigilent 

Cu excepţia cazului în care te-ai hotărât să trăiești în- 
tr-o peșteră sau pe o insulă pustie, paharul tău va fi plin cu 
apă contaminată. Impurităţile se vor scurge de pe panouri- 
le publicitare, de la CNN în timp ce mergi prin aeroport, de 
la titlurile țipătoare ale tabloidelor când aștepți la casă să 
plătești cumpărăturile etc. Chiar și prietenii, familia sau 
propriile tale gânduri negative îți pot umple paharul cu 
apă contaminată. 

Dar asta nu înseamnă că nu poți lua măsuri pentru a fi 
mai puțin expus la toate aceste impurități. Poate că nu poţi 

evita tabloidele stivuite lângă casa de marcat, dar îţi poţi 
anula abonamentele la ele. Poți refuza să asculți radioul în 
drumul spre și de la serviciu și să-ți pui, în schimb, un CD 
educativ și motivaţional. Poţi închide televizorul când în- 
cep ştirile de seară şi să stai de vorbă cu cei dragi. Îi poti 
cumpăra un DVR și să înregistrezi toate programele care ți 
se par educative și folositoare - trecând rapid peste recla- 
mele menite să te facă să te simţi prost sau inferior dacă nu 
cumperi aiurelile pe care le promovează. 


Eu nu prea am crescut cu televizorul pornit; îmi amin- 
tesc că mă uitam la Solid Gold și The A-Team (Echipa de șoc) 
(le mai ţii minte?), dar, altfel, televizorul nu a fost impor- 
tant în viața noastră de familie. Am reușit cumva să mă 
dezvolt și fără el, iar asta mi-a oferit o perspectivă mai clară 
atunci când urmăresc câte o emisiune. Sigur, râd și eu la un 
serial de comedie, dar după asta mă simt de parcă aș fi 
mâncat fast-food: sătul și malnutrit, totodată. Și nu pot să 
accept felul în care reclamele noastre exploatează psiholo- 
gia, temerile, durerile, nevoile și punctele noastre slabe. 
Dacă trec prin viață gândindu-mă că nu sunt suficient de 
împlinit dacă nu-mi cumpăr un lucru sau altul, cum pot 
avea pretenţia să obţin rezultate uimitoare? 


Se estimează că americanii (începând de la vârsta de 
12 ani) petrec anual 1.704 ore uitându-se la televizor. Asta 
înseamnă, în medie, 4,7 ore pe zi. Petrecem aproape 30% 
din zi uitându-ne la televizor. Aproape treizeci și trei de 
ore pe săptămână: mai mult de o zi întreagă pe săptămână! 
E ca și cum ne-am uita la televizor două luni într-un an! 
Vai! Și oamenii încă se întreabă de ce nu progresează în 
viață? 

Adoptă o dietă mediatică 


Mass-media prosperă transformându-ne în niște ostatici. 
Ai rămas vreodată blocat pe autostradă, într-o coadă întin- 
să pe kilometri întregi, care te-a ținut în loc și te-a făcut 
să te întrebi de ce naiba nu se urnește nimeni? Când te 
apropii, în cele din urmă, de capătul ambuteiajului, observi 
aproape de fiecare dată că nimic nu bloca fluxul de mașini; 
accidentul se produsese cu mult timp în urmă și automobi- 
lele avariate fuseseră scoase în afara carosabilului. Coada 
care se întindea pe 5 kilometri se formase din cauza a tot 
felul de gură-cască! Acum chiar ai motive să fii furios. Dar 
ce se întâmplă când ajungi să treci și tu prin dreptul acci- 
dentului? Încetinești și, în loc să îţi vezi de drum, caşti şi tu 
gura! 


Cum se face că oamenii buni și decenţi vor să vadă lu- 
cruri tragice și grotești? Ţine de zestrea noastră genetică, 
de instinctul nostru primar de autoconservare. Pur și sim- 
plu, nu ne putem abţine. Chiar dacă suntem hotărâți să evi- 
tăm lucrurile negative și ne-am antrenat să fim cu totul 
pozitivi, atunci când vine vorba de senzațional, natura 
noastră primară nu se dezminte. Maeștrii mass-media în- 
teleg asta. Ei știu mai bine decât tine cum ești construit. 
Presa s-a folosit întotdeauna de titluri șocante și senzaţio- 
nale pentru a atrage atenția. Dar astăzi, în loc de trei pro- 
grame de știri TV și radio, există câteva sute, care transmit 
24 de ore din 24. În locul celor câteva ziare, există nenumă- 
rate canale care ajung la noi prin intermediul calculatoare- 
lor și telefoanelor mobile. Concurența pentru a-ţi capta 
atenţia nu a fost niciodată mai acerbă, iar escrocii media 
cresc continuu miza șocului. Ei găsesc zeci dintre cele mai 

îngrozitoare, mai scandaloase, mai ilegale, mai oribile și 
mai sumbre lucruri care s-au petrecut în lume într-o zi și 
umplu cu ele ziarele, canalele de știri și internetul. Totuși, 
în același interval de douăzeci și patru de ore, se întâmplă 
milioane de lucruri minunate, frumoase, incredibile. Cu toate 
acestea, auzim foarte rar despre ele. Fiind programați să 
vedem negativul, ajungem să avem nevoie de mai mult și 
mai mult. Ce șansă au știrile pozitive să concureze cu audi- 
ența uriașă și bănetul din publicitate? 

Să revenim la autostrada noastră. Cum ar fi dacă, în lo- 
cul accidentului, s-ar vedea cel mai uimitor și miraculos 
apus din viaţa ta? Ce s-ar întâmpla atunci cu traficul? Am 
observat asta de multe ori. Nu ar încetini nicio mașină. 


Marele pericol care vine din partea presei este că ne 
oferă o viziune extrem de imorală asupra lumii. Deoarece 
accentul și repetarea mesajului cad pe aspectele negative, 
mintea ta începe să creadă în ele. Această viziune limitată 
și îngustă, concentrată pe lucrurile care nu funcționează, 
are o influență covârșitoare asupra potenţialului tău crea- 
tor. Poate fi de-a dreptul paralizantă. 


Propriul filtru de gunoi 


Vreau să-ți relatez ce fac eu pentru a-mi proteja sănătatea 
psihică. Dar te avertizez, dieta mea mentală este una rigu- 
roasă. Poate vei dori să adaptezi rețeta în funcție de prefe- 
rințele tale, însă pentru mine a funcționat excelent. 


După cum probabil ai ghicit, nu urmăresc și nu ascult 
niciun fel de știri şi nici nu citesc ziarele și revistele cu nou- 
tățile zilei. 99% din știri nu au nicio influență asupra vieții 

mele personale, a obiectivelor, visurilor și ambițiilor mele. 
Mi-am creat câteva fluxuri RSS care identifică noutăţile și 
schimbările din domeniul meu de activitate și care vizează 
într-adevăr interesele și obiectivele mele directe. Am eli- 
minat știrile care nu-mi sunt utile, așa că nu sunt nevoit să 
scot nicio impuritate din paharul meu cu apă. În timp ce 
majoritatea oamenilor se bălăcesc ore întregi în mormanul 
anost de gunoi care le îngreunează gândirea și le zdrobește 
spiritul, eu aflu cele mai utile informaţii de care am nevoie, 
când am nevoie, în mai puţin de cincisprezece minute pe zi. 


Pasul 2: Profită de timpul petrecut în mașină 


Nu este suficient să elimini consumul negativ. Ca să te 
îndrepţi într-o direcție pozitivă, trebuie să verși apa mur- 
dară din pahar și să-l umpli cu apă curată. Mașina mea nu 
pornește fără două lucruri: benzină și o colecție perma- 
nentă de CD-uri educative pe care le ascult în timp ce con- 
duc. În medie, americanii conducaproximativnouăsprezece 
mii de kilometri pe an. Asta înseamnă trei sute de ore de 
potențial irosit în van! Brian Tracy m-a învăţat să-mi trans- 
form mașina într-o sală de clasă pe patru roți. Mi-a explicat 
că, ascultând CD-uri educative în timp ce conduc, obţin tot 
atâtea cunoștințe cât în două semestre de master - în fie- 
care an. Gândește-te puţin; folosind timpul pe care îl pierzi 
în prezent ascultând radioul, poţi învăţa cât la un masterat, 
în domenii cum ar fi leadershipul, succesul în vânzări, câș- 
tigarea banilor, relații armonioase sau orice altceva alegi. 
Această practică, împreună cu rutina de lectură, te poate 
deosebi de restul turmei - tot mai mult, cu fiecare CD, DVD 
sau carte. 

II. Relaţii: Cine te influenţează? 


Cine se aseamănă, se adună. Oamenii cu care îţi petreci de 
obicei timpul se numesc „grup de referință”. Conform cer- 
cetărilor psihologului social dr. David McClelland de la 
Harvard, „grupul tău de referință” îți influențează în pro- 
porție de până la 95% succesul sau eșecul în viață. 


Cu cine petreci cel mai mult timp? Cine sunt oamenii 
pe care îi admiri cel mai tare? Aceste două grupuri de oa- 
meni sunt aceleași? Dacă nu, de ce nu? Jim Rohn m-a învă- 
țat că suntem media celor mai apropiaţi cinci oameni din 
viața noastră. Rohn pretinde că ne-am putea da seama de 
sănătatea, atitudinea și venitul nostru doar privind în jur. 
Felul de oameni cu care ne petrecem timpul dezvăluie ce 
tip de conversații preferăm și ce atitudini și opinii avem de 
obicei. În cele din urmă, ajungem să mâncăm, să vorbim, să 
citim, să gândim, să urmărim aceleași emisiuni, să-i tratăm 
pe ceilalți sau chiar să ne îmbrăcăm la fel ca ei. Amuzant 
este că, de cele mai multe ori, nici nu observăm asemănări- 
le dintre noi și cei cinci apropiați. 

Cum așa? Pentru că relaţiile nu te împing brusc într-o 
anumită direcție; asta se întâmplă încetul cu încetul. Influ- 
ența lor este foarte subtilă, de parcă ai fi într-un tub plu- 
tind în largul oceanului, fără să simți că înaintezi, iar când 
ai scoate capul afară, ţi-ai da seama că ai fost purtat de cu- 
renți la un kilometru de țărm. 

Gândește-te la prietenii tăi care își comandă aperitive 
pline de grăsimi sau câte un cocteil înainte de cină și la fap- 
tul că asta constituie rutina lor zilnică. Dacă petreci destul 
timp cu ei, vei descoperi că pui instinctiv mâna pe o pungă 
de nachos cu brânză sau de chipsuri și, ca să ţii pasul cu ei, 

îţi mai torni încă un pahar de bere sau vin. În schimb, dacă 
alți prieteni își comandă mâncare sănătoasă și vorbesc 
despre cărțile motivaţionale pe care le citesc și despre am- 
biţiile lor în afaceri, vei începe și tu să asimilezi comporta- 
mentele și obiceiurile lor. Vei citi și discuta despre ceea ce 
discută ei, vei vedea filmele care le-au plăcut și lor și vei 
merge în locurile pe care ţi le-au recomandat. Influenţa pe 
care o au prietenii asupra ta este subtilă și poate fi pozitivă 
sau negativă; în orice caz, impactul este incredibil de pu- 
ternic. Ai grijă! Nu poţi să te înconjori de oameni negativi și 
să te aștepți să duci o viaţă pozitivă. 

Așadar, cum sunt, în general, venitul, sănătatea și atitu- 
dinea celor cinci persoane cu care petreci cel mai mult 
timp? Te sperie răspunsul? Dacă da, cel mai bun mod de 
a-ți accentua comportamentul pe care îl consideri impor- 
tant este să-ți petreci majoritatea timpului cu oameni care 
și-au însușit deja acest comportament. Vei vedea atunci că 
puterea influenţei funcționează în favoarea ta, și nu împo- 
triva ta. Comportamentul și atitudinea care i-au ajutat să 
obţină succesul pe oamenii pe care-i admiri cel mai mult 
vor începe să devină parte din rutina ta zilnică. lar dacă 
stai în preajma lor suficient de mult timp, vei obţine, pro- 
babil, rezultate asemănătoare cu ale lor. 


Dacă nu ai făcut asta încă, notează numele celor cinci 
persoane cu care petreci cel mai mult timp. Notează și 
principalele lor caracteristici, atât pozitive, cât și negative. 
Nu contează cine sunt. Poate fi partenerul de viaţă, fratele, 
vecinul sau secretara ta. Acum, trage o linie. Cum este, în 
medie, sănătatea și contul lor bancar? Cum arată relaţiile 
lor? După ce analizezi rezultatele, întreabă-te: „Este bine 
pentru mine? Asta este direcţia în care vreau să merg?” 

Este timpul să reevaluezi și să faci ierarhii noi în pri- 
vința oamenilor care te înconjoară. Aceste relaţii te pot 
hrăni sau te pot face să mori de foame, te pot ajuta să avan- 
sezi sau să baţi pasul pe loc. Acum, că ai început să te gân- 
dești serios la oamenii cu care îți petreci timpul, hai să 
aprofundăm problema. După cum m-a învăţat Jim Rohn, 
este important să-ți evaluezi și să-ți împarți relaţiile în trei 
categorii: disocieri, asocieri limitate și asocieri complexe. 


Pentru a-ţi evalua relaţiile curente, completează For- 
mularul de evaluare a relaţiilor de la pagina 172 sau 
descarcă-l de pe site-ul www.TheCompoundEffect. 
com/free. 


Disocieri 


Îți protejezi copiii de influenţele la care sunt expuși şi ești 
atent la persoanele din jurul lor. Eşti conștient de impactul 
pe care îl pot avea asupra lor și de alegerile pe care le pot 
face ca urmare a acestui fapt. Cred că același principiu ar 
trebui să se aplice și în cazul tău! Știi deja asta: de unii oa- 
meni ar fi bine să te disociezi. Definitiv. Poate nu este un 
pas ușor de făcut, dar este esenţial. Trebuie să iei o decizie 
dificilă pentru ca anumite influențe negative să nu te afec- 
teze. Stabileşte ce nivel de calitate a vieţii vrei să ai și apoi 
înconjoară-te de oameni care exprimă și susțin această 
viziune. 

Elimin constant din viața mea pe acei oameni care re- 
fuză să se dezvolte și să trăiască pozitiv. Progresul și modi- 
ficarea relaţiilor reprezintă un proces de o viaţă. Unii ar 

putea spune că sunt prea riguros în acest sens, dar mi-aș 
dori să fiu și mai riguros de atât. Am avut o relație de afa- 
ceri cu cineva care îmi plăcea foarte mult, dar, când situația 
economică s-a înrăutățit, accentul oricărei discuţii cu per- 
soana respectivă cădea pe cât de oribile sunt lucrurile, pe 
cât de puternic resimțea problemele apărute în compania 
lui și pe cât de grea era situaţia. l-am spus: 

— Omule, trebuie să încetezi să îți mai creezi scenarii 
despre cât de grea e viaţa. Se vede clar cum cauţi doar in- 
formațiile care să îți confirme convingerile. 


Nu a renunțat la viziunea lui mai sumbră și mai lipsită 
de speranță decât era cazul, așa că am decis că nu mai pu- 
team fi parteneri de afaceri. 


Când vei lua decizia dificilă de a te disocia de oamenii 
care te trag în jos, fii conștient că vor opune rezistență: mai 
ales cei apropiați. Hotărârea ta de a duce o viață pozitivă, 
orientată spre obiective, va fi o oglindă pentru propriile lor 
alegeri nefericite. Îi vei face să se simtă prost şi vor încerca 
să te tragă înapoi la nivelul lor. Împotrivirea lor nu înseamnă 
că nu te iubesc sau că nu-ți doresc binele: nici pomeneală. 
Este vorba doar despre frica și vinovăția generate de ale- 
gerile neinspirate și de viața lor dezordonată. Trebuie să 
știi că această disociere nu va fi ușoară. 


Asocieri limitate 


Există oameni cu care poţi petrece trei ore, dar nu trei zile. 
Alții cu care poţi petrece trei minute, dar nu trei ore. Nu 
uita niciodată că influenţa relațiilor este, în același timp, 

puternică și subtilă. Persoana alături de care mergi te poa- 
te determina să crești sau să reduci ritmul, atât la propriu, 
cât și figurat. De asemenea, nu ai cum să nu fii influențat 
de atitudinea, comportamentul și acțiunile dominante ale 
persoanelor cu care îţi petreci timpul. 

Hotărăște cât de mult îţi „permiţi” să fii influențat, în 
funcție de modul în care se prezintă acești oameni. Este 
dificil, știu. Am fost nevoit să fac asta de multe ori, chiar și 
cu membri apropiaţi ai familiei. NU VOI ÎNGĂDUI însă ca 
acțiunile sau atitudinea cuiva să mă influenţeze. 


Am un vecin care este un prieten de trei minute. Timp 
de trei minute, purtăm o discuţie savuroasă, dar n-aş rezis- 
ta trei ore cu el. Pot petrece trei ore cu un vechi prieten din 
liceu, dar nu e genul de persoană lângă care aș sta trei zile. 
Și apoi există oameni în preajma cărora aș putea sta câteva 
zile, dar n-aş merge cu ei în vacanță. Analizează-ţi relațiile 
și asigură-te că nu petreci trei ore cu o persoană de trei 
minute. 


Asocieri complexe 


Tocmai am vorbit despre eliminarea influențelor negative. 
Totodată, este important să stabilești relaţii. Identifică per- 
soanele care au calități în acele aspecte ale vieţii pe care 
vrei să le îmbunătăţești - oameni care au avut succes pe 
plan financiar și în genul de afaceri la care visezi și tu, care 
au calitățile parentale râvnite de tine, genul de relații după 
care tânjești sau stilul de viață pe care ţi-l dorești. Și apoi 
petrece mai mult timp cu ei. Înscrie-te în organizaţiile, afa- 
cerile și cluburile de sănătate pe care le frecventează astfel 
de persoane şi împrieteneşte-te cu ele. În cele ce urmează, 

am să-ți povestesc cum mergeam cu mașina în alt oraș 
doar ca să petrec timp de calitate - experienţă cu rezultate 
surprinzătoare. 


Amintesc mereu de Jim Rohn pe parcursul acestei cărți 
deoarece, pe lângă tatăl meu, Jim este cel mai important 
mentor al meu și persoana care m-a influenţat cel mai mult. 
Relaţia mea cu Jim exemplifică perfect o relație complexă. 
Deşi am avut ocazia de câteva ori să luăm masa și să petre- 
cem un timp împreună pe parcursul interviurilor noastre 
și în spatele scenei, înaintea evenimentelor la care am par- 
ticipat, în cea mai mare parte, timpul petrecut de mine în 
compania lui Jim a însemnat să-i ascult sfaturile în mașină 
sau să-i citesc cărțile în living. Am petrecut peste o mie de 
ore primind instrucțiuni directe de la Jim, iar în 99% din 
timp, asta s-a întâmplat prin intermediul cărţilor, audiobook- 
urilor și programelor audio. Ce este interesant în această 
privință este că, indiferent de locul în care te afli - acasă, 
având grijă de copii sau de părinţii tăi în vârstă, la serviciu, 
lucrând peste program împreună cu oameni cu care ai pu- 
ține în comun, sau undeva în provincie, la mare distanță de 
cea mai apropiată clădire de birouri - și tu poţi avea aproa- 
pe orice mentor îţi dorești, dacă acesta și-a adunat cele 
mai interesante gânduri, povești și idei în cărți, CD-uri, 
DVD-uri şi podcasturi. Ai parte de o adevărată comoară din 
care te poți inspira. Profită de ea. 


Dacă vrei să ai relații mai bune, mai profunde, care să 
conteze cu adevărat, întreabă-te: „Cine își face genul de re- 
laţii dorite de mine? Cum pot petrece (mai mult) timp cu 
acea persoană? Pe cine pot întâlni ca să mă influenţeze po- 
zitiv?” Beneficiază și tu de strălucirea acestei persoane. 
Împrietenește-te cu oamenii care au cel mai mare, mai 

solid și mai sigur succes din domeniul tău. Ce citesc ei? Unde 
mănâncă la prânz? Cum te poate influenţa relaţia cu ei? 
Poţi consolida aceste relații complexe înscriindu-te în gru- 
puri de socializare sau organizații de tip Toastmasters'. 
Găseşte organizaţiile de caritate, petrecerile sau cluburile 
unde se adună persoanele pe care vrei să le ai ca model. 


Găseşte-ţi un partener de succes 


Un alt mod de a dezvolta relaţii complexe îl constituie aso- 
cierea cu un partener de succes, cu o persoană la fel de ho- 
tărâtă ca tine să studieze și să se dezvolte personal. Aceasta 
trebuie să fie cineva în care ai încredere, o persoană sufici- 
ent de îndrăzneață încât să-ţi spună ce gândește cu adevărat 
despre tine, despre atitudinea și performanţele tale. Poate 
fi un prieten de-o viață sau o persoană care nu te cunoaște 
aproape deloc. Ideea este să primeşti (și să oferi) o per- 
spectivă din exterior, nepărtinitoare, onestă. 


Partenerul actual „de responsabilitate” este bunul meu 
prieten Landon Taylor. Așa cum am menţionat anterior, vor- 
bim la telefon în fiecare vineri, timp de treizeci de minute, 
despre reușitele, eșecurile și schimbările săptămânale, 
despre „revelaţiile” noastre și despre cum decurge planul 
nostru de dezvoltare. În aşteptarea apelului telefonic și şti- 
ind că trebuie să îi dau niște explicaţii lui Landon, reușesc 
să mă mențin extrem de motivat întreaga săptămână. 


* Toastmasters International este o organizație non-profit care gestio- 
nează cluburi în întreaga lume, cu scopul de a-și ajuta membrii să-și 
dezvolte abilitățile de leadership și vorbit în public. (n.tr.) 

Ţin un registru al eșecurilor lui Landon și al aspectelor 
pe care vrea să i le monitorizez și am grijă să-l întreb des- 
pre ele în săptămâna următoare. Şi el face asta pentru 
mine. În felul acesta, ne responsabilizăm reciproc. Întrebă- 
rile sună în felul următor: „Bine, ai dat cu oiștea-n gard 
săptămâna trecută și ţi-ai luat angajamentul să te schimbi. 
Ce ai făcut săptămâna asta în această privință?” Viaţa are 
ritmul ei. Suntem două persoane cu funcţii de conducere, 
foarte ocupate, dar pentru mine este uimitor că ajungem 
să facem asta în fiecare săptămână, fără excepție. Nu-i ușor. 
Câteodată, pe parcursul zilei, stau și mă gândesc: „Of, drace! 
lar trebuie să fac asta”. Dar apoi, în mijlocul convorbirii, mă 
gândesc: „Ah, ce tare mă bucur că purtăm discuţia asta!” 
Chiar și atunci când mă pregătesc pentru ea, gândindu-mă 
la reușitele și eșecurile importante din timpul săptămânii, 
am multe de învățat despre mine. Săptămâna asta i-am 
spus lui Landon: 


— Ştii, sunt ocupat cu o grămadă de lucruri. Scriu la 
cartea mea. Am ajuns la o mulțime de concluzii și am avut 
multe revelații, dar niciuna nu e convingătoare. 

— Asta să fie ultima săptămână în care îmi spui că n-ai 
avut nicio revelație, mi-a răspuns. 

Am înghițit în sec. 

— Nu mă mai păcăli! a adăugat. 

Am înţeles aluzia. În realitate, mă păcăleam singur 
nefiind în stare să găsesc un lucru suficient de important 
despre care să vorbesc. 

Am o provocare serioasă pentru tine, dacă te simți în 


stare. Vrei să ai parte de un feedback real? Găseşte pe cine- 
va care să țină la tine suficient de mult încât să fie brutal de 

sincer. Întreabă-l: „Ce părere ai despre mine? Care crezi că 
sunt punctele mele forte? Ce aspecte crezi că ar trebui să 
îmbunătăţesc? La ce capitol crezi că mă autosabotez? La ce 
lucru ar fi bine să renunţ în favoarea celorlalți? De ce ar 
trebui să mă apuc?” 


Investeşte în mentori 


Paul ]. Meyer este un alt mentor al meu. Paul a murit în 2009, 
la optzeci și unu de ani. De fiecare dată când credeam că 
fac ceva important, că sunt pe cale să trec la un alt nivel, 
îl căutam pe Paul - el îmi dădea măsura adevăratei mele 
situații. Rapiditatea cu care acționa mi se părea halucinan- 
tă. Am petrecut mult timp alături de el; Paul a cumpărat 
una dintre companiile mele și eu i-am salvat una dintre fir- 
me. A jucat un rol extrem de important în viața mea. 


După ce petreceam câteva ore cu Paul, care îmi vorbea 
despre toate planurile, demersurile și activităţile lui, mă 
lua cu ameţeală. Mă epuiza doar simpla încercare de a înţe- 
lege tot ce făcuse. După câteva ore împreună cu el, sim- 
team nevoia să mă duc la culcare! Dar relația mea cu el m-a 
adus la un alt nivel. O plimbare pentru el însemna un ma- 
raton pentru mine. Mi-a alimentat ideea că aș putea deveni 
important și ambițios. Trebuie să te înconjori de astfel de 
oameni! 


Nu ești niciodată prea bun încât să nu ai nevoie de un 
mentor. În timpul interviului meu cu Harvey Mackay, am 
aflat următoarele: „Am avut douăzeci de instructori, dacă 
îți vine să crezi. Unul pentru discurs, unul pentru scris, 
unul responsabil cu umorul, unul pentru dicție și așa mai 
departe”. Întotdeauna mi s-a părut interesant că cei mai de 

succes oameni, cu adevărat performanțţi, sunt întotdeauna 
dispuși să angajeze și să plătească cei mai buni instruc- 
tori şi profesori din lume. Creșterea performanței merită 
investiția. 

Găsirea și stabilirea unei relaţii cu un mentor nu trebuie 
să fie un proces misterios sau intimidant. Când am discutat 
cu Ken Blanchard, mi-a explicat cât de simplu este să stabi- 
lești o relație cu un mentor (SUCCESS, ianuarie 2010): „Pri- 
mul lucru pe care trebuie să-l ţii minte în privinţa unui 
mentor este că nu trebuie să-i răpești foarte mult timp. Cele 
mai bune sfaturi pe care le-am obținut vreodată au venit 
din întâlniri banale la un prânz sau la un mic dejun luat cu 
cineva, în timp ce pălăvrăgeam despre activitatea mea și 
ceream sfaturi. Vei fi uimit cât de mulţi oameni de afaceri 
sunt dispuși să joace rolul de mentori dacă asta nu le ră- 
peşte prea mult timp”. John Wooden vine în sprijinul ideii 
că oamenii își doresc să fie mentori (SUCCESS, septembrie 
2008): „Mentoratul este moștenirea pe care o lași în urma 
ta. Este cea mai mare moștenire pe care o poţi lăsa celor- 
lalţi. Şi ar trebui să fie nemuritoare. Reprezintă motivul 
pentru care te dai jos din pat zi de zi. Ca să-i înveţi pe cei- 
lalți și să înveţi tu însuţi”. Mi-a explicat apoi că mentoratul 
este și un drum cu două sensuri. „Ca să primești sfaturi, 
trebuie să fii deschis. Este responsabilitatea noastră să fim 
dispuși să lăsăm ca mintea și viața noastră să fie influențate, 
modelate și consolidate de oamenii care ne înconjoară”. 

Creează-ţi un consiliu personal de 
consultanţă 


Ca parte a planului meu de a deveni mai înțelept, de a fi un 
bun strateg, de a acţiona mai eficient și de a-mi spori totoda- 
tă timpul petrecut și interacțiunea cu lideri de top, mi-am 
creat un consiliu personal de consultanţă. 


Am ales șase oameni pe criteriul performanţelor obți- 
nute în domeniul lor de activitate, al capacității de gândire 
creativă și al respectului pe care îl aveam față de renumele 
lor. O dată pe săptămână, iau legătura cu unii dintre ei și 
cer păreri, încerc să le imit felul de a gândi, îi rog să îmi 
spună ce cred despre mine și să îmi dea sfaturi. După ce am 
demarat acest proces, mi-am dat seama că beneficiile pe 
care le aveam erau imense - mult mai mult decât anticipa- 
sem! Este surprinzător să vezi că oamenii geniali sunt dis- 
puși să-ți împărtășească cunoștințele lor atunci când le 
arăţi un interes sincer. 

Cine ar trebui să fie în consiliul tău de consultanță? Ca- 
ută oameni pozitivi care au obținut succesul de care vrei să 
ai și tu parte în viață. Și nu uita dictonul: „Nu cere niciodată 
sfaturi de la o persoană în locul căreia n-ai vrea să fii”. 


III. Mediu: Schimbându-ţi mediul, 
îţi schimbi perspectiva 
Când lucram în imobiliare, în East Bay, San Francisco, trăiam 


și munceam într-un segment demografic foarte limitat. In- 
tâlneam același tip de persoane, care acționau mereu în 

același fel. Știam că trebuie să intru într-un cerc nou, mai 
elevat, dacă îmi doream să ajung unde îmi propusesem. 

M-am urcat în mașină și am plecat să mă plimb de-a 
lungul golfului spre unul dintre cele mai bogate și frumoa- 
se locuri de pe planetă, Tiburon, în ţinutul Marin, la nord 
de San Francisco. Dacă ai fost vreodată la Monaco, ei bine, 
așa arată și Tiburon, dar mult mai pitoresc. Este un loc 
spectaculos. Mergeam la un restaurant specializat în mân- 
căruri delicioase din fructe de mare, localul lui Sam de pe 
debarcader. Mâncarea era excelentă, dar, și mai important, 
restaurantul era foarte apreciat de locuitorii bogați din 
zonă. 


Pe lângă faptul că mergeam la Sam pentru a-mi lărgi 
cercul de cunoștințe, obișnuiam să stau pe debarcader și 
să privesc colinele. Eram fascinat de casele de multe mili- 
oane de dolari construite printre stânci. Una, în mod special, 
îmi atrăgea atenţia: o casă albastră, cu patru etaje, cu lift 
și paratrăsnet pe acoperiș. Cum arată casa perfectă? mă 
întrebam mereu. Dacă cineva mi-ar oferi una, pe care aș 
alege-o? Răspunsul era mereu același: frumuseţea aia al- 
bastră. Era amplasată în locul perfect, avea o panoramă 
luminoasă, cea mai bună dintre toate. 


Într-o dimineaţă, când mă întorceam acasă după o gus- 
tare, am văzut un anunț în care scria că una dintre case era 
scoasă la vânzare și m-am gândit c-ar fi interesant să văd 
care anume. Din indicator în indicator, urcând în zig-zag pe 
străduţele înguste dintre stânci, am ajuns în cele din urmă 
în vârful colinei și am găsit casa scoasă la vânzare. Am in- 
trat, m-am îndreptat către o bovindou spectaculos care dă- 
dea spre golf și atunci lumea mi s-a deschis în față: capătul 
peninsulei Tiburon, Angel Island dincolo de golf, Berkeley 

și East Bay, Bay Bridge și întreaga panoramă a San Francis- 
co-ului până spre Golden Gate Bridge, pe o întindere de 
300 de grade. Am ieșit pe balcon și am privit în jur. Deo- 
dată, mi-am dat seama că era chiar casa pe care o admira- 
sem ani în șir! Era chiar casa mea albastră! Am semnat pe 
loc contractul. Casa visurilor mele era acum a mea! 


Nu pot spune că am cunoscut pe cineva care să-mi fi 
schimbat viața mai mult decât Sam. Acel mediu a avut un 
efect puternic asupra mea. Priveliștea caselor cocoţate pe 
stânci mi-a alimentat ambiția și mi-a înflăcărat visurile. 
Am ajuns să muncesc mai mult decât credeam că este posi- 
bil pentru ca visurile să devină realitate - și au devenit! 


Visul tău poate transcende mediul în care trăieşti. 
Uneori, trebuie să ieși din mediul respectiv pentru a-ți îm- 
plini visul. Este ca și cum ai planta un stejar într-un ghiveci. 
Prinde rădăcini, dar nu se mai poate dezvolta. Are nevoie 
de mai mult spaţiu ca să crească și să devină un stejar fal- 
nic. La fel și tu. 


Când vorbesc despre mediu, nu mă refer doar la locul 
în care trăiești. Mă refer la tot ce te înconjoară. Crearea 
unui mediu pozitiv, care să te ajute să obţii succesul presu- 
pune să elimini dezordinea din viața ta. Nu doar dezordi- 
nea fizică, care îţi îngrădește productivitatea și eficiența 
(cu toate că și acest lucru este important!), ci și dezordinea 
psihică, generată de tot ceea ce nu funcționează în jurul 
tău, de toate disfuncționalitățile și lucrurile care te dezgus- 
tă. Fiecare lucru incomplet din viaţa ta exercită o forță de 
absorbţie care îți suge energia esențială pentru împlinire 
și succes, mai rău decât un vampir însetat de sânge. Fiecare 
promisiune, angajament și acord nerespectat în întregime 
te seacă de puteri, blocându-ți dinamica și inhibându-ţi 


Influențe 183 


capacitatea de a merge mai departe. Sarcinile incomplete 
continuă să te tragă înapoi, solicitându-ți rezolvarea. Prin 
urmare, gândește-te ce sarcină poţi duce astăzi la bun 
sfârşit. 

În plus, atunci când îţi creezi un mediu potrivit pentru 
obiectivele tale, nu uita că în viață obţii ceea ce tolerezi. 
Acest lucru este valabil în toate aspectele vieţii tale — și mai 
ales în relațiile cu familia, prietenii și colegii. Ceea ce te-ai 
hotărât să tolerezi se reflectă în modul în care se desfășoară 
viața ta acum. Altfel spus, vei obține în viaţă ceea ce accepti 
și aşteaptă-te la ceea ce meriti. 


Dacă tolerezi lipsa de respect, nu vei fi respectat. Dacă 
tolerezi lipsa de punctualitate, oamenii vor întârzia la în- 
tâlnirile cu tine. Dacă tolerezi un salariu injust și supraso- 
licitarea la serviciu, de asta vei avea parte mereu. Dacă 
tolerezi kilogramele în plus, să fii obosit și bolnav mereu, 
chiar așa va fi. 


Este uimitor cum se organizează viața în funcție de 
standardele pe care ţi le impui. Unii oameni cred că sunt 
victimele comportamentului altor persoane, dar, în reali- 
tate, felul în care ne tratează ceilalți se află sub controlul 
nostru. Protejează-ți spaţiul emoțional, mental și fizic, ast- 
fel încât să poți trăi în pace nu în haosul și stresul pe care 
lumea le va dezlănţui asupra ta. 


Dacă vrei să creezi rutina unui ritm și a unei consec- 
vente, astfel încât Măreaţa Di nu doar să-ţi viziteze casa, ci 
să se și mute la tine, asigură-te că mediul tău este potrivit 
și încurajează împlinirea, realizarea și performanţa ta la 
un nivel extrem de ridicat. 

Și fiindcă am discutat despre un nivel extrem de ridi- 
cat, în capitolul următor, vreau să te ajut să descoperi se- 
cretul care te va ajuta să folosești toate lucrurile învățate 
până acum, pentru a accelera rezultatele. Obţinerea unor 
rezultate mai bune cu doar un pic mai mult efort aduce a 
înșelătorie... a avantaj nedrept. Dar cine a spus că viața 
este corectă? 

Pune Efectul compus să lucreze în 
beneficiul tău 


Rezumatul etapelor de acţiune 


A Identifică influența pe care mass-media și infor- 
maţia o au în viaţa ta. Stabileşte cu ce trebuie să-ți 
umpli paharul (creierul) pentru a-l proteja și cum 
ai de gând să-l păstrezi în permanenţă curat, asigu- 
rându-i un conținut pozitiv, încurajator și de calita- 
te. Descarcă Formularul de aport al influențelor de 
pe site-ul www.TheCompoundEffect.com /free. 


Evaluează-ţi relațiile actuale. De cine ar fi cazul să 
te disociezi parţial? De cine ar trebui să te disociezi 
total? Construiește strategii de extindere a relații- 
lor. Descarcă Formularul de evaluare a relațiilor de 


pe site-ul www.TheCompoundEffect.com /free. 


Alege-ți un partener pentru succes. Stabileşte când, 
cât de des și pentru ce aspecte veți da socoteală 
unul în fața celuilalt și ce idei veți aduce fiecare în 
discuție. 

Identifică cele trei aspecte ale vieţii tale asupra că- 
rora te concentrezi cel mai mult. Găsește și stabi- 
lește o relație cu un mentor pentru fiecare dintre 
aceste aspecte. Mentorii tăi pot fi persoane care au 
realizat ce îţi dorești și tu, cu care să porți scurte 
conversații, sau pot fi experţi care și-au transpus 
ideile în cărți sau pe CD-uri. 


CAPITOLUL 6 
ACCELERARE 


Când locuiam în La Jolla, California, ca să-mi testez voința 
și pentru a face mișcare, urcam des cu bicicleta, pieptiș, 
cale de trei kilometri, Muntele Soledad. Există foarte puţi- 
ne lucruri pe care le poţi face de bună voie și care să-ți 
provoace mai multă durere și suferință decât urcușul fără 
oprire cu bicicleta pe un munte abrupt. Există un moment 
în care „simţi că-ți dai duhul” și rămâi faţă în față cu adevă- 
ratul tău sine. Brusc, toate proiecţiile și ideile pe care le-ai 
avut despre tine își pierd semnificaţia și te confrunți cu 
adevărul gol-goluţ. Mintea începe să inventeze tot felul de 
alibiuri prin care să-ți justifici renunțarea. Aceasta este cli- 
pa în care ești obligat să răspunzi la una dintre cele mai 
grele întrebări ale vieţii: Eşti dispus să-ţi înfrângi durerea 
şi să continui sau crăpi ca o nucă și te dai bătut? 

Lance Armstrong a apărut pe coperta revistei SUCCESS 
în iunie 2009. Îmi amintesc că am urmărit prima lui victo- 
rie în Tour de France. Concurenţii ajunseseră în zonele 

muntoase, primejdioase ale cursei. Ceilalţi cicliști îl igno- 
raseră pe Lance pentru că nu fusese niciodată un cățărător 
de renume. În timpul celei de-a treia ascensiuni montane, 
pe o ploaie rece ca gheața, ceață și grindină, Lance s-a se- 
parat de echipă. A rămas să se confrunte de unul singur cu 
cei mai buni cățărători din lume. Pe ultima porțiune, două- 
zeci şi opt de kilometri de urcuș către Sestriere, după cinci 
ore și jumătate, toţi cicliștii erau epuizați. Fiecare trebuia 
să-și găsească ultimele resurse de energie fizică și psihică 
- oare erau capabili să reziste? Era un test al celor care 
reușeau să supraviețuiască în ciuda greutăților și să-și gă- 
sească puterea de a continua: al celor care cedau și al celor 
care rezistau. 


Pe ultimii opt kilometri ai cursei, Lance era la treizeci 
și două de secunde în spatele liderilor, o eternitate pentru 
un traseu de cățărare. La o curbă, Lance s-a ridicat și a ac- 
celerat, ajungându-i din urmă pe cei doi lideri: amândoi 
cățărători de talie mondială. Consumându-și și ultimul strop 
de energie, Lance a atacat și s-a distanțat la câteva lungimi 
de lideri. Ulterior, a afirmat în cartea sa It's Not About the 
Bike: My Journey Back to Life: „Când reușești să deschizi o 
breșă și rivalii tăi nu reacționează, asta îți spune ceva. Că 
suferă. Și când suferă, atunci e momentul potrivit să-i de- 
pășești”. Complet epuizat, chinuindu-se să respire, cu bra- 
tele și picioarele arzându-i de oboseală, Lance a continuat 
să pedaleze. Unii au încercat, dar nimeni nu l-a putut prin- 
de din urmă, pentru că, pur și simplu, nu erau ce trebuia. 
La linia de sosire, ridicând pumnii în aer, surprinzătorul 


* Carte apărută cu titlul Nu doar despre bicicletă. Povestea unui nou 
început, la Editura Preda Publishing, București, 2013, trad. Cristina 
Preda. (n.tr.) 

concurent a câștigat etapa și, în cele din urmă, Turul 
Franţei. 


În acest capitol vreau să-ţi vorbesc despre acele mo- 
mente ale adevărului și modul în care Efectul compus te 
poate ajuta să treci la un nou nivel de succes, mai repede 
decât ţi-ai fi imaginat. Dacă ești pregătit, antrenat, infor- 
mat și dacă ai depus cu consecvență efortul necesar, mai 
devreme sau mai târziu, te vei confrunta cu propriul mo- 
ment al adevărului. În acea clipă, vei putea spune cine eşti 
și cine vei deveni. Aceste momente, în care dezvoltarea 
și împlinirea sunt vii, sunt cele în care fie pășim înainte, 
fie ne dăm înapoi, fie ne cățărăm pe ultima treaptă a po- 
diumului și punem mâna pe medalie, fie continuăm să 
aplaudăm îmbufnaţi, din mulțime, victoriile altora. 


Vom analiza, de asemenea, cum poți oferi în mod con- 
stant mai mult decât se așteaptă oamenii de la tine, făcând 
să-ți surâdă șansa și mai mult. 


Momentul adevărului 


„Există un punct în orice cursă când un ciclist își întâlnește 
adevăratul adversar și înțelege că acesta este propria-i 
persoană”, scrie Lance în autobiografia sa. „În cele mai du- 
reroase momente petrecute pe bicicletă, sunt extrem de 
curios şi mă întreb de fiecare dată cum voi reacţiona. Îmi 
voi descoperi oare slăbiciunea cea mai ascunsă sau îmi voi 
regăsi forța cea mai tainică?” 

Când lucram în imobiliare, îmi atingeam limitele de câ- 
teva ori într-o zi. În timp ce conduceam spre o proprietate 
al cărei termen de vânzare expirase și după ce fusesem 


190 Efectul compus 


apostrofat pentru ultimul proiect, începeam să caut în 
minte tot felul de pretexte ca să nu mai dau alte telefoane 
de vânzare și să mă întorc la birou. În timp ce prospectam 
câte un cartier, câinii începeau să mârâie la mine sau înce- 
pea să plouă. În „intervalul de făcut bani” (de la 5 la 9 seara, 
intervalul prospectării la rece), eram frecvent apostrofat 
pentru că îi întrerupeam pe oameni de la cină sau de la 
emisiunea lor preferată. Eram convins că aveam nevoie de 
o pauză, ca să merg la baie sau să beau un pahar cu apă. 
Dar, în loc să renunţ, de fiecare dată când îmi atingeam li- 
mitele mentale sau emoționale, îmi dădeam seama că și 
concurenţa se confrunta cu aceleași provocări. Ştiam că 
acesta era un alt moment în care, dacă îmi continuam dru- 
mul, aveam să capăt un avans considerabil în fața lor. Aces- 
tea au fost momentele definitorii pentru succes și progres. 
Nu era dificil, dureros sau provocator când alergam umăr 
la umăr cu toți ceilalţi, ţinând pasul cu ei, dar nepreluând 
conducerea. Nu contează dacă îţi atingi limitele; contează 
ce faci după asta. 


Lou Holtz, celebrul antrenor de fotbal, știa că ceea ce 
faci după ce dai tot ce ai mai bun din tine este elementul 
care asigură victoria. În timpul unei partide, echipa lui era 
condusă, la jumătatea jocului, cu 42-0. În pauză, Lou le-a 
vorbit jucătorilor despre eforturile suplimentare specta- 
culoase pe care trebuiau să le depună pentru a bloca, inter- 
cepta și recupera mingea. Le-a spus apoi că nu se aflau în 
echipa lui pentru că își dădeau toată silinţa la fiecare fază a 
jocului; toți jucătorii din toate echipele fac asta. Le-a zis că 
erau în echipa lui datorită abilității lor de a depune acel 
efort suplimentar esenţial la fiecare fază. Acest efort supli- 
mentar depus după ce ai dat tot ce ai mai bun în tine este 

cel care face diferenţa. Echipa lui a intrat pe teren și a câș- 
tigat meciul în repriza a doua. Așa se câștigă! 


Muhammad Ali a fost unul dintre cei mai mari luptători 
ai tuturor timpurilor, nu numai datorită vitezei și agilității 
sale, ci și graţie strategiei sale. Pe 30 octombrie 1974, Ali 
și-a recăpătat titlul mondial la categoria grea, învingându-l 
pe George Foreman într-una dintre cele mai mari confrun- 
tări din istoria boxului, „Rumble in the Jungle”. Aproape 
nimeni, nici măcar susținătorul lui Ali, Howard Cosell, nu 
credea că fostul campion avea șanse să câștige. Atât Joe 
Frazier, cât și Ken Norton îl învinseseră anterior pe Ali, și 
George Foreman îi făcuse knock-out pe amândoi în doar 
două reprize. Strategia lui Ali? Să profite de slăbiciunea tâ- 
nărului campion, și anume, de lipsa lui de rezistență. Ali 
știa că, dacă îi forțează limitele lui Foreman, putea apoi să 
profite. Așa a inventat Ali tactica denumită ulterior „Ro- 
pe-a-Dope”. Ali s-a sprijinit în corzi, protejându-și fața, în 
timp ce Foreman l-a lovit de sute de ori timp de șapte repri- 
ze. La sfârşitul rundei a opta, Foreman era epuizat; acestea 
erau limitele lui. Și atunci, cu o combinaţie de lovituri, Ali 
l-a trimis la podea în centrul ringului. 


Atingerea limitelor nu este un obstacol, ci o oportunitate. 
Pe parcursul celei de-a doua încercări a lui Lance Arm- 
strong de a câștiga Turul Franţei, lupta s-a dat din nou în 
munți. Prima mare cățărare avea să fie pe traseul pe care 
Lance suferise o cădere îngrozitoare mai devreme în acel 
an, într-o zi umedă de primăvară. Căderea îi provocase o 
contuzie şi o fisură vertebrală. Acum ploua din nou. În loc 
să fie îngrijorat sau să ezite, a spus sus și tare: „Este o 


* Uruitul junglei. (n.tr.) 

vreme perfectă pentru atac, mai ales că știu că celorlalţi nu 
le place. Cred că nimeni altcineva nu poate îndura mai bine 
suferința. Este o zi bună pentru mine”. Și a avut dreptate. 
Lance a înregistrat a doua lui victorie. 


Când condiţiile sunt excelente, lucrurile sunt ușoare, 
nu există nimic care să te distragă, nu te întrerupe nimeni, 
ispitele nu te ademenesc și nu te deranjează nimeni; dar în 
aceste momente, toți ceilalți se simt la fel. Abia la greu, 
atunci când apar problemele și ispita este mare, arăţi dacă 
meriţi să progresezi. După cum ar spune Jim Rohn: „Nu-ţi 
dori să fie mai ușor; dorește-ţi să fii mai bun”. 

Trebuie să înţelegi că, atingându-ţi limitele în discipli- 
na, rutina, ritmul și coerenţa ta, te desparți de vechiul tău 
sine, îți depășești barierele și îți descoperi o personalitate 
nouă, triumfătoare și victorioasă. 


Multiplicarea rezultatelor 


Am o ofertă interesantă pentru tine. Am vorbit despre mo- 
dul în care anumite comportamente și discipline se dezvoltă 
în timp, oferindu-ți rezultate uimitoare. Cum ar fi dacă ai pu- 
tea să accelerezi procesul și să multiplici rezultatele? Te-ar 
interesa? Vreau să-ți arăt cât de puţin efort suplimentar este 
necesar pentru a-ţi crește exponențial rezultatele. 


Să presupunem că faci culturism și programul de an- 
trenament îţi cere să efectuezi douăsprezece repetări cu o 
anumită greutate. Acum, dacă execuţi cele douăsprezece 
repetări, îndeplinești cerințele programului. Bine lucrat. 
Dacă rămâi consecvent, în cele din urmă, vei observa că 
disciplina îţi va oferi, cumulativ, rezultate uimitoare. Însă, 

dacă după ce ai făcut cele douăsprezece repetări, chiar 
dacă ţi-ai atins limitele, te forţezi și mai încerci să faci încă 
trei sau cinci repetări, impactul de ansamblu se va multi- 
plica de câteva ori. Nu numai că vei adăuga câteva exerciții 
la antrenament. Nu. Repetările făcute după atingerea limi- 
tei îți vor multiplica rezultatele. Îţi vei depăși astfel po- 
tențialul maxim. Repetările anterioare sunt cele care te-au 
adus aici. Adevăratul progres se înregistrează doar după 
ce îți depășești limitele. 

Arnold Schwarzenegger a făcut celebră o metodă de 
antrenament de culturism numită „Principiul trișării”. 
Arnold era un maniac al tehnicii perfecte. El susținea că, 
odată ce ai atins numărul maxim de ridicări respectând cu 
sfințenie tehnica, dacă îţi poziționezi corect încheieturile 
sau te apleci pe spate pentru a pune în mișcare și alți mușchi 
care să-i ajute pe cei care lucrează (trișând un pic, adică), 
vei reuși să faci încă cinci sau șase repetări, ceea ce va îm- 
bunătăţi semnificativ rezultatele setului de exerciţii. (Poţi 
reuși asta și dacă ai un partener de antrenament care să te 
ajute la ultimele repetări pe care, altfel, nu le-ai putea face 
singur.) 

Dacă ești alergător, știi despre ce vorbesc. Să zicem că 
ţi-ai îndeplinit obiectivul propus pentru ziua respectivă și 
ai senzația aceea de arsură care apare atunci când ţi-ai 
atins limitele, dar, cu toate astea, alergi mai departe, încă 
puțin. Acest „încă puţin” este, de fapt, o depășire însemna- 
tă a limitelor tale. Fiindcă ai multiplicat rezultatul acțiunii 
inițiale. 

Gândește-te la bănuţul fermecat despre care am discu- 
tat în capitolul 1, cel care își dublează valoarea în fiecare zi, 
demonstrându-ți efectul micilor acțiuni compuse. Dacă, pe 

parcursul aceluiași interval de treizeci și una de zile, reu- 
șești să dublezi valoarea bănuţului încă o dată pe săptămână, 
suma totală acumulată ar fi de 171 de milioane de dolari, 
în loc de 10 milioane. Repet, simplul efort suplimentar de- 
pus timp de patru zile va conduce la un rezultat de câteva 
ori mai mare. Așa funcționează matematica în cazul depu- 
nerii unui efort suplimentar mărunt. 


Să te consideri cel mai dur concurent al tău este una 
dintre cele mai bune metode de multiplicare a rezultatelor. 
Treci dincolo de limitele tale. Un alt mod de a-ţi multiplica 
rezultatele este să-ți depășești așteptările pe care le au cei- 
lalţi de la tine: să faci mai mult decât „suficient”. 


Depăşeşte aşteptările oamenilor 


Oprah este celebră pentru faptul că a utilizat acest principiu, 
depășind spectaculos așteptările tuturor legate de genero- 
zitatea şi capacitatea ei de a trăi şi a lucra în stil MARE. Îţi 
amintești cum și-a lansat cel de-al nouăsprezecelea sezon, 
în septembrie 2004? Când vine vorba de Oprah, ne aștep- 
tăm la surle și trâmbiţe... dar de data asta chiar că i-a dat 
pe toţi pe spate. Inaugurarea sezonului a devenit subiectul 
preferat al presei și al oamenilor obișnuiți zile în șir. 


Să ne întoarcem în timp preţ de câteva clipe. Membrii 
publicului au fost selectați pentru că prietenii și familia 
scriseseră că fiecare dintre ei avea nevoie disperată de o 
mașină nouă. Oprah a deschis emisiunea chemând unspre- 
zece oameni pe scenă. Ea le-a oferit fiecăruia câte o mași- 
nă: un G6 Pontiac, model 2005. Apoi, adevărata surpriză: 
a depășit așteptările tuturor atunci când a distribuit cutii 
cu cadouri pentru restul publicului, spunând că într-una 

dintre cutii se află cheia pentru un al doisprezecelea auto- 
mobil. Dar când oamenii au deschis cutiile, au văzut că fie- 
care dintre ei avea un set de chei. Și ea a început să strige: 
„Toată lumea primește o mașină! Toată lumea primește o 
mașină!” 

Deși acesta este, poate, cel mai faimos exemplu al său, 
Oprah continuă să ne depășească așteptările în majorita- 
tea lucrurilor pe care le face. În altă emisiune, Oprah a sur- 
prins o tânără de douăzeci de ani, care trăise ani în șir prin 
orfelinate și refugii pentru oameni fără adăpost, cu o bursă 
pentru studii universitare de patru ani, un tratament de 
înfrumusețare și îmbrăcăminte în valoare de 10.000 de 
dolari. Tot ea a dăruit unei familii cu opt copii adoptați, 
care urma să fie evacuată din locuință, 130.000 de dolari 
pentru a-și plăti și repara casa. 

Acum ai putea spune: bine, bine, dar vorbim de Oprah, 
bineînţeles că ea poate face chestii din astea. Dar adevărul 
este că există o mulţime de oameni în poziţia ei - cu banii 
și faima ei — care ar putea face astfel de lucruri, dar nu se 
aventurează niciodată pe tărâmul extraordinarului. Oprah 
o face. Asta o caracterizează pe ea. Învață de la ea. Și tu poti 
depăși așteptările în fiecare aspect al vieţii tale. 

Când a sosit momentul s-o cer în căsătorie pe soția 
mea, Georgia, aș fi putut face ceea ce se aștepta toată lu- 
mea să fac: să mă întâlnesc cu tatăl ei și să-i cer mâna fiicei 
lui. În schimb, am m-am hotărât să-i arăt un mai mare res- 
pect tatălui ei, pregătindu-mi discursul în portugheză (am 
rugat-o pe sora Georgiei să mi-l traducă). Înţelegea engle- 
ză destul de bine, dar nu se simțea complet în largul lui. 
Am repetat discursul tot drumul de la Los Angeles la San 
Diego. Am intrat pe ușă cu un buchet de flori și bomboane 

și l-am invitat pe tatăl ei să vină cu noi în sufragerie. Am 

rostit apoi discursul învăţat pe de rost. Din fericire, a spus: 
Da!” 

» Ei 


Dar nu m-am oprit aici. La întoarcere și în următoarele 
două zile, i-am sunat pe rând pe toţi cei CINCI fraţi ai ei și 
le-am cerut binecuvântarea pentru a intra in familia lor. Unii 
au fost ușor de convins, altora a trebuit să le demonstrez că 
„merit”. Ideea este - și asta aveam să aflu ulterior de la ea 
—, că unul dintre cele mai speciale aspecte ale cererii mele 
în căsătorie a fost respectul arătat tatălui ei și faptul că-i 
sunasem toți frații (și o rugasem pe sora ei să mă înveţe 
portugheză). Asta a făcut ca gestul să fie special. Rezultatul 
acestui efort suplimentar a fost răsplătit exponențial. 


Stuart Johnson deţine compania-mamă a revistei 
SUCCESS, VideoPlus. L.P. Stuart a pus la bătaie mulți bani și 
reputația construită vreme de douăzeci și doi de ani când 
s-a hotărât să achiziționeze revista SUCCESS, SUCCESS.com 
și celelalte domenii ale SUCCESS Media. Pe parcursul uneia 
dintre cele mai incitante evoluţii economice din istoria re- 
centă și în contextul în care publicaţiile tipărite erau per- 
cepute ca fiind depășite, hotărârea lui a fost una curajoasă, 
dar apoi a făcut ceva și mai neaşteptat. În vreme ce noua 
inițiativă de afaceri se punea pe picioare, iar domeniul său 
principal de activitate era în regres, ca pentru tot restul 
lumii, din cauza tsunami-ului economic din 2008 și 2009, 
Stuart a fondat o organizație non-profit dedicată copiilor. 
Dacă tot avea de gând să se implice în predarea chestiuni- 
lor fundamentale legate de dezvoltarea personală, voia să 
se asigure că informaţia ajungea și la adolescenţi. Așa a 
lansat Fundaţia SUCCESS (www.SUCCESSFoundation.org). 
Și-a adunat principiile fundamentale de realizare personală 

într-o carte intitulată SUCCESS for Teens (Succesul pentru 
adolescenți), pe care o distribuie gratuit prin parteneri res- 
ponsabili și organizaţii nonprofit, în scopul dezvoltării min- 
ților tinere. 

Stuart a finanțat personal administrarea și conducerea 
Fundaţiei SUCCESS, iar în primul an, cu ajutorul câtorva 
buni prieteni, a finanţat distribuirea a peste 1 milion de 
cărți. În prezent, acest număr este mult mai mare şi conti- 
nuă să crească! Trebuie să înţelegi că Stuart făcuse deja o 
investiție mare și își asumase un risc important chiar și fără 
povara finanțării noii fundaţii. Dar contribuţia suplimenta- 
ră și dăruirea față de fundaţie a amplificat de mai multe ori 
tăria angajamentului față de potenţialii săi parteneri, presă, 
colegi și echipă. A depășit așteptările și a transmis astfel 
un mesaj foarte puternic. 

În ce aspect al vieţii poţi face mai mult atunci când îţi 
atingi limitele? Sau încotro te poți îndrepta pentru a avea 
parte de un moment „UAU”? Nu este nevoie de un efort su- 
plimentar prea mare, însă acesta îţi va multiplica rezulta- 
tele de câteva ori. Fie că ai de dat câteva telefoane, că 
trebuie să-ţi servești clienţii, să recunoști meritele echipei 
sau ale soției, să ieși la o alergare, să tragi de fiare, să-ți 
planifici o întâlnire în oraş, să petreci timp cu copiii sau 
indiferent ce... gândește-te care este acel mic efort supli- 
mentar pe care îl poţi face pentru a depăși așteptările și a 
accelera rezultatele? 


198 Efectul compus 


Fă lucruri surprinzătoare 


Sunt un Gică Contra de felul meu, știu bine. Spune-mi ce fac 
ceilalţi, care este părerea unanim acceptată și ce lucru este 
popular și, de obicei, eu voi face contrariul. Dacă toată lu- 
mea zice hăis, eu zic cea. Pentru mine, lucrurile unanim 
acceptate sunt banale, comune. Iar lucrurile comune oferă 
rezultate comune. Cel mai popular restaurant este McDo- 
nald's, cea mai populară băutură este Coca-Cola, cea mai 
populară bere este Budweiser, cel mai popular vin este 
Franzia (da, chestia aia pe care o cumperi la cutie!). Consu- 
mă lucrurile astea „populare” și vei fi mediocru, parte din 
mulțime. Adică comun. Nu e nimic în neregulă să fii comun. 
Doar că eu prefer să fiu extraordinar. 


De exemplu, toată lumea trimite felicitări de Crăciun. 
Dar, din moment ce toată lumea o face, cred eu, nu are un 
impact emoțional prea mare. Așa că eu prefer să trimit fe- 
licitări de Ziua Recunoștinței. Câte felicitări de Ziua Re- 
cunoștinței ai primit? Exact. În felul acesta, transmit un 
mesaj. lar în locul „urărilor de bine” generate pe calculator 
și tipărite la grămadă, eu îmi exprim în scris sentimentele 
de recunoștință pentru relația mea cu acea persoană și 
pentru ce înseamnă ea pentru mine - e un efort similar, dar 
cu un impact mult mai mare. 


Richard Branson și-a construit întreaga carieră făcând 
lucruri surprinzătoare. Îmi place să-l urmăresc de fiecare 
dată când își lansează o nouă companie. Fiecare cascado- 
rie de-a lui este mai îndrăzneață, mai înfricoșătoare și mai 
neașteptată decât precedenta. Fie că zboară cu un balon 
cu aer cald în jurul pământului sau că intră cu tancul pe 
Fifth Avenue în New York, pentru a prezenta Virgin Cola 

consumatorilor din Statele Unite, Richard surprinde de fi- 
ecare dată. Ar putea să se achite de datorie cu un comuni- 
cat și câteva conferinţe de presă, cu niște petreceri opulente 
și să considere că e suficient, dar el preferă să ne uimească. 
Probabil cheltuie la fel de mult cât și celelalte companii 
pentru lansarea unui produs (sau uneori chiar mai puţin); 
numai că o face într-un stil surprinzător. Stilul lui ieșit din 
comun transmite un mesaj răspicat și multiplică impactul 
eforturilor pe care le face. 


De cele mai multe ori, un efort suplimentar nu te costă 
mai mulți bani sau energie. Când lucram în domeniul imo- 
biliar, toată lumea dădea telefoane atunci când expira ter- 
menul de vânzare al unui imobil. În schimb, eu mă înființam 
la ușa oamenilor cu o pancartă în mână pe care scria 
„VÂNDUT”. 


— Luaţi-l, le spuneam când îmi deschideau ușa. Veţi 
avea nevoie de el dacă mă angajaţi să mă ocup de contrac- 
tul dumneavoastră de vânzare. 


In schimbul costului necesar pentru a-mi umple rezer- 
vorul de la mașină, îmi spoream instantaneu și exponențial 
șansele de obţinere a contractului. 


De curând, Alex, unul dintre prietenii mei, a trebuit 
să se pregătească pentru slujba visurilor sale. Locuiește în 
California, iar slujba era în Boston. A fost unul dintre ultimii 
12 candidaţi rămași în cursă. Candidaţii din zonă urmau să 
fie intervievaţi personal, în vreme ce pentru cei din alte 
localități aveau să organizeze o videoconferință. M-a sunat 
și m-a întrebat dacă știu cum să organizez o conferință 
video pe internet. 


— Cât de tare îţi dorești slujba? l-am întrebat. 

— Pentru mine, este slujba de vis, mi-a răspuns Alex. 
Pentru asta m-am pregătit timp de patruzeci și cinci de ani. 


— Atunci urcă-te în avion și du-te personal la interviu, 
i-am spus. 

— Nu e nevoie, a zis Alex. Oricum ultimii trei candidaţi 
vor trebui să zboare până acolo pentru interviul final. 


— Ascultă, i-am spus. Dacă vrei să te numeri printre 
cei trei, va trebui să ieși în evidență cu ceva care să surprin- 
dă. Ia avionul în ultimul moment, zboară la celălalt capăt 
al țării şi prezintă-te personal. În felul ăsta, transmiţi un 
mesaj. 

Dacă-mi pun ceva în gând, vreau să mă asigur de succes 
mergând până la capăt, pe toate planurile. Lansez campa- 
nii de „șoc și uimire”, aşa cum îmi place mie să le numesc. 
În timpul aceleiași goane după slujbă, i-am sugerat lui Alex 
să renunțe la orice opreliște și să atace neîncetat pe toate 
fronturile posibile. 


— Studiază toţi factorii de decizie, i-am zis. Află care 
sunt interesele lor, hobby-urile lor, hobby-urile copiilor, 
hobby-urile soţilor, hobby-urile vecinilor etc. Trimite-le cărți, 
articole, cadouri și orice care crezi că le-ar face plăcere. 


— Nu e cam exagerat? 


— Ba bine că nu, dar asta e și ideea. Îşi vor da seama că 
vrei să te dai bine pe lângă ei, dar vor aprecia îndrăzneala 
și creativitatea ta: le vei câștiga, cu siguranță, atenţia și, 
foarte probabil, respectul. 

Apoi am continuat: 


— Studiază toți oamenii din organizaţie. Fă o listă cu ei 
și transmite-o tuturor cunoștințelor tale, ca să afli dacă nu 

există cineva care știe pe cineva care știe pe cineva în respec- 
tiva organizație. Confruntă fiecare nume cu cunoștințele 
tale de pe LinkedIn. Găseşte câteva persoane cu care să iei 
legătura. Vorbește cu ele și roagă-le să pună o vorbă bună 
pentru tine. Trimite-le cadouri, mesaje și alte lucruri și 
roagă-le să le livreze personal factorilor de decizie. Folo- 
sește pentru asta telefonul, e-mailul, faxul, Tweeterul, 
Facebookul etc. Crezi că e prea agresivă abordarea? Da, 
chiar este! Dar eu am descoperit că, deși există riscul să 
îndepărtezi o persoană din cinci pentru că ești prea agre- 
siv, vei reuși să le câștigi de partea ta pe celelalte patru! 


Apropo, Alex nu mi-a urmat sfatul și nu a obținut sluj- 
ba. Nu a ajuns să fie selectat nici măcar printre ultimii trei 
candidați. Pot afirma cu mâna pe inimă că ar fi fost o alege- 
re mult mai bună decât cel selectat de organizaţie, numai 
că Alex n-a reușit să facă impresie și asta l-a costat slujba 
de vis. 


Fac parte din consiliul de administrație al unei companii 
care avea nevoie de semnătura unui membru al Congresu- 
lui pentru a modifica o prevedere legislativă care bloca 
avansarea unui proiect important. Tipul se ținea tare, nu 
din cauza chestiunii în sine, ci a simpatiilor politice ale celor 
care susțineau public modificarea. În loc să ne continuăm 
rugămințile zadarnice, încercând să-l înduplecăm, suges- 
tia mea a fost să trecem peste hotărârea lui și să discutăm 
cu șefa lui - adică, cu soția. Am căutat în rețeaua noastră de 
cunoștințe până am găsit pe cineva care era prietenă cu 
soţia lui. Am așteptat-o la biserică, să iasă de la slujbă, și 
am rugat-o să ne facă cunoștință cu prietena ei. l-am expli- 
cat importanța cazului și cauzei noastre, aceea de a con- 
strui un afterschool într-un cartier sărac, fapt care ar fi 

influențat viața a sute de copii, dacă soţul ei era dispus să 
ne sprijine. Inutil să mai spun că, până săptămâna urmă- 
toare, marți, a aprobat proiectul și compania a reușit să-l 
implementeze. 


În societatea noastră afectată de un mare deficit de 
atenţie și saturată de propagandă, să faci lucruri surprin- 
zătoare este, uneori, totuna cu a-ţi face auzită vocea. Dacă 
susții o cauză sau ai un ideal care merită atenție, fă tot ce 
este necesar, ba chiar surprinzător, pentru a-ți susţine cau- 
za. Adaugă puţină îndrăzneală în repertoriul tău. 


Fă lucrurile mai bine decât ar fi de aşteptat 


Invisible Children (www.InvisibleChildren.com), o altă ori 
ganizaţie nonprofit din al cărei consiliu de administraţie 
fac parte, contribuie la salvarea și recuperarea copiilor 
care au fost răpiți și obligaţi să devină soldați în nordul 
Ugandei și în Congo. Pentru a-și face cunoscută cauza, au 
organizat un eveniment în o sută de orașe, intitulat „Salva- 
rea”, în care peste opt sute de mii de tineri s-au mutat în 
corturi până când liderii importanţi ai comunităţii au venit 
să-i „salveze”, câștigând astfel atenţie și sprijin pentru cau- 
za lor. După patru zile, toate orașele, cu excepţia unuia sin- 
gur, erau deja salvate graţie senatorilor Ted Kennedy și 
John Kerry, lui Val Kilmer, Kristen Bell și intervenției altor 
oameni în cele nouăzeci și nouă de orașe. Ultimul oraș sal- 
vat a fost Chicago, unde se aștepta apariţia lui Oprah. După 
şase zile, Oprah tot nu apăruse. Într-a patra zi, au organizat 
un marş în jurul studiourilor ei. În ziua următoare, au or- 
ganizat o strângere de semnături și o prezentare cu dans 
care s-a prelungit și peste noapte. Apoi, în cea de-a șasea 

zi, la ora 3:30 dimineaţa, după ce au trebuit să îndure vre- 
mea aspră și să doarmă în ploaie, peste cinci sute de parti- 
cipanţi i-au înconjurat în tăcere studiourile, cu pancarte în 
mâini. În zorii zilei, Oprah a ieşit pe uşa studiourilor Harpo, 
a vorbit cu fondatorii organizaţiei și a invitat întregul grup 
să participe în acea dimineaţă la o emisiune transmisă în 
direct unui public de peste 20 de milioane de telespecta- 
tori. Atenţia câștigată astfel a făcut ca Invisible Children să 
apară la emisiunea Larry King Live şi la alte 232 de canale 
de știri, ajungând la un public de peste 65 de milioane de 
oameni. În prezent, Congresul dezbate un act legislativ 
prin care încearcă să sprijine eforturile fundației Invisible 
Children de a-i salva pe acești copii. Cu ajutorul evenimen- 
tului „Salvarea”, organizaţia reușise deja să obţină mai mult 
decât își propusese iniţial, însă tupeul și hotărârea supli- 
mentară de care au dat dovadă membrii săi în câștigarea 
ultimului oraș (și a atenţiei lui Oprah) au făcut ca Invisible 
Children să obțină cel mai mare sprijin de până acum, mul- 
tiplicându-și înzecit rezultatele. 

Vezi care este limita așteptărilor, apoi depășește-o. Chiar 
și în cazul lucrurilor mărunte - sau poate tocmai în privința 
lor. De exemplu, indiferent care cred că va fi ținuta stan- 
dard a unui eveniment, eu aleg întotdeauna să merg cu un 
pas mai departe. Când nu sunt sigur de ţinută, prefer mereu 
să greşesc îmbrăcându-mă mai elegant decât o cere situa- 
ţia. E un lucru simplu, știu, dar aceasta este doar una dintre 
modalităţile prin care încerc să-mi menţin standardul de a 
face mereu mai mult și de a fi mereu mai bun decât ar fi de 
așteptat. 


Atunci când țin discursuri pentru companii mari, pe- 
trec mult timp pregătindu-mă: informându-mă despre 

organizarea, produsele, piețele de desfacere și așteptările 
lor legate de discuția cu mine. Scopul meu este să le depă- 
șesc semnificativ așteptările de fiecare dată, și reușesc asta 
printr-o pregătire neobosită. Depășirea așteptărilor a deve- 
nit o componentă importantă a reputației mele. Renumele 
pentru excelență îți multiplică considerabil rezultatele. 


Am lucrat cu un director de companie a cărui filozofie 
era să plătească oamenii, inclusiv furnizorii și prestatorii 
de servicii, cu câteva zile înainte de termenul din contract. 
Eram uluit de fiecare dată când primeam salariul pentru 
luna următoare în data de douăzeci și șapte a lunii curente. 
Când l-am întrebat de ce face asta, mi-a spus un lucru 
evident: 

— Sunt aceiași bani, dar surpriza și buna dispoziţie pe 
care le oferă sunt incomensurabile - cum să nu vrei să faci 
așa ceva? 


Acesta este unul dintre motivele pentru care îl admir 
atât de mult pe Steve Jobs. Dintre toate persoanele senza- 
tionale care au apărut pe coperta revistei SUCCESS, Jobs se 
numără printre preferaţii mei. Indiferent care-ţi sunt aş- 
teptările cu privire la următoarea lansare de produs Apple, 
Jobs are întotdeauna o mică (sau o mai mare) SURPRIZĂ. 
În comparaţie cu altele, poate că nu înseamnă mare lucru, 
dar chiar și așa, este mai mult decât te-ai aștepta, amplifi- 
când impresia și reacţia clienţilor și sporindu-le fidelitatea 
față de companie. Într-o lume în care majoritatea lucruri- 
lor nu se ridică la înălțimea așteptărilor, îți poţi accelera 
considerabil rezultatele și poți ieși în evidență făcând ceva 
surprinzător. Îmi place îndrăzneala celor declarate de Ro- 
bert Schuller pentru revista SUCCESS (decembrie 2008): 

„După părerea mea, nicio idee nu merită băgată în seamă 
dacă nu începe cu «uau»”. 


Nordstrom este renumită pentru acest standard. Când 
vine vorba de servicii pentru clienţi, compania se strădu- 
iește întotdeauna să le depășească așteptările. Nordstrom 
este recunoscută pentru că acceptă returul articolelor cum- 
părate cu un an în urmă, fără chitanţă, ba chiar și al produ- 
selor achiziționate din altă parte! De ce fac asta? Fiindcă 
știu că depășirea așteptărilor creează încredere și asigură 
loialitatea clienților. Drept urmare, și-au creat o reputație 
extraordinară care continuă să atragă atenţia. Până la urmă, 
uite că vorbesc despre ei chiar acum. Multiplicatorul conti- 
nuă să crească! 


Te provoc să adopţi aceste filosofii în viaţa ta: în obice- 
iurile, disciplina și rutina ta zilnică. Dacă acorzi eforturilor 
tale mai mult timp, mai multă energie sau un termen de 
gândire mai mare, nu numai că-ți vei îmbunătăţi rezultate- 
le, ci le vei multiplica. Este nevoie de foarte puţin în plus ca 
să fii EXTRAordinar. În orice aspect al vieții tale, identifică 
oportunitățile de multiplicare prin care poţi ajunge cu un 
pas mai departe, te poţi strădui puţin mai mult, poţi rezista 
în plus, te poţi pregăti puțin mai bine și poți oferi ceva mai 
mult. Care sunt aspectele pe care le poţi îmbunătăţi peste 
așteptările celorlalți? Când poți face ceva cu totul neaștep- 
tat? Găseşte cât mai multe oportunități surprinzătoare cu 
putință, iar nivelul și viteza realizărilor te vor uimi și pe 
tine și pe cei din jur. 

Pune în practică Efectul compus spre 
beneficiul tău 


Rezumatul etapelor de acţiune 


A Când te confrunţi cu momentele tale de sinceritate? 
(De exemplu, când trebuie să dai telefoane clienți- 
lor, să te antrenezi, să comunici cu soția sau copiii.) 
Identifică-le, astfel încât să știi când să-ţi forţezi li- 
mitele, acționând în plus, și unde te poţi delimita 
de ceilalți și de vechiul tău sine. 

Identifică trei aspecte din viaţa ta în care poţi face 
„mai mult” (mai multe ridicări de greutăți, mai multe 
apeluri telefonice, mai multe sentimente de recu- 
noștință și apreciere etc.). 

Identifică trei aspecte din viaţa ta în care poți de- 
păși așteptările. Unde și cum poţi crea momente de 
surpriză? 

Identifică trei modalităţi de a face ceva surprinză- 
tor. La ce capitol poţi face diferența între ceea ce 
este comun, firesc sau de așteptat? 


CONCLUZIE 


Învăţarea fără practică este inutilă. N-am scris această carte 
pentru amuzamentul meu (asta ar fi greu!) sau doar ca să 
te „motivez”. Motivația fără acțiune duce la autoamăgire. 
După cum am spus în introducere, Efectul compus și rezul- 
tatele pe care acesta le va genera în viața ta sunt o treabă 
serioasă. Nu vei mai aștepta și nu-ți vei mai dori niciodată 
ca succesul să vină de la sine. Efectul compus este un in- 
strument care, atunci când este combinat cu o acțiune con- 
secventă, pozitivă, produce o schimbare reală și de durată 
în viaţa ta. Permite-i acestei cărți și filosofiei ei să devină 
ghidul tău. Lasă-te sedus de ideile și strategiile de succes, 
pentru a obţine rezultate autentice, tangibile și măsurabi- 
le. Ori de câte ori îţi vei da seama că niște obiceiuri nocive, 
aparent inofensive, și-au făcut loc în viața ta, pune mâna pe 
această carte. Ori de câte ori vei dori să-ți regăsești spiritul 
și să-ţi crești motivaţia, pune mâna pe această carte. Ori 
de câte ori o vei citi, o vei determina pe Măreaţa Di să te 
viziteze. 

Îngăduie-mi să-ţi dezvălui ce mă motivează pe mine. 
Pentru mine valoarea principală în viață este însemnăta- 
tea. Dorința mea este să izbutesc să aduc o schimbare po- 
zitivă în existența celorlalți. Deci, pentru a-mi îndeplini 
obiectivele, trebuie ca și tu să-ți îndeplinești obiectivele 
tale. Scopul meu este mărturia că ai obținut rezultate care 
ți-au schimbat viaţa. Vreau să primesc o scrisoare sau un 
e-mail de la tine, ori să mă oprești anul viitor în aeroport 
(sau chiar peste cinci sau zece ani de acum încolo) și să-mi 
povestești despre rezultatele incredibile pe care le-ai obți- 
nut datorită ideilor din această carte. Abia atunci voi ști că 
mi-am îndeplinit obiectivele: că trăiesc conform valorilor 
mele fundamentale. 


Pentru ca tu să obţii aceste rezultate (și eu, mărturia 
dorită), trebuie să acționezi pe baza noilor tale cunoștințe 
și concluzii; și s-o faci chiar acum. Ideile nepuse în practică 
se irosesc. Nu vreau să se întâmple așa ceva. Este timpul să 
acționezi și să-ți pui în practică noile convingeri. Puterea 
îți aparţine și mă aştept să preiei controlul! 

Eşti gata să faci niște schimbări radicale, nu-i așa? Răs- 
punsul evident este „DA”. Dar știi deja că a spune că ești 
gata de schimbare și a o face realmente sunt două lucruri 
diferite. Pentru a obţine rezultate diferite, va trebui să faci 
lucrurile diferit. 


Oriunde te vei afla sau ce an va fi când vei descoperi 
această carte, te-aș întreba, dacă-mi permiţi, câteva lucruri 
simple: „Gândește-te la viața ta de acum cinci ani. Acum te 
afli acolo unde ţi-ai fi dorit atunci să fii? Te-ai descotorosit 
de obiceiurile proaste de care ţi-ai jurat să scapi? Eşti în 
forma fizică dorită? Ai un venit confortabil, un stil de viață 
de invidiat și libertatea personală la care ai aspirat? Ai o 

sănătate de fier, numeroase relații armonioase și compe- 
tenţe înalte, așa cum aveai de gând să obţii până în acest 
moment al vieții?” Dacă nu, de ce nu? Răspunsul e simplu: 
din cauza alegerilor. Este timpul să iei o nouă decizie - să 
alegi ca următorii cinci ani să nu reprezinte o continuare a 
celor de dinainte. Alege să-ți schimbi viața, o dată pentru 
totdeauna. 


Hai să facem ca următorii cinci ani de viață să fie fan- 
tastic de diferiți de ultimii cinci! Sper că ţi-ai dat jos oche- 
larii de cal. Cunoști adevăratul preţ al succesului. Nu mai ai 
nicio scuză. Ca și mine, nici tu nu te vei mai lăsa tras în 
piept de tot felul de trucuri sau distras de tentaţii facile. Vei 
rămâne concentrat pe practicarea unei discipline simple, 
dar profunde, care te va conduce în direcția dorințelor tale. 
Știi că succesul nu este nici ușor, nici nu se obţine peste 
noapte. Înțelegi că, atunci când te-ai angajat să faci, clipă 
de clipă, alegeri pozitive (în ciuda lipsei de rezultate vizibi- 
le sau imediate), Efectul compus te va catapulta la înălțimi 
uimitoare pentru tine, prietenii, familia și rivalii tăi. Dacă 
rămâi fidel puterii tale de motivaţie și ești consecvent cu 
noul tău comportament și noile obiceiuri, dinamica te va 
ajuta să avansezi pe nesimţite. Și atunci, grație dinamicii, 
consecvenţei și acțiunii pozitive, e imposibil ca următorii 
cinci ani să fie la fel. Dimpotrivă, punând în practică Efectul 
compus spre beneficiul tău, vei cunoaște un succes care, 
sunt gata să pun pariu, ți se va părea de neimaginat! 
Incredibil. 

Vreau să-ţi transmit încă un principiu important. Indi- 
ferent de lucrul pe care mi l-aș dori în viață, am descoperit 
că cel mai bun mod de a-l obţine este să-mi concentrez 
energia pe dăruirea acestui lucru celorlalți. Dacă vreau 

să-mi sporesc încrederea, caut să ajut pe altcineva să devi- 
nă mai încrezător. Dacă vreau să mă simt mai plin de spe- 
ranță, mai pozitiv și mai inspirat, încerc să insuflu aceste 
lucruri în viața altcuiva. Dacă îmi doresc să am parte de 
mai mult succes, cea mai rapidă metodă de a-l obține este 
să-l ajut pe altul să-l obțină. 

Efectul de undă provocat de ajutorul, timpul și energia 
oferite cu generozitate celorlalți te va transforma în cel 
mai mare beneficiar al filantropiei tale. Un prim pas, mic și 
simplu, pe care aș vrea să-l faci pentru îmbunătăţirea tra- 
iectoriei tale în viaţă, este să încerci să pui în practică 
această filosofie pentru propriul tău beneficiu. Dacă i-ai 
găsit o utilitate acestei cărți, dacă te-a ajutat în vreun fel, 
oferă câte un exemplar unui număr de cinci persoane la 
care ţii și dorești să aibă succes. Destinatarii pot fi rude, 
prieteni, colegi, clienți, proprietari de mici afaceri locale pe 
care le apreciezi sau persoane pe care tocmai le-ai cunos- 
cut de curând, dar în viața cărora vrei să faci o schimbare 
marcantă. Știu că ți se pare că vreau să profit de asta. Așa 
este. Dar nu uita, scopul meu este să obțin mărturia ta cu 
privire la succes. Scopul meu este să fac o schimbare în via- 
ţa a milioane de oameni, dar, pentru a reuși asta, am nevoie 
de ajutorul tău. Îţi promit, în schimb, un lucru: în final, tu 
vei profita cel mai mult. Ajutând pe altcineva să descopere 
ideile necesare pentru sporirea succesului, le vei pune 
pentru prima dată în practică în propria-ţi viață. Totodată, 
vei face o schimbare semnificativă în existenţa altei per- 
soane. Această carte poate marca cursul vieţii cuiva... și ai 
putea fi tu cel care i-o dăruiește. Fără tine, s-ar putea să nu 
descopere niciodată schimbarea. 

Notează numele a cinci persoane cărora vrei să le dă- 
ruiești un exemplar din această carte: 


g oe W N pe 


Iti mulțumesc că mi-ai făcut onoarea de a-mi acorda o 
frântură din prețiosul tău timp! Abia aştept să citesc po- 
vestea ta de succes. 


Pentru succesul TĂU! 
Darren Hardy 

Pachetul Mentor 


Acest pachet special include, sub formă de manual de 
lucru, sistemul de planificare a succesului conceput de 
Darren Hardy, Living Your Best Year Ever: A Proven System 
for Achieving BIG GOALS (Cum să ai parte de cel mai bun an 
din viața ta: Un sistem dovedit pentru realizarea OBIECTIVE- 
LOR IMPORTANTE), precum și extraordinarele programe 
audio ale lui Jim Rohn, Challenge to Succeed (Provocarea suc- 
cesului), The Art of Exceptional Living (Arta de a trăi excepti- 
onal) și Take Charge of Your Life (Preia controlul vieţii tale). 


www.SUCCESS.com/MentorPack 


Cum să ai cel mai bun an din viaţă 


Descrie planul specific creat de Darren pentru el în- 
suşi, sintetizând sute de cărţi, seminarii, încercări, erori și 
victorii și rezumându-le sub forma celor mai bune și mai 
temeinice strategii referitoare la modul de proiectare, exe- 
cuţie, respectare și atingere a obiectivelor importante. 


www.SUCCESS.com/BestYearEver 

SUCCESS 


Oferta ta lunară de idei, inspiraţie și resurse noi care îţi 
va pune la dispoziție continuu un avantaj competitiv în viaţă. 
Fiecare număr al revistei este însoțit de un CD SUCCESS, 
care conţine interviurile lui Darren Hardy cu cei mai împli- 
niți oameni și cei mai mari experți în succes din zilele 
noastre. 


www.SUCCESS.com /SMsubscribe 


SUCCESS Book Summaries 


SUCCESS Book Summaries îngăduie o scurtă privire 
asupra conținutului fiecărei cărți prezentate, punând un 
accent deosebit pe capitolele care rezonează cu antrepre- 
norii și oamenii de succes. Dacă te abonezi la SUCCESS 
Book Summaries, vei primi lunar în format tipărit, audio și 
PDF rezumatul a trei cărți prezentate. Citindu-le și ascul- 
tându-le, vei ști dacă vrei să adaugi aceste cărți în bibliote- 
ca ta personală despre succes. Ascultă, citește și realizează 
mai multe! 


www.SUCCESS.com/SBS 


Accesează www.SUCCESS.com 
pentru mai multe informații. 


GHIDUL RESURSELOR 215 


Fişă de evaluare a recunoștinţei 


Trei oameni senzaționali din viața mea sunt: 
1. 
2. 
3. 


Trei lucruri excelente cu privire la corpul meu sunt: 
E 
2. 
3. 


Trei lucruri excelente cu privire la căminul meu și la locul 
unde locuiesc sunt: 


1. 
2, 
3. 


Trei lucruri excelente cu privire la slujba mea și la modul în 
care îmi câștig existența sunt: 


L 
2. 
că 

Trei talente și abilități unice cu care am fost înzestrat sunt: 
1. 
2, 
3. 


Trei mari daruri ale cunoașterii și experienței pe care le- 
am obținut sunt: 


1. 
2. 
3. 


Trei moduri în care am avut parte de „noroc” în viață sunt: 
1. 


2. 
3, 


Descarcă întregul formular în format imprimabil de pe 
site-ul www.TheCompoundEffect.com/free. 


GHIDUL RESURSELOR 217 


Fişă de evaluare a valorilor fundamentale 


Valorile fundamentale constituie GPS-ul tău personal. Sta- 
bilirea lor și calibrarea corespunzătoare reprezintă una 
dintre cele mai importante etape în redirecționarea vieţii 
tale către cea mai măreață viziune a ta. Seria de întrebări 
de mai jos te va ajuta să evaluezi și să îmbunătățești lucru- 
rile care contează cu adevărat pentru tine, precum și să 
stabilești priorităţile în viață. Răspunde atent la fiecare 
întrebare, apoi am să te ajut să identifici șase valori funda- 
mentale pentru tine. 


Cine este persoana pe care o respect cel mai mult în viață? 
Care sunt valorile ei fundamentale? 


Cine este cel mai bun prieten al meu și care sunt cele mai 
importante trei calități ale sale? 


Dacă aș putea dobândi pe loc mai multe calităţi, care ar fi 
acestea? Care sunt trei lucruri pe care le urăsc? (De exem- 
plu, cruzimea față de animale, companiile de credit, defri- 
șările etc.) 


218 Efectul compus 


Numește trei persoane pe care le dispreţuiești cel mai mult 
pe lumea asta și explică de ce. 


Ce trăsătură, atribut sau calitate a personalității mele este 
cel mai des lăudată de ceilalți? 


Care sunt cele mai importante trei valori pe care vreau să 
le transmit copiilor mei? 


Descarcă întregul formular în format imprimabil de la 
adresa www.TheCompoundEffect.com/free. 

Fișă de evaluare a vieţii 


Înfruntă adevărul 

Nu există răspunsuri greșite, nu vei primi note, nici califi- 
cative și nici măcar o interpretare a răspunsurilor, în afara 
propriei evaluări atente. Fii sincer și deschis cu tine. Chiar 
și atunci când adevăratul răspuns este jenant sau dureros, 
nu uita că nimeni altcineva nu trebuie să-l vadă și că nu vei 
reuși niciodată în viață dacă te minţi singur. 

Evaluează următoarele aspecte pe o scară de la 1 la 5, unde 
1 înseamnă cel mai puţin adevărat, iar 5, perfect adevărat: 


Relaţii și familie 


Mă dedic total familiei mele cel puțin 10 ore pe 12345 
săptămână. 


Mă întâlnesc cu prietenii cel puţin o dată pe săptămână. |12345 


Nu există nicio persoană în viața mea pe care să n-o fi 12345 
iertat pe deplin. 


Învăţ cum să devin un partener de viaţă, un părinte şi / 12345 
sau un prieten mai bun. 


Caut soluţii pentru a sprijini și încuraja succesul 12345 
prietenilor și familiei mele. 

Îmi asum responsabilitatea deplină pentru toate 12345 
conflictele care apar în relațiile mele. 

Persoanele cu care locuiesc şi lucrez îmi câștigă ușor 

Pi 12345 
încrederea. 

Sunt 100% deschis și sincer cu cei cu care locuiesc și 12345 
lucrez. 

Caracteristici fizice 


Fac antrenamente de forță de cel puţin 3 ori pe 12345 
săptămână. 


Fac exerciții cardio de cel puţin 3 ori pe săptămână. 12345 


Fac exerciţii de stretching şi / sau de yoga cel puțin de 3 
ori pe săptămână. 

Într-o zi obișnuită, nu mă uit la televizor mai mult de 1 oră. 
ra ] 


Descarcă întregul formular în format imprimabil de pe 
site-ul www.TheCompoundEffect.com/free. 

Fișă de evaluare a obiceiurilor 


Magia se va produce atunci când vei deveni genul de per- 
soană care reușește să atragă în viața sa oamenii și rezulta- 
tele dorite. Folosește exemplul de mai jos pentru a atrage 
factorul magic în realizarea obiectivelor tale. 


EXEMPLU: 


OBIECTIV: Obține un venit suplimentar de 100.000 dolari anul 
viitor 
Descrierea generală a CELUI CARE TREBUIE SĂ DEVIN: 


Sunt un maestru disciplinat în materie de eficiență a 
timpului. 

Mă concentrez exclusiv pe acțiuni de mare randament și 
productivitate. 


Mă trezesc cu o oră mai devreme și îmi revizuiesc în fiecare 
dimineaţă obiectivele prioritare. 


Mă hrănesc cum trebuie și fac mișcare patru zile pe săptă- 
mână, așa că sunt energic și extrem de eficient în fiecare 
oră de muncă. 


Îmi hrănesc mintea cu idei şi resurse care mă inspiră; ele 
îmi vor susține și consolida pasiunea. 


Mă înconjor de colegi şi mentori care îmi ridică aşteptările 
şi mă determină să-mi cresc nivelul de disciplină, angaja- 
ment și realizare. 

Sunt un lider inteligent, încrezător şi eficient. 


Caut și cultiv puterea și importanţa tuturor persoanelor 
din jurul meu. 


Ofer excelență clienților mei și găsesc în permanenţă 
modalităţi prin care să-i „uluiesc”, încurajând tranzacțiile 
repetate și recomandările frecvente. 

Obiceiuri, disciplină și comportamente noi pe care trebuie 
să mi le ÎNSUȘESC: 


Să mă trezesc la ora 5 dimineaţa, să-mi hrănesc mintea cu 
lucruri pozitive: citind zilnic 30 de minute și ascultând ma- 
terial audio motivaţional și educativ alte 30 de minute 


30 de minute, timp de gândire în tăcere 


30 de minute, timp pentru planificare și pentru un mic de- 
jun bogat în fibre şi proteine 

Mișcare, cel puţin 30 de minute de 3 ori pe săptămână 

De sunat 10 clienți importanţi noi pe săptămână, verificând, 
oferind suport și aprofundând, în același timp, relațiile cu 
10 clienţi deja existenţi, planificându-mi dinainte ziua, ținând 
socoteala zilelor de naștere și a aniversărilor angajaţilor și 
clienților, urmărind ştirile, blogurile și noutăţile clienţilor 
pe care-i vizez. 


Obiceiuri, discipline sau comportamente sănătoase actuale 
pe care trebuie să le APROFUNDEZ: 


Să recunosc meritele colegilor de echipă atunci când își reali- 
zează sarcinile, să deleg sarcinile administrative, să ajung la birou 
mai devreme, să fiu prompt, să adopt o ţinută profesionistă. 


Obiceiuri sau comportamente proaste la care trebuie să 
RENUNŢ: 


Să mă uit seara două ore la televizor și să ascult știrile în 
mașină. 


Să particip la întâlniri neproductive și să spun da unor pro- 
iecte care intră în conflict cu prioritățile mele cele mai 
importante. 


Să bârfesc cu colegii, plângându-mă de economie, piaţa de 
desfacere, membrii echipei sau clienţi. 


Să dau telefoane personale și să pierd timpul pe Facebook 
sau pe alte site-uri de socializare în timpul zilei. 


Să mănânc după ora 19:30, să beau mai mult de un pahar 
de vin pe seară, să mă lungesc la prânzurile fără clienţi. 

Top trei modificări și modul în care le voi introduce în rutina 
zilnică: 


OBICEI, COMPORTAMENT INTRODUCERE 
SAU DISCIPLINĂ ÎN RUTINA ZILNICĂ 


Hrănește-ţi mintea. Primul lucru dimineaţa: citește 
30 de minute, în timp ce se face 
cafeaua. Ascultă materiale audio 
în drum spre și de la birou. 


Sună 10 clienţi noi pe Marti, 14:00-17:00; Miercuri, 
săptămână. 10:00-12:00; Joi, 13:00-16:00 


Relații care să te sprijine. Înscrie-te și implică-te într-un 
forum elevat bisăptămânal. 


Descarcă întregul formular în format imprimabil de pe 
site-ul www.TheCompoundEffect.com/free. 

Registru de ritm săptămânal 


Exemplu 


Comportament /|Lun Vin Realizări |Obiectiv | Net 
e Popp 
(RE CE (SR E PE E E NEED EI O, (SI 


Angajamentul presupune să faci lucrul pe care 
ti l-ai asumat chiar dacă nu mai ai nicio tragere de inimă. 


Data 


Descarcă întregul formular în format imprimabil de pe 
site-ul www.TheCompoundEffect.com/free. 

Fișă de evaluare a aportului tău 


Să analizăm toate potenţialele modalităţi prin care îţi poţi 
alimenta mintea în moduri nu tocmai potrivite. Comple- 
tează cu zero, dacă nu faci o anumită activitate. 


II E II 
Activitate totalul pe an 


Citit ziarul 


Urmărit emisiuni TV de dimi- 
neață sau programe de ştiri 


ESI 
(RI 
serena ea |] 
[savesas II RI 
artrita aa | 
seem | 
Feride |] 

— 

E 

— 


Ştiri, bloguri de pălăvrăgit, 
site-uri web etc. 


Reviste de ştiri 
Reviste de cancan 


Alte surse de știri, bârfe și 
noutăţi mondene 

Seriale de comedie sau alte 
emisiuni TV 


Filme artistice banale 

Enumeră trei modalităţi prin care vei elimina sau limi- 
ta în mod esenţial consumul de materiale negative care pro- 
duc teamă și îngrijorare, de bârfe sau de comentarii inutile, 
prin intermediul ziarelor, televizorului, radioului, reviste- 
lor, site-urilor de internet sau prin altă modalitate. 

1. 
2. 


3. 


Planul de hrănire a minții 

Care sunt modalitățile prin care îți vei hrăni mintea cu 
idei și informații pozitive, motivaționale, semnificative și 
axate pe prosperitate? 
1. 


m oe wW N 


Descarcă întregul formular în format imprimabil de pe 
site-ul www.TheCompoundEffect.com/free. 

Fișă de evaluare a relaţiilor 


Evaluează-ţi relaţiile actuale 


Este vorba aici despre cât TIMP petreci cu alte persoa- 
ne decât cele din familie (partenerul de viață și copiii) și 
despre interacțiunile tale care țin strict de serviciu (colegii 
de birou, cu excepţia celor cu care petreci timp și în afara 
slujbei). Evaluează nivelul lor de succes pentru fiecare din- 
tre următoarele aspecte. 


= v ai F 5, 
sl So > fle El lol nm g 
= oom j| = a S = el = v 
> 5] = 4133135913 = > = 
S 81921322 E|s 5 
Nume alal si a EJES E 318| 
EŞE Sg Ag EA gl 
ia < <i A e pr 
1. 
2; 
3: 
4. 
5. 
Medie 


Acum, împarte-ți relațiile în următoarele trei catego- 
rii: disocieri, asocieri limitate și asocieri complexe. 


Disocieri 


Poate e cazul să te disociezi de cineva din tabelul de 
mai sus sau de altă persoană implicată în viaţa ta care are 
o influență negativă din punct de vedere mental, emoțţio- 
nal, spiritual sau de altă natură. Este vorba despre oameni 

care au o influență negativă asupra a ceea ce discuţi, mă- 
nânci, bei, urmărești, asculți etc. 


Descarcă întregul formular în format imprimabil de pe 
site-ul www.TheCompoundEffect.com/free. 


Varianta adăugită a cărţii este disponibilă 
şi în format audio! 


Fă următorul pas în introducerea Efectului compus în toate 
aspectele vieţii tale. În lectura lui Darren Hardy, acest audio- 
book motivant include exemple și strategii de succes supli- 
mentare din partea unuia dintre cei mai de succes oameni 
din zilele noastre. Această ediție specială te va motiva să 
acţionezi. 


Alte resurse disponibile pe TheCompoundEffect.com 


e Resurse și fişe de lucru gratuite care te vor ajuta 
să pui în practică Efectul compus. 

e Vorbeşte despre Efectul compus cu alte 
persoane din viaţa ta. Reduceri speciale de preţ 
dacă comanzi mai multe exemplare. 

